Short Story: Minju\nކުރު ވާހަކަ: މިންޖު\nސިއްސައިގެންގޮސް ހުސެންފުޅު އެނދުން ތެދުވިއިރު މޫނު ކުނިކޮށްގެން ދަތްކުނޑި ވިކިފައި ހުރީ އަލަތު އަނބި ޝަރީފާއެވެ. އޭނާ ހުރީ ކިހިއްޔަށް ވާއަތް ޖަހާލައިގެން ކަނާއަތުން ހިފަހައްޓައިގެން ހުރި އިލޮށިފަތިން ބިންމަތީގައި ތަޅާޅަ ތަޅާލައެވެ. އެއީ މުޅި ހަށިގަނޑަށް މަސްއަރާ ފުފިފައިވާ ބިޔަ ހަށިގަނޑެއްގެ ވެރި ބުރަހެލި އަންހެނެކެވެ. މޫނަށް އަރާ ފުރިފައިވާ މަސްގަނޑުން ލޮލުގެ ސައިޒް ކުޑަވެ ކަރާއި ދަތްދޮޅިއާ ދެމެދުން އިތުރު 'ދަތްދޮޅިއެއް' ނިކުމެފައިވެއެވެ.\nކަންތަކާ ލައިގަތީއެވެ. މިއަދުގެ އިރުވެސް ހުސެންފުޅަށްޓަކައި މިއެރީ ހަމަ އިހެކޭ އެއްފަދައިން ނުބައި އިރުވަރެއްގަތާއޭ ހުސެންފުޅުގެ ހިތަށް އެރިއެވެ. އެހެން ހިތަށް ނާރާވަރެއްވެސް ނޫނެވެ. މި ޝަރީފާއަކީ ނިކަން ޒީލަގަދަ ވިއަރި އަންހެނެކެވެ. އެހާ ރަޙުމްކުޑަ ގޮތް ދޫނުކުރާ މިޒާޖުގެ މީހެކެވެ.\n"ކޮން ގިއުޅިއެއް އިއުޅިއެއް ބިއުޅިއެއް ކިޔާކަށް.... ހަމަ މިހާރު ތެދުވެ ގެދޮރުމަތި ކުނިކަހާ!.." ޝަރީފާގެ އަމުރާއެކު ހުސެންފުޅު ބިރުން ހުރެ އަމިއްލަ ނަސީބާމެދު ހިތާމަކުރަމުން ޝަރީފާއަތުން އިލޮށިފަތި ހޯދައިގެން އާފުރެމުން ގޭދޮރުމައްޗަށް ނުކުމެ ކުނިކަހަން ފަށައިފިއެވެ. ފިރިހެނުން މަގުމަށްޗަށް ނުކުމެ ކުނިކެހުމަކީ މިރަށުގައި އެއްވެސް ވަރަކަށް ކޮށްއުޅޭ ކަމަކަށް ނުވިޔަސް ކޮންމެ ދުވަހަކު ހުސެންފުޅު ކުނިކަހާ މަންޒަރަކީ މިރަށު މީހުންނަށް އާ މަންޒަރެއް ނޫނެވެ. ހަރުފުރާ މީހުން އެކަމާ އަޅާނުލިޔަސް ޅަފުރާގެ ކުދިވެރިން ހުސެންފުޅަށް ހަނގާކޮށް ޖެއްސުން ކުރުމަކީ ނިކަން މަޖާވެގެން އެކުދިން ކޮށް އުޅޭކަމެކެވެ. އެކުދިންނަށްޓަކައި ހުސެންފުޅަކީ "މޮޔަ ބެއްޔާ" އެވެ.\nއަސުރަށް ފޮޅޭ މާމަލުން ފޮނިބޮއި އުޅޭ މާބުރެއް ފަދައިން ހުސެންފުޅަކީވެސް ޅަދުވަހުގައި، ޒުވާން ފުރާވަރުގެ އަންހެން ކުދިންގެ ހިތްލަންބުވަން ނިކަން ކުޅަދާނަ ޝާޢިރެކެވެ. އޭނާގެ ޝާޢިރާނާ މިޒާޖުގެ ހިތްގައިމުކަން ނުފޯރާ އަންހެން ޒުވާން ހިތެއް ނުއޮންނާނޭ ބުނުމަކީ ކުށް ބަހަކަށް ނުވާނެއެވެ.\nތެދެކެވެ. ނަސީބަކީ ކަތީބަކު ދޭއެއްޗެއް ނޫނެވެ. ނަމަވެސް ހުސެންފުޅުގެ މިހިތްދަތި ދިރިއުޅުމާ ގުޅިފައިވަނީ ކަތީބު ވެދުމަށް އެރުވި ދަޢުވަތެކެވެ. އޭނާފަދަ ރަށުގެ އާދައިގެ ޔަތީމު މަސްވެރިޔަކަށް، މަޔަކާނުލައި ބަލާބޮޑުކުރި ކަތީބުގެ ރަންދަރި ޝަރީފާ އާއި ކައިވެނި ކޮށްގެން ކަތީބުގެ "ރަސްކަމުގެ ކޮއިލު"ގައި ދިރިއުޅުމުގެ ދަޢުވަތު ލިބުމުން އޭނާ ވީއުފާ ބުނެދެންވެސް ނޭނގެއެވެ. އެހެން ނުވާންވީ އެއްވެސް ސަބަބެއްނެތެވެ. ކަތީބުގެ ދަނބިދަރިއަކަށްވެގެން އެގޭގައި އުޅުމުގެ ހުވަފެން އޭނާ ވަރަށް ކުރިންސުރެދެކެއެވެ. އޭނާގެ ނަޒަރުގައި، ކަތީބަކީ ރަށުގެ ޢިއްޒަތުގެ މުގުލެވެ. އެންމެން އެމީހަކަށް އެންމެ އިހުތިރާމްކުރާ ރަށުގެ ވެރިޔާއެވެ. ޝަރީފާއަކީވެސް އޭރު ވަކިން ހުތުރު އަންހެންކުއްޖެއްނޫނެވެ. ބައްޕަގެ މުއްސަނދިކަމުގެ ތެރެއިން އޭނާއަށްލިބުނު ކިބުރުވެރިކަމާއި، ކައިވެންޏަށްފަހު، ކޮންމެ ކަމެއް ހުސެންފުޅުގެ ބޮލަށްޖެހުމުގެ އާދައިގެ ސަބަބުން ލިބުނު ކަންނެތްކަމުގެ ތެރެއިން އެރީތި ސިފަ ޚަރާބުވީއެވެ.\nކަތީބުގެ އެދުމަށް ޝަރީފާ ހުސެންފުޅާ އިނީވެސް ކުރެވުނު މަޖުބޫރެއްގެ ތެރެއިންނެވެ. ހުސެންފުޅަކީ ޝަރީފާގެ ޙަޔާތަށް އަންނާނެ އެންމެ ރީތި ހީވާގި ބައިވެރިއާއަށް ވާނެކަމަށް ކަތީބަށް އޮތް ޔަގީންކަމެއްގެ ބޮޑުކަމުންނެވެ. ކަތީބަށް ހުސެންފުޅަށް އިތުބާރު ނުކުރެވެންވީ އެއްވެސް ސަބަބެއްނެތެވެ. ކަތީބުގެ ވިޔަފާރި ނަގާ ކޮޅަށްޖަހައި އުޑާވާހަކަ ގޮވާ ހިސާބަށް ފޯރުކޮށްދިނުމުގެ މޭސްތިރިއަކީ ހުސެންފުޅެވެ. އެއީ ހައްސަ ބޭނުމަށް މަޝްހޫރު ކަތީބު ގެ ބޮޑު ދޯނީގެ ކެޔޮޅެވެ. މަސް ދޯނިތައް ބެލެހެއްޓުމުގައި ހުސެންފުޅު އެބަހައްޓާ ފަރުވާލަކީ ކަތީބުގެ ހިތުން ދަނބިދަރީގެ މަޤާމް ހުސެންފުޅަށް ދެވުނު ސަބަބެވެ.\nކައިވެންޏާއެކު ހުސެންފުޅަށް އުޅެންޖެހުނު ގޮތުން ޝަރީފާއާ ކުރެވުނު ކައިވެނީގެ އުފާވެރިކަން ހުސެންފުޅުގެ ކިބައިގައި ހަރުލީ ވަރަށް މަދުދުވަސް ކޮޅަކަށެވެ. މިވޭންބޮޑު ދިރިއުޅުން ނަގައި ބޮލަށްލައިގެން އުޅެން އޭނާ ބޭނުންނުވިޔަސް ޝަރީފާ އަމިއްލައަށް ވަރިއަށް ނޭދެނީސް މިކައިވެނީގައި ނިމުމުގެ ސިއްކަ ޖެހުމަކީ ހުސެންފުޅަށް ކުޅަދާނަކަމެއްނޫނެވެ. ކަތީބުގެ ނުރުހުމާ ކުރިމަތިލާންޖެހި އޭނައާއި އޭނާގެ މުސްކުޅި މައިމީހާ ކައިގެން ބޮއިގެން އުޅޭނެ މަގު ބަންދުވެދާނެތީއެވެ.\nހުސެންފުޅާމެދު ޝަރީފާ ކަންތައްކުރާގޮތް ކަތީބަށް ފެނުނަސް، ފެނުނު ލޮލަށް ނުފެންނަ ކަމަށްހެދިގެން އޭނަ ހުންނަނީ އެއީ ޝަރީފާގެ ޅަކަމުން ވާކަމެއް ކަމުގައި ދެކޭތީއެވެ. އެހެން މީހެއްގެ ގައިގައި އަޅާވޭން، ކިތައްމެ ގަދަޔަސް، އެވޭނުގެ އަސަރެއް އެތަން ބަލަން ހުންނަ މީހަކަށް ނުކުރެއެވެ. އެއީ އިންސާނީ ފިތުރަތެވެ.\nހުސެންފުޅު ރެއާއި ދުވާލު ވެސް ކުރާ ދުޢާއަކީ ޝަރީފާގެ ކުށުން އެކައިވެނި ރޫޅޭނެ ދުވަހެއް ދެއްކެވުމެވެ. ކަތީބުގެ ނުރުހުން ނުލިބޭގޮތަކަށް އަމާން އޮމާންކަމާއެކު ހުރިހާ ކަމެއް ނިމިގެން ދިއުމެވެ.\nކަޅުފޮއިރެއެއްގެ ކަނުއަނދިރީގައި އަތިރިއާ ދިމާއަށް ފައިބައިގެން ދިޔަ އިދުރީސް، ރޮމުން ހަޅޭއްލަވަމުން އެއްގަމަށް އަރައިގެން އަންނަ އަޑަށް ކައިރި ގޭގޭގެ މީހުންވެސް ނުކުމެއްޖެއެވެ. އެއާއެކު ކޮންމެ މީހެއްގެ ލޮލުގެ އަމާޒަކަށްވީ ރަށުގެ އަތިރިމަތިން މޫދާ ދިމާއަށް ގުދުވެފައިވާ ރުކުގެ ކުރީކޮޅުގައި ރޯވެފައިވާ އަލިފާންގަނޑެވެ. އެމަންޒަރުފެނި އެއްބަޔަކު ބިރުގަތެވެ. އަނެއްބަޔަކު އެއީ ޙަޤީޤަތެއް ކަމާމެދު ޝައްކުގެ ބުނުންތައް ބުންޏެވެ. ނަމަވެސް އެއީ ޙަޤީޤަތެއް ނޫންކަމަށް އިއްތިފާޤުވާކަށް އެކަކަށްވެސް ނުކެރުނެވެ. އެންމެންގަނޑުގެ ތެރޭގައި މިހުރިހާ ކަމެއްގެ ޚަބަރު ލިބިގެން ހުރީ އެންމެ މީހެކެވެ.\nކޮންމެއަކަސް، އެރެއަށްފަހު ފާއިތުވެގެން ދާ ކޮންމެ ރެއަކީވެސް، ރޭގަނޑުގެ ކަޅުފޮއިކަން އެންމެ ގަދަވާ ވަގުތު، އެ "އިފްރީތެއް"ގެ އުނދަގޫކުރިމަތިވާ ރެއަކަށްވާންފަށައިފިއެވެ. ރުކުގެ ކުރީގައި އަނދަ އަނދާ އިންނަ އެއަލިފާންގަނޑުން އިތުރު ގޯނާއެއް ނުލިބުނަސް އާދަވެ ހިނގަމުން އެދާ ކަންތައްގަނޑާހެދި ރަށުތެރޭގައި ބިރުވެރިކަން އުފެދިއްޖެއެވެ.\nރަށުގައި ހުރި ފަންޑިތަވެރިޔާގެ އެހީއާއެކު ފާލުބަލައި ކަމުގެ ޙަޤީޤަތްބެލި އިރު، މިހުރިހާ ކަމެއް ގުޅެނީ ޝަރީފާ އަށެވެ. މި އިފްރީތަކީ ޝަރީފާއާ އަޅައިގަނެގެން އުޅޭ ކާފިރު ޖިންނިއެއްކަމަށް ފަންޑިތަވެރިޔާ ބުނެދިނެވެ. ޝަރީފާއާ ހުސެންފުޅު އިނދެގެން އުޅޭހާ ހިނދަކު ހުސެންފުޅަށް އުނދަގުލާ ކުރިމަތިލާން ޖެހޭނެ ކަމުގައި އޭނާ ބުނެދިނެވެ. އެކަމުގެ ހެކި އޭނާ ދެއްކީ ސީދާ ހުސެންފުޅުގެ އަނގައިން ދެއްކި ވާހަކަތަކުންނެވެ.\nފަންޑިތަވެރިޔާގެ ކުރިމަތީ އިނދެ، ރަށުގެ ހަރުފުރާގެ ދިހަވަރަކަށް ފިރިހެނުންގެ ޙާޒިރުގައި، ހުސެންފުޅު، އޭނާގެ ވޭންގަދަ ދިރިއުޅުމުގެ ޞަފްޙާތައް ހުޅުވާލީ ކަތީބުގެ މުއްސަނދިކަމުގެ އޮއިވަރުގައި ޖެހި ޝަރީފާއަށް ހިތްދޭން ޖެހުނު ހިސާބުންނެވެ.\nއެއީ ޙުސެންފުޅުގެ ޒުވާންކަމުގެ ތަރި މެދުއުޑުގައި ރަސްކަންކުރަމުންދިޔަ ޒަމާނެވެ. ޒުވާން އަންހެން ކުދިން "މަށަށް މަށަށް" ގޮވަމުން ބޮއްކުރާ ދަށަށް އޮޑި ކެނބި ޒަމާނެވެ. ހުސެންފުޅުގެ ހިތުގައިވަނީ އެންމެ އެދުމެކެވެ. ރަސްކަމުގެ ކޮއިލެއްގައި ރަސްކަލެއްފަދަ އަރާމް ދިރިއުޅުމެއްގައި އުޅުމަށެވެ. މުއްސަނދިކަމުގެ ބާރުން އެހެން މީހުން ކުރިމަތީ ބަސްވިކޭ މީހަކަށްވާށެވެ. ވެވުނު ޙަޤީޤީ ލޯބި ހިތުގެ ކަނެއްގައި ފޮރު ވުމަށްފަހު، ލޯމަރާލައިގެން ހުރެ ކަތީބުގެ ދަރި ޝަރީފާ ގެ ފަހަތުން ހުސެންފުޅު އަޅުވާލީ އެބޭނުމުގައެވެ. ޝަރީފާވީ އެއަށްވުރެ ގޮތް ދޫނުކުރާ ފޮނިބޮޑު ކަމުގައި އެފަދަ ދެވަނައެއް ނެތް އަންހެން ކުއްޖަކަށެވެ. ހުސެންފުޅު ކިތައްމެ ރީއްޗަސް، ދަރަޖަ އާއި ގިންތީގައި އޭނާ ޝަރީފާއާ އަރާ އަރަފޯދިގެން ނުވާކަމުގައި ޝަރީފާ ދެކުނެވެ. ހުސެންފުޅު ޝަރީފާގެ ފަހަތުން ތުނބުންފުމެމުން، ޝާޢިރީ ރީތި ޅެންތަކުން މައްލަވަކުރަމުން ހިނގާއިރުވެސް ޝަރީފާ ހިތަށް އަސަރެއް ނުކުރަނީ އެހެންވެގެންނެވެ.\nކީހާޅެން ފަރިއްސަށް ވުމުން ހުސެންފުޅު ދެންފެށީ ކަތީބުގެ ހިތް ރުއްސުމުގެ މަސައްކަތެވެ. އަތުންފައިން ކަމެއްކުރާ ހިތްނުވިޔަސް އަންހެން ކުދިންނަށް ޗާލުކަން ދައްކަމުން ހިނގަން އާދަވެފައިވާ، ހުސެންފުޅު ކަތީބުގެ އޮޑިއަށް އެރީ އެއޮޑީގައި ހުރި ރައްޓެއްސެއްގެ މަދަދުގައެވެ. ދެއްކުންތެރިކަމަށް ނަމަވެސް، ހުސެންފުޅު ކުރަމުންދިޔަ މަސައްކަތް ކަތީބުގެ ލޮލުގައި އަޅައިގަތްލެއް ނިކަން އަވަހެވެ. ކުޑަދުވަސްކޮޅޭއްތެރޭ ކަތީބުގެ ބޮޑު އޮޑީ ކެޔޮޅުގެ މަގާމަށް އޭނާ އިސްކުރެވުނެވެ. އެވަރަކުން ނިމުނީކީ ނޫނެވެ. ކަތީބު އަމިއްލައަށް ޝަރީފާއާ ކައިވެނިކުރުމުގެ ދަޢުވަތާއިގެން ހުސެންފުޅުކަހަލަ ނިކަމެއްޗެއް ކައިރިއަށްވެސް އައީއެވެ. އެ ދައުވަތާއެކު ރަނާ ރިހިން އޭނާ ޚިޔާލީ ގަނޑުވަރުތައް ބިނާކުރިއެވެ.\nހުސެންފުޅުގެ ޚިޔާލީ ފޮލާތައް ވިއްސިވިހާލިވީ ޝަރީފާއާ ކައިވެނިކޮށްގެން ކަތީބު އެދުމުގެ މަތިން ކަތީބު ގޭގައި ދިރިއުޅެން ފެށިހިސާބުންނެވެ. ޝަރީފާގެ ނުބައިކަމާއި ވިޔަރި މިޒާޖުގެ ކުޅި ރަހަ ހުސެންފުޅުގެ ކަރުގައި ވަކި ހިއްޕާލީ ހަނދާންނައްތާލުމަށް އުނދަގޫވާ ފަދަޔަކުންނެވެ. އެއާއެކު މިނިވަންކަމާއެކު މަތީގައި އުދުހެމުންދިޔަ ދޫންޏެއް، ވަރަ ބިނދިގެން ބިމަށްވެއްޓޭ ބީދައިން ހުސެންފުޅުވެސް ހަމަބިމަށް ތިރިވެއްޖެއެވެ. ހުސެންފުޅަށް ލިބުނީ ކަތީބުއާއި ޝަރީފާ ވެރިކަން ކުރަމުންދިޔަ އެގޭގެ ނޯކަރުކަމެވެ. ކުނިކެހުމާ ތެލި ދޮވުމާ ބަދިގޭގައި ދެލޯ "ފިއްސައިގެން" ކެއްކުމުގެ ބުރައެވެ.\nޝަރީފާދެކެ ކަތީބު ވަނީ ކަނު ލޯތްބެކެވެ. ފިރިމީހާއަށް މިފަދަ ވޭންނެއް ދައްކާ އިރުވެސް ކަހައިރުވަކެކޭވެސް ކަތީބަކަށް ހީނުވަނީ އެހެންވެގެންނެވެ. ޒަވާޖީ ޙަޔާތަށް އިތުރުވަމުންދާ ކޮންމެ ދުވަހާއެކު ހުސެންފުޅުގެ ހިތުގައިވެސް ޝަރީފާއާމެދު އުފެދެމުން ދިޔަ ބިރުވެރިކަން ދިޔައީ ބޮޑުވަމުންނެވެ. ޝަރީފާގެ މި ހަރުކަށި މިޒާޖުގެ ތެރޭގައި ފޮރުވިފައިވާ ޙަޤީޤަތެއްވާކަން އޭރަކު ހުސެންފުޅަކަށް ނޭނގެއެވެ.ކައިވެންޏަށްފަހު ޝަރީފާއަށް ފާރަލުމުގެ ތެރޭގައި އެއްކަމެއް ހުސެންފުޅަށް ފާހަގަ ވިއެވެ. ރޭގަނޑުގެ އިރާކޮޅުގެ ކަޅުފޮއިކަން އެންމެ ގަދަވާވަގުތު ޝަރީފާ އަތިރިއަށް ފައިބަން ލޯބިކުރެއެވެ. އަދި އަތިރިން ގެއަށް އައިސް ފެންވަރައިގެން ނޫނީ އޭނާ ނުނިދައެވެ. އަންހެންކުއްޖަކު އެފަދަ ވަގުތެއްގައި އަތިރިމައްޗަށް ދާންޖެހޭ ސަބަބު ހޯދަން ބޭނުންވިޔަސް، އެކަމާގުޅޭގޮތުން ޝަރީފާކައިރިން އެއްޗެއް އޮޅުން ފިލުވަން ނުކެރެނީ އޭނާ ޝަރީފާދެކެ ގަންނާކުރައްވާ ބިރަކުންނެވެ.\nހުސެންފުޅުގެ ވާހަކަތައް ނިންމާލުމުން އަވަސްގޮތަކަށް ޝަރީފާ ވަރިކުރުމަށް ފަންޑިތަވެރިޔާ ލަފާދިނެވެ. އެވަގު އެތާ ތިބި އެންމެންވެސް ހުސެންފުޅަށް ހަމްދަރުދީވެ، ކަތީބުގެ ކަންފަތާ ހަމައަށް މިވާހަކަ ފޯރުކޮށްދީފިއެވެ. އެވާހަކަ އިވި ކަތީބު ނިކަން ރުޅިގަދަވިއެވެ. ނަމަވެސް ރަށުގެ އެންމެންގެ ރައްކާތެރިކަމާމެދު އެންމެ ފުރަތަމަ ވިސްނަންޖެހޭ މީހާއަކީ ކަތީބުކަމަށްދެކި، ފުރަތަމަ ފަންޑިތަވެރިޔާ ދައްކާ ވާހަކައަކީ ތެދެއްކަން ޔަގީން ކުރަން ބޭނުންވާކަމަށް ބުނެފިއެވެ. ހުސެންފުޅު ޝަރީފާ ވަރިކުރަންޖެހޭނީ އެއަށްފަހުކަމަށް ކަތީބު އަމުރުކުރިއެވެ.\n"މިފަހަރު މިހަދަނީ އަހަރެން ހަދާނެ އެންމެ ފަހު އެތިފަހަރު... މިއެތިފަހަރުން އެޖިންނިއާ އެޖިންނިއަށް އެހީވާ ބަޔަކުވެސް އަނދައިގެންދާނެ. އަހަރެން ކިޔެވެލި ކިޔަވާ ނިންމާލާފަ މި ރުމާލުގަ ގޮއްޖަހާފަ ފުމެލުމާއެކު އެޖިންނި އާއި އެހީތެރިން މުޅިން އަނދައިދާނެ...މީހަމަ މުޖައްރިބު ފަންޑިތައެއް،" އެއްވެފައިވާ މީހުންގަނޑުގެ ތެރެއިން ކަތީބާއި ޝަރީފާ އަދި ހުސެންފުޅަށް ވަކި ވަކިން ބަލާލަމުން އަތުގައިއޮތް ރުމާ ދައްކާލަމުން ޔަގީންކަމާއެކު ހަސަންދީ ބުނެލިއެވެ. އެއާއެކު ހަސަންދީގެ ކިޔެވެލި ކިޔަވަން ފެށިއެވެ. ވާނުވާ ބެލުމުގެ ދަހިވެތިކަމުގައި އެއްވެފައިވާ މީހުންގަޑުގެ ތެރެއިން ދެމިގަނެގެން ޝަރީފާ ފަހަތަށް ޖެހެން ފެށިއެވެ.\n"ނޫން. ނޫން.. ތިހެން ނުހަދާ... އަހަރެން މަރުވެދާނެ..." ފަސްވަރަކަށް މިނިޓްފަހުން، ނިކަން ބާރަށް ރޮމުން މާނެވަލަމުން އައި އިދުރީސް ފަންޑިތަ ވެރިޔާގެ ފައިބުޑަށްވެއްޓިގަތެވެ. އެވަގުތު އިދުރީސް ގެފަހަތުން ދުވަމުން އައިސް ޝަރީފާވެސް އެތެރެއަށް ވަދެއްޖެއެވެ.\n"ކިހިނެއް މިވަނީ؟!" ހައިރާންވެ ހުރެ ކަތީބަށް އަހާލެވުނެވެ.\n"ބައްޕާ... އެއީ އެއްވެސް ޖިންނިއެއްގެ ކަމެއްނޫން.." އިސްޖަހާލައިގެންހުރެ ޝަރީފާބުނެލިއެވެ.\nމިހުރިހާ ކަމަކީވެސް ހުސެންފުޅު ޝަރީފާގެ ދިރިއުޅުމުން ބޭރުކުރަން ޝަރީފާއާއި އިދުރީސް ގުޅިގެން ރޭއްވި ރޭވުމެކެވެ. އިދުރީސްއާއި ޝަރީފާއަކީ ޅަދުވަހުން ފެށިގެން ލޯބިވެރިންނެވެ. ކޮންމެ ރެއަކު ޝަރީފާ އަތިރިއަށް ދަނީ އިދުރީސްއާ ބައްދަލުކުރާށެވެ. ކައިވެންޏަށް ކިތައްމެ ޒަމާނެއްވިޔަސް ޝަރީފާއާއި އިދުރީސްގެ ގުޅުން ކެނޑިގެން ނުދިޔައެވެ.\nހުސެންފުޅުގެ ފަރާތުން ވަރިއަށް އެދެފިނަމަ، ބައްޕަގެ ގެއިން ޝަރީފާ ނުކުންނަން ޖެހިދާނެކަމުގެ ބިރަށް ހުސެންފުޅާއެކު އޭނަ ދިރިއުޅުނީއެވެ. ދަނޑިއެއްގެ ކުރި ސާފުތެޔޮ ފޮތިގަނޑަކުން އައްސައި ރުކުކޮޅުގައި ޖަހައި ކޮންމެ ރެއަކު، އެ ކުޅިވަރެއްކުޅުނީ، ހުސެންފުޅަށް ޝަރީފާ ވަރިކުރަން މަޖުބޫރުކުރުވުމުގެ ގޮތުންނެވެ. މިހުރިހާ ކަމެއް ކުރުމުގައި ރަށު ފަންޑިތަވެރިޔާގެ މަދަދު ހޯދީ އިދުރީހެވެ.\nޝަރީފާގެ ވާހަކަ އިވުމާއެކު ކަތީބު ގާތަށް އައި ރުޅިން ޝަރީފާގެ މޫނަށް ހޫނު އެތިފަހަރެއް ބާލާލިއެވެ. ރަށުގެ އެންމެން ތެރޭ ކަތީބުގެ ޢިއްޒަތް ވެއްޔާ މޮޑެވި އަގުވެއްޓިއްޖެއެވެ. ކަތީބު ފަދަ މީހެއްގެ ދަރިއެއް ކައިވެނިން ބޭރުން ހިލޭ ފިރިހެނަކާއެކު އެފަދަ ނުބައި ގުޅުމެއް ބޭއްވީތީ ރަށުގެ މީހުންވެސް ކަތީބަށް ބަދުބަސް ރައްދުކުރިއެވެ. ޝަރީފާގެ ކިބައިން މިންޖުވެ ޝަރީފާ ވަރިކުރެވުމުން ހުސެންފުޅަށް ހީވީ ދެދުނިޔޭގެ އުފާ ޙާޞިލްވިހެންނެވެ. އޭނާ އެދި އެދި ހުރި ކަންތައް އޭނާކުރި އެއްވެސް ކަމަކާ ނުލައި ވެ ނިމުނީއެވެ.\nއެވަގުތު އެއްވެފައިވާ މީހުންގަނޑުގެ ތެރެއިން ހުސެންފުޅުގެ ނަޒަރު ހުއްޓުނީ، ސަންފަ އާދިމާއަށެވެ. ހުސެންފުޅުގެ ހިތުގައި އަބަދުވެސް ރަނިކަން ކުރަމުން އައި އޭނާގެ ޙަގީގީ ލޯތްބެވެ. ރީތި ހުސްކުރި ރީތި ރީތި ސަންފައެވެ. ޝަރީފާއާ އިނުމުގެ ދަހިވެތިކަމުގައި، ހާމަނުކޮށް ހިތުގައި ކަފުންކުރެވުނު ލޯތްބެވެ. ހުސެންފުޅުގެ ބެލުމާއެކު، ސަންފަ، މަލެއްހެން ފޮޅި މުތީތަކެއްފަދަ އެރީތި ދަތްތައް ހާމަކޮށްލަމުން ހިނިތުންވެލިއެވެ. (ނިމުނީ)


Thavaa Saafu Kollan Emme Molhee Dhaiyy Ungulhaa Beys! - Vaguthu\nރައީސް ޔާމީން އާއި ދެކޮޅަށް ހުށަހެޅި ދެ ހެއްކެއް ކޯޓުން ބޭރުކޮށްލައިފި - 55 މިނެޓް ކުރިން\nތަވާ ސާފުކޮށްލަން އެންމެ މޮޅީ ދަތް އުނގުޅާ ބޭސް!\nބިސްގަނޑު އަޅާ ތަވާ ސާފުކުރަން ޖެހުމަކީ އުނދަގޫ އަދި ފޫހިކަމަށް ވެދާނެއެވެ. ހާއްސަކޮށް ގިނަ އިރުތަކެއް ވަންދެން ސިންކު ކައިރީގައި ތަށި ދޮންނަން ހުރުމަކީ އެންމެ ހިތްހަމަޖެހޭ ކަމަކަށްވެސް ނުވެދާނެއެވެ.\nއެއްޗެހި ސާފު ކޮށްލުމަށް ގޭތެރޭގެ ގިނަ ސާމާނުތަކެއް ގެންގުޅެވިދާނެކަން ތަފާތު ޔޫޓިބު ޗެނަލްތަކާއި އެފްބީ ވީޑިއޯތަކުން މިއަދު އެނގެއެވެ. އެތަކެއްބައެއްގެ ތައުރީފް ހޯދާފައިވާ "ފައިވް މިނިޓްސް ކްރާފްޓް"އަކީ އެފަދަ ފޭސްބުކް ޕޭޖެކެވެ. ތަފާތު ވީޑިއޯތަކާއެކު ގޭތެރޭގައި ބޭނުން ކުރާ ސާމާނުގެ ހައިރާން ކުރުވަނިވި ބޭނުންތައް ދައްކާލުމަކީ ޕޭޖުގެ އެންމެ ބޮޑު ބޭނުމެވެ.\nމީގެ ދުވަސްކޮޅެއް ކުރިން މަޝްހޫރުވި، ކިޗަން ހެކްސްގެ ވީޑިއޯގައި ދެއްކި އެންމެ ތަފާތު މަންޒަރަކަށް ފެނުނީ ތަވަލުގައި ތަތްލައްވާ ހަޑި ފިލުވާލަން އެންމެ މޮޅު އެއްޗަކީ ދަތް އުނގުޅާ ބޭހަށް ވުނެވެ. ވީޑިއޯގައި ހަޑިވެފައިވާ ތަވަލެއް ދައްކާލުމަށްފަހު ބުނެފައި ވަނީ ތަވަލުގެ ތެރެއަށް ދަތް އުނގުޅާ ބޭސް އަޅާ، މަޑުމަޑުން ފޮތިކޮޅަކުން ސާފު ކުރުމަށް ކަމަށެވެ.\nއާންމުކޮށް އެފަދަ ގޮތަކަށް ތަވަލު ތެރޭގައި ހިފާފައި ހުންނަ ހަޑި، ފިލުވާލުމަށް ވަގުތު ބޭނުންވި ނަމަވެސް، ދަތް އުނގުޅާ ބޭހުގެ އެކުލެވޭ ހާއްސަ މާއްދާތަކަކާއެކު އެކަމުގައި އުނދަގުލެއް ނެތްތައް ވީޑިއޯއިން ފެނެއެވެ.


Villa ge WLT ah dhaulathun 130 million rufiyaa dhakkaifi | Mihaaru\nރައީސް އިބްރާހިމް މުހައްމަދު ސޯލިހް، ވިލާ ކުންފުނީގެ ވެރިޔާ ގާސިމް އިބްރާހިމާ ސަލާމް ކުރައްވަނީ--\nވިލާގެ ޑަބްލިއުއެލްޓީ އަށް ދައުލަތުން 130 މިލިއަން ރުފިޔާ ދައްކައިފި\n08 ޖުލައި 2019 - 18:46 32 comments\nޑަބްލިއުއެލްޓީ އަށް 5.6 މިލިއަން ޑޮލަރު ދިނުމަށް ނިންމާފައިވާކަން މިދިޔަ ހަފްތާގައި ރައީސް އިބްރާހިމް މުހައްމަދު ސޯލިހު ވަނީ އިއުލާން ކުރައްވައިފަ އެވެ. އެ މަނިކުފާން ވިދާޅުވި ގޮތުގައި އެގޮތަށް ނިންމެވީ ކޯޓުން ބޭރުން ކުރި މަޝްވަރާތަކަށް ފަހު ކަމަށެވެ.\nWLT ah 5.6m dollar dheyn sarukaarun nimmafi\nބަދަލުދޭން ނިންމާފައިވާ ކަމަށް ރައީސް ވިދާޅުވުން--\nބަންޑާރަ ނައިބު އޮފީހުގެ ކޮމިއުނިކޭޝަން ޑިރެކްޓަރު ހުސައިން ހަސަން ވިދާޅުވީ ދައުލަތުން އެކުންފުންޏަށް ދައްކަން ޖެހޭ 15 މިލިއަން ޑޮލަރުގެ ތެރެއިން ޓެކްސްއަށްވާ ފައިސާ ކެނޑުމަށް ފަހު 130 މިލިއަން ރުފިޔާ މިއަދު އެ ކުންފުންޏަށް ދައްކާފައިވާ ކަމަށެވެ.\nޑަބްލިއުއެލްޓީން ދައުލަތާ ދެކޮޅަށް ދައުވާކުރީ ސަރުކާރު ކުންފުނިތަކެއް ގުޅިގެން އުފެއްދި އެއާޕޯޓް އިންވެސްޓްމަންޓް މޯލްޑިވްސް (އެއިމްސް) ކުންފުނިން ރިސޯޓް ހެދުމަށްޓަކައި ޑަބްލިއުއެލްޓީ އަށް ތިން ރަށެއް ދޭން 2007 ގައި އެއްބަސްވުމަށް ފަހު، އެ ރަށްތައް ނުދިނުމުންނެވެ. އެ މައްސަލާގައި ޑަބްލިއުއެލްޓީން ދައުވާކުރީ ގެއްލުމުގެ ބަދަލުގެ ގޮތުގައި 112 މިލިއަން ޑޮލަރާއި އެޑްވާންސްގެ ގޮތުގައި ދެއްކި 16.9 މިލިއަން ޑޮލަރު އަނބުރާ ހޯދުމަށެވެ.\nރިސޯޓު ހެދުމަށް ރަށްތަކެއް ދޭން އެއްބަސްވުމަށް ފަހު، އެ ރަށްތައް ހަވާލު ނުކުރި މައްސަލައިގައި ޑަބްލިއުއެލްޓީ ބޮޑު ބަދަލެއް ދިނުމަށް ދައުލަތާއި އެއިމްސް ކުންފުނީގެ މައްޗަށް ސުޕްރީމް ކޯޓުން ވަނީ މިދިޔަ މާޗް 28 ގައި ހުކުމްކޮށްފަ އެވެ.\nއިތުރު ލިޔުންތައް މެމްބަރު ގާސިމް އިބްރާހިމް (މާމިގިލި) ސުޕްރީމް ކޯޓް ވިލާ ގްރޫޕް ރައީސް އިބްރާހިމް މުހައްމަދު ސޯލިހް އެޓާނީ ޖެނެރަލްގެ އޮފީސް ދިވެހި ސަރުކާރު


Story: Umurah thiya namugai (7) - One Online\n(ނޮވެމްބަރު 02 އާއި ގުޅޭ)\n"ތެދެކެވެ. އަހަރެންގެ އަނދިރި ފަރާތެއް ވެއެވެ. އަހަރެންގެ ކަޅު އަނދިރި ފަރާތެއް ވެއެވެ." ރާނިޔާ އަށް ބާރަށް ދެލޯ މަރާލެވުނެވެ.\nމަޑުމަޑުން އޭނާގެ ހިޔާލުގެ އޮއިވަރު ގޮސް ހަޔާތުގެ އަނދިރި ދުވަސްތަކުގެ ގޮނޑުދޮށަށް ބީއްސާލިއެވެ. މޫސުމުގެ ގަދަވަޔާއި ނަކަތްލައިގަނެ ހަޅަ ޖަހަމުން ދިޔައެވެ. ވިލާތައް އޮއްސޭ ހިސާބަށް މުޅިފަޒާއަށް އޮތީ ކަނުއަނދިރި ކަން ގެނުވާފައެވެ. ބޯމަތިވެފައިވާ ކެރިގަނޑުން ރެކެން ލައިގެން އިން ފެންފައިވާން އަތަށް ނަގާ އަނެއް އަތުގައި ހުރި ދޮންކެކުރިތައް މަގޫގަސްތައް ތެރެއަށް ހޫރާލާފައި އޭނާ އަޅައިދުއްވައިގަތީ ގެޔާ ދިމާއަށެވެ.\nހިސާބުގަނޑު މީހުންގެ ރުއިމާއި ގޭދޮށު މީހުންގެ ރުއިމުގެ އަޑު ފިޔަވައި އިތުރު އަޑެއް އެމާހައުލުން ނީވެއެވެ. ކަފުނުގެ ތެރޭން އެފެންނަ މަންމަގެ މޫނު ކައިރިއަށް މީހަކު އޭނާ ގެންގޮސް ބޭންދިއެވެ. އޭރު މަންމަގެ މޫނަށް މިބަލާލެވެނީ ފަހު ފަހަރު ކަމެއް އޭނާގެ ޅަ ސިކުނޑިއަކަށް ނަގައެއް ނުގަނެވުނެވެ. އެހެނަސް މަންމަ މަރުވުމުން ހިތަށް ކޮށްފައިވީ ތޫނު ޒަހަމެއްގެ އަސަރެވެ.\nއެދުވަހަށްފަހު ދުނިޔޭގައި ހުރި ބައްޕަ އޭނާ އަށް ފެނުނީ އަހަރުތަކެއް ފަހުން މާފުށީ ޖަލުންނެވެ. ނުވަ އަހަރުގައި ލޯކުރިމަތިން ގެއްލުނު ބައްޕަ މިހާރުވެސް ފެނިލަނީ އޭނާ އަތުން ފައިސާ ހޯދުމަށް އެކަންޏެވެ.\nބައްޕަގެ ފަރާތުން އެނާ އަށް ލިބުނީ ދޮންމަންމަގެ ނަރަކަ އެއްފަދަ ގެއިން ބޯހިޔާވަހިކަމެކެވެ. މާލެއައިސް ފުރަތަމަ ދެ އަހަރު އެގޭގައި ހޭދަކުރި ނަމަވެސް ޒަކްވާންގެ އެހީ އާ އެކު އޭނާ މިހާރު ދިރިއުޅެނީ ރައްޓެހި އެހެން ދެ ކުއްޖަކާއެކީ ވަކިން އެޕާޓްމަންޓެއްގައެވެ. ހަޔާތުގެ ގޮތް ނޭނގޭ އަނދިރި ރޭތައް އޭނާ އަދިވެސް ބޭނުމީ ކަފުންކުރާށެވެ. އެޔަށް ފަސް އަޅާ ފޮރުވިޔަސް ދާރިޔާ އެދަނީ އޭނާގެ ދޮންމަންމަ ގެ އެހީއާ އެކު ފަސްތައް ނަގާކޮންނަމުންނެވެ.\nއަނިޔާވެރި އެއްގެ ނުބައި ރޭވުމެއްގެ ތެރޭގައި އޭނާ އަށް ލިބެމުންދިޔަ އަނިޔާ އިން ސަލާމަތްކުރެއްވީތީ މިއަދުވެސް އޭނާ އުފާކުރެއެވެ. ދަންވަރަށް އަރާ ރަންނަމާރިއެއް ކޮންމެވެސް ގޮތަކުން އޭނާގެ ހިއްސުތައް ވަގުތީ މަރަކުން މަރާލުމަށްފަހު އޭނާގެ އިއްފަތް ފޭރިގަންނަނީއެވެ. ހަށިގަނޑަށް އަންނަން ފެށި ބަދަލުތަކަކުން އެކަން އޭނާ އަށް އެނގުނީ ޑޮކްޓަރަށް ދެއްކުމުންނެވެ. އެހެނަސް އެރަންނަމާރިއަކީ ކާކުކަން އަދިވެސް އޭނާ އަކަށް ނޭނގެއެވެ. ހޯދާކަށް ބޭނުމެއް ވެސް ނޫނެވެ. ފަޟީހަތް ވުން ފިޔަވާ ވާނެ އިތުރު ކަމެއް އެބައޮތް ހެއްޔެވެ.\nއިންސާފު ހޯދައިދޭ ވެރިންނަށް ދައްކާނެ ހެއްކެތް ނެތެވެ. ޑޮކްޓަރުގެ ލިޔުންތައް ދެއްކިޔަސް ރަންނަމާރި އޭނާ ހޯދާނީ ކޮންތާކުން ހެއްޔެވެ؟ އެ ހިޔާލުތަކުން ސިކުނޑިބަރުވެ ނިދި ޖެހެމުން ދަނިކޮށް މިއިނދެވުނީ އޮފީހުގައި ކަން އެނގުނީ ކައިރީގައި ހުރި ފޯނު ރިންގްވާން ފެށުމުންނެވެ.\nޓްރީޓޮޕް ހޮސްޕިޓަލްގެ ތެރޭން ދާރިޔާ ނިކުމެގެން އެދަނީ އަމީނާގެ ޓެސްޓްތަކުގެ ނަތީޖާ ހިފައިގެންނެވެ. ހަގީގަތުގައި އަމީނާ އަށް ޖެހިގެން އުޅޭ ބައްޔަކީވެސް ދާރިޔާއެވެ. ޑޮކްޓަރުދޭ ބޭސްތައް ފިޔަވާ އެހެން ބޭސްތަކެއް އެފުޅިޔަށް އަޅަނީ ދާރިޔާގެ އޯޑަރަށެވެ. މިއަދުވެސް އޭނާ މާލިކުގެ ކައިރިއަށް އެދަނީ ޓެސްތްގެ ނަތީޖާ ތައް ބަދަލުކުރުމަށްފަހުއެވެ. މީހަކަށް ވަހުމެއް ނުވާނެހާ އޭނާގެ ދޫވެސް ފަރިތައެވެ. ނުބައި ރޭވުންތަކުން މީހުންގެ ދިރިއުޅުން ބިމާ ހަމަކުރަން އޭނާ އަށް ލިބިފައިވަނީ އާދަޔާ ހިލާފު ޙުޝިޔާރު ކަމެކެވެ.\nނިވިދިއްލޭ ބޮކިތަކާއި ، ތަނަށްވެރިވެފައިވި މިއުޒިކީ އަޑާއެކު އަތުރާލެވިފައިވާ ގޮނޑި ތަކުގައި މެހެމާނުން ތިބިއިރު އެމާހައުލު ދުރުން ބަލާލަން ކިތަންމެހާވެސް ރީއްޗެވެ. ދޮރުމަތީގައި އާރިޔާ ހުއްޓިލައިގެން ހުރީ އެތަނަށް އަންނަ މެހެމާނުންނަށް މަގުދައްކަން ޒައުލް އަންގާފައި އޮތުމުންނެވެ. އާރިޔާގެ އެހަރަކާތްތައް ޒައުލް ދިޔައީ ގާތުން ބަލަމުންނެވެ. ރެއަކީ އެކުންފުނީގެ އަހަރީރެއެވެ. ސަރުކާރުގެ އެކި ފަންތީގެ ވެރިންނާއި ބޮޑެތި ވިޔަފާރިވެރިންނަށް ޖަލްސާއަށް ދައުވަތު ދެވިފައިވެއެވެ.\nޖަލްސާއަށް އައުމުން ކާރުން ފޭބިގަޑީ ޒައުލް އޭނާގެ އަތުގައި ހިފާލިގޮތާއި، އޭނާ އަތަށް ދިއްކޮށްލި މާބޮނޑި އާރިޔާގެ ހިތުގައި ހިނދުކޮޅުތަކެއްގެ ސިފައިގައި ވަނީ ބިންވަޅު ނެގިފައެވެ.\nދޭތެރެއަކުން ޒައުލް އައިސް އޭނާ އަށް އެރައްދުކުރާ މާނަފުން ހިނިތުންވުންތަކުން ދޭ މެސެޖްތައްވެސް އާރިޔާގެ މޫނުމައްޗަށް ގެނުވާފައި ހުރި ހިނިތުންވުމުގެ ބޮޑުބައި އަދާކުރެއެވެ.\nއެހުވަފެނީ ބެލުންތައް ފަލްސަފާވެރި ޖުމްލަތައް އާރިޔާގެ ހިތުގައި ކުލައެއް ނުވާ އަކުރަކުން ބިންވަޅު ނަގާ ނިމިއްޖެއެވެ. ހަގީގަތުގައި ޒައުލްގެ ހާލަކީވެސް އެއީއެވެ. ކަޅުކުލައިގެ އެހެދުމުގައި އާރިޔާ ހުރިއިރު އޭނާގެ ރީތި ދިގު އިސްތަށިގަނޑާއި ކަޅުކަންގަދަ އެސްފިޔަތައް އެރީތިކަމަށް ހާސް ފުރިހަމަކަން ގެނެސްދެއެވެ. އެހެން މީހުންގެ ތައުރީފު އާރިޔާއަށް ލިބޭތަން ބަލަން ޒައުލް އަށްވީ އޮއިވަރާ ދެކޮޅަށް ބޮއްކުރައެއް ކެނބުންފަދަ އުނދަގޫ ކަމަކަށެވެ.\nޖަލްސާ ފެށެން 15 މިނެޓަށް ކުޑަތަންވީއެވެ. އޭރު އާރިޔާ ހުރީ އިމާރާތުގެ ޓެރަހުގައި ޒައުލް ގެ އިންތިޒާރުގައެވެ. ހަގީގަތުގައި އެކަންކުރީ ޒަކްވާން އެވެ.\n"ބްރޯ އާރިޔާ އެބައިން މަތީގަ ދާންވީނު ތި ނުބުނެވިގެން އުޅޭ ވާހަކަ ބުނަން" ޒަކްވާން ވާހަކަދެއްކީ ވަރަށް ސީދާ ކޮށެވެ.\n"އަދި މާ އަވަހެއް ނޫންތަ، ބައިދަވޭ ކޮބާ ޒަކްވާންގެ ރާނިޔާ"\nއޭރު ޒަކްވާންގެ ނަޒަރު ހުރީ ކާރުން ފައިބައިގެން މަޑު ހިނގުމެއްގައި ޖަލްސާކުރާ މާލަމާ ދިމާއަށް ވަންނަން ދިޔަ ރާނިޔާ އަށް ގެއްލި ހުސްވެފައެވެ.\nރަން ހަނދުވަރުމަތީ ޖެހެމުންދިޔަ ބާރުވައިރޯޅިތަކުގެ ތެރޭގައި ހުރި އާރިޔާގެ އިސްތަށިގަނޑު ވަޔާ ވިހުރެމުންދިޔައެވެ. އޭރު އޭނާގެ ފަހަތުގައި ރަތްކުލައިގެ ފިނިފެން މަލެއް ހިފައިގެން އެމަންޒަރުބަލަން ކެތްމަދުވެފައި ޒައުލް ހުއްޓެވެ. ހަނދުވަރުގެ އަލިން އޭނާގެ ހެދުމަށް އެޅިފައިވާ ދަޅަޔާއި ކަންފަތުގައި އުލުވާފައި އޮތް އެތިކޮޅުން އަރާ ދަލަކުލައިން އެއީ ހަނދުވަރުދޭ ރޭތަކުގައި އުދުހޭ ޕަރީއެކޭ ދުރުން ބަލާ މީހަކަށް ސިފަވާނެކަން ޔަގީނެވެ.\nގަޑިން ނުވައެއް ޖެހީއެވެ. ހަފްލާ އިންތިޒާމްކުރީ ދާރިޔާ ކަމަށްވުމުން ހަފްލާ ހުށަހަޅައިދޭން ހުރީވެސް ދާރިޔާ ހޮވާފައިހުރި ކުއްޖެކެވެ. އޭރު ދެހިތް ގަތަމުން އަތާއަތްގުޅަމުން ހަނދުވަރުމަތީ ލޯބިވެރިން ވާކަހަލަ ފޮނިވައުދުތަކާއި ވަދާއުގެ ފޮނި ސަލާމްކުރުމަށްފަހު އާރިޔާ އާއި ޒައުލްވެސް އެތަނަށް ހާޒިރުވެ ނިމިއްޖެއެވެ. ޒައުލްގެ މޫނުމަތީގައި ހުރި އުފާވެރިކަން ޒަކްވާން އަށް ހުރިހާ ކަމެއް ސާފުވެ އޮޅުންފިލިއެވެ.\nޔައުމިއްޔާގައިވާ ގޮތަށް ފަހަރަކު ކަމެއް ހިނގަމުންގޮސް ޖަލްސާގެ އެންމެ ހާއްސަ ވަގުތު ދާރިޔާ އިއުލާން ކުރިއެވެ. މިރޭގެ މިހަފްލާގެ ހުރިހާ ކަމެއްގެ ޒިންމާނެގި ކުންފުނީގެ އެންމެ ހީވާގި އަދި މަދު ދުވަސްކޮޅެއްގެ ތެރޭ ކުންފުންޏަށް ދިރުން ގެނެސްދިން މުވައްޒަފެއްގެ ގޮތުގައި އެންމެ ފާހަގަކުރެވޭ " އާރިޔާ" އެވެ.\nއާރިޔާގެ މޫނު ވިދާ ބަބުޅައިގަތް އިރު އެއަންހެންކުއްޖާގެ ދިރިއުޅުން ކުޑަ ހިނދުކޮޅެއްގެ ތެރޭގައި އެތާ ތިބި އެންމެންގެ ކުރިމަތީގައި ވިއްސިވިހާލިވެގެން ދާނެކަން އެނގިހުރެ ރާނިޔާ އަށް އިސްޖަހާލެވުނެވެ. ހަގީގަތް އެނގުނަސް މިއަދު ދާރިޔާގެ ކުރިމަތީގައި އޭނާގެ ފަސް ހިއްސުގައި އެހެރީ މަލަން އަޅާ ބަންދުކޮށްފައެވެ.\nރާނިޔާ ޒަކްވާން އަށް ބަލާލިއެވެ. ކަނޑުގެ އޮއިވަރު ނޭނގިހުރެ މިރޭ ރާނިޔާގެ ރީތިކަންފެނި ޒަކްވާން ހުރީ އެގުޅުން އަލުން ބަދަހި ކުރަން ބޭނުންވެފައެވެ. އެބަލާލުމުން އެހިނތުންވުމުން އެ ދެލޮލުން އެފޮނުވާ މެސެޖްތައް ކިޔަން ރާނިޔާ ހިތުދަހެވެ.\nމިހާރު އާރިޔާ އެހެރީ އެއްމެންގެ ކުރިމަތީގައެވެ. އެއްމެންގެ ކުރިމަތީގައި އޭނާގެ ތައާރަފަކަށް ދާރިޔާ އެދުނެވެ. ވަރަށް ކުރުފޮނި ތައާރަފެއް އާރިޔާ ދިނީ ޒައުލް އާ ދިމާއަށް ބަލަހައްޓައިގެން ހިނިތުންވެ ހުރެއެވެ. ހަގީގަތުގައި ޒައުލްގެ ލޯބި އޭނާ އަށް އެތައް ހިތްވަރެއް ދީފިއެވެ. މާހައުލުގެ މީހުންގެ ހިލަމެއް އޭނާ އަކަށް ނުވެއެވެ.\nކުއްލިއަކަށް އަޑުއިވެން ފެށީ އޭނާ އާ ބެހޭގޮތުން ތައްޔާރުކޮށްފައިވާ ކުޑަ ރިޕޯޓެކެވެ.\nއެންމެންގެ ކުރިމަތީގައި އޭނާ ފަޟީހަތް ވަމުންދިޔައެވެ. ނުބައި ޝަހުޝިއްޔަތެއްގެ ނަމުގައި ވަޒީފާ އަދާކުރާ ކަމެވެ. ނަން އޮޅުވާލާ ފެންވަރަށް ވުރެ މަތީ ވަޒީފާ އެއް އެހެން މީހުންގެ ލޮލުގައި އަނދުން އަޅުވައިގެން ހުރެ ކުރަމުންދާ ކަމުގެ ތުހުމަތުތައް ރިޕޯޓުގައި ސާފުހެއްކާއެކު ބުނެދެމުންދިޔެއެވެ. ދިރިހުއްޓާ މަރުއައިސް އާރިޔާ ވަށާލިފަދައެވެ. ތަނުގައި ތިބި މީހުންގެ މަލާމާތާއި ހުނުމުގެ އަޑާއިއެކު އެތަނުގައި ހުންނަންވެސް ޒައުލް އަށް އުނދަގޫވިއެވެ. ޒަކްވާން އާއި މާލިކުއަށްވެސް ލިބުނީ ކުއްލި ސިހުމެކެވެ. ބަރު ފިޔަވަޅުތަކެއް ނަގަމުން ޒައުލް އެތަނުން ނިކުމެގެން ދިޔައީ ހިތްކުދިކުދިވެފައިވާ ހާލުގައެވެ. ރިޕޯޓް ނިންމާލަމުން އެމައުލޫމާތު ހޯދުމަށް އެހީތެރިވެދިން ނޫސްވެރިޔާ ރާނިޔާ އަށް ދާރިޔާ ޝުކުރު އަދާކުރިއެވެ. އައިރުޅިން ޒަކްވާން އަށް ދަތްކުނޑި ވިކާލެވުނެވެ. އެމަންޒަރުން ހިތަށް އެންމެ ފުން ރިހުމެއް ލިބެމުންދިޔައީ ބަލިއެނދުގައި އޮވެ އެމަންޒަރު ބަލަމުންދިޔަ އާރިޔާގެ ބައްޕަ އަށެވެ.


“ރީޝާ ދަރިފުޅާ! ކޮންހާލެއް؟”\nހެލަން އައިސް އަހަރެންގާތަށް ހުއްޓުނުއިރު، އަހަންނަށް އުޅެވުނީ ކެއްސުންވަރު އައިސްގެންނެވެ. އޭނާ އައިސް އަހަރެންގެ މޭގައި ފިރުމައިލިއެވެ. އަހަރެން ހިނިތުންވެލަން ކުރި މަސައްކަތް ކާމިޔާބު ނުވެގެން އުޅެނިކޮށް، އަނގައިން ލޭތަކެއް އޮހިގެންފިއެވެ. މި މަންޒަރު ފެނިފައި، ހެލަންގެ ދެ ލޯ ބޮޑުވެގެން ދިޔަތަން އަހަރެން ދުށީމެވެ.\n“ރީޝާ! ކިހިނެއް ތި ވަނީ؟”\nހެލަން ހުރީ ވަރަށް ބޮޑަށް ހާސްވެފައެވެ. އޭނާ އަވަސް އަވަހަށް އެ ތަނުން ޓިޝޫއެއް ނަގައިގެން، ލޭތައް ފޮހެން ފެށިއެވެ. އޭރު ކެއްސުންވަރު ކޮންމެވެސް ވަރަކަށް މައިތިރިވެލައިފިއެވެ.\nއަނގައިން ފައިބައިފައިހުރި ލޭތައް ފެނުމާއެކު، އަހަންނަށް ވީގޮތް ވެސް ނޭނގުނެވެ. ރޮވިއްޖެއެވެ. ހަމަރަނގަޅަށް ރޮވިއްޖެއެވެ. އޭރު ހެލަންގެ އެ މުސްކުޅި ދެ ލޮލުން ވެސް ކަރުނަ އޮހެމުން ދެއެވެ. އޭނާ އުޅުނީ ޑޮކްޓަރަކަށް ގޮވާށެވެ. އަހަރެން އެކަން މަނާކުރީ، އެއީ ބޭކާރުކަމެއްހެން ހީވާތީއެވެ. އަހަރެންގެ ހަށިގަނޑުގައި އަޅާ ވޭނާއި ކެޅުން އިހުސާސް ކުރެވޭނީ އަހަންނަށްތާއެވެ.\n“ދެން ނުރޮއި ދަރިފުޅާ! އިރާދަކުރެއްވިއްޔާ ދެން ހުރިހައި ކަމެއްވެސް ދާނީ ރަނގަޅަށް….” އެއީ ހިތްވަރުގެ ބަހެވެ. އެކަން އަހަންނަށް އެނގެއެވެ. އެއްވެސް ކަމެއް ރަނގަޅަށް ނުދާނޭކަން ވެސް އެނގެއެވެ. އަހަރެންގެ އެތެރެހަށި މިހާރު ވަނީ ކުދިކުދިވެފައެވެ. ކެއްސާލެވޭ ކޮންމެ ފަހަރަކު ލޭގެ ސިފައިގައި ފައިބަމުން އެ ދަނީ އޭގެ އެތިކޮޅުތަކެވެ.\nކަން ކޮންމެ ގޮތަކަށް އޮތްނަމަވެސް، ހެލަންގެ ނަސޭހަތަށް އިޖާބަދޭން އަހަރެން ބޭނުމެވެ. ހަމައެކަނި އޭނާގެ ހިތަށް ލުޔެއް ހޯދައިދިނުމަށެވެ. އެހެންކަމުން ވަރަށް ހިތްވަރުކޮށްފައި، ރުއިން ހުއްޓާލެވޭތޯ އަހަރެން ކުރި މަސައްކަތް ކޮންމެވެސް ވަރަކަށް ކާމިޔާބު ކުރެވިއްޖެއެވެ.\nއެކި އެކި ވާހަކަ ދައްކަން ވަރަށް ގިނައިރު ހެލަން އަހަރެންގާތު އިނެވެ. ވީނުވީއެއް ނޭނގި، ޖޯން ގެއްލުނު ވާހަކައާއި، އޭގެ ފަހުން އެ ގޭގައި އުޅެނީ އޭނާ އެކަނިކަމުގައި ބުންޏެވެ. އަދި ޖޯން އަހަންނަށް ހުރިހާކަމެއް ވެސް ކުރީ އޮޅުވާލައިގެން ކަމާއި އޭނާގެ މައިން ބަފައިން އޭނާ ވަރަށް ޅައުމުރުގައި ނިޔާވެފައިވާ ކަމަށް ބުންޏެވެ. އޭގެ ފަހުން އޭނާ އުޅެމުން އައީ ވަރަށް ފަގީރު ނިކަމެއްޗެއްގެ ގޮތުގައި ކަމަށާއި އެ ގެއަކީ ކޮންމެވެސް މީހަކު އޭނާއަށް ގަނެދިން ގެއެއްކަމަށް ވެސް ބުންޏެވެ.\nހެލަން ދެއްކި ވާހަކަތަކުން އަހަންނަށް އެނގުނީ، ޖޯންއާ ބެހޭގޮތުން އަހަންނަށް އެނގޭވަރާ ގާތަށް ވެސް އޭނާއަށް އެއްޗެއް ނޭނގޭކަމެވެ. ހެލަން ބުނިގޮތުން، ޖޯންގެ މަސައްކަތަކީ ދުނިޔޭގެ އެތަން މިތަނުން ރީތި އަންހެންކުދިން، އޭނާއަށް ލިބިފައިވާ ރީތިކަމުގެ ދަޅައިގައި ޖައްސައިގެން ގެނެސް، އެގޭގައި އެއް ދުވަހު ނުވަތަ ދެ ދުވަހު ބައިންދާފައި، ގެންދާ ތަނަކަށް ގެންދިއުމެވެ. އެގޮތަށް ގެންދާ ކުއްޖަކު ދެވަނަ ފަހަރަކު ނުފެނެއެވެ. އޭނާގެ މި ނުލަފާ އަމަލުތަކުގެ ވާހަކަ އެއްވެސް މީހެއްގާތު ބުނެފި ނަމަ، ހެލަންގެ ދުވަސް ދުއްވާލާނޭކަމުގެ ބިރުވެރި ޚަބަރުން އޭނާގެ ދޫ ވަނީ ބަންދުކޮށްފައެވެ. އެހެންކަމުން ޖޯންގެ ދޮގު ބަސްތަކުގެ ހަގީގަތާ ހަމައަށް ދިއުމަށް، މިސްހެލަން އިންނަނީ އުޒުރުވެރިވެފައެވެ.\nމިހައި ހިސާބަށް ކަންތައް ދިޔުމުން، އަހަރެންގެ ހިތުގައި ވަނީ ވަރަށް ބޮޑު ސުވާލެއް އުފެދިފައެވެ. މި ފަދަ ނުބައި ނުލަފާ މީހަކާ އަހަރެންގެ އެކުވެރި ޝީލާ ގުޅުނީ ކިހިނެއްބާވައެވެ؟ ހަމަ ގައިމު ވެސް އަހަންނަށް ޖޯން ދަސްވީ، ޝީލާގެ ފަރާތުންނެވެ. އަހަންނަށް މިއަދު މި ލިބޭ ކޮންމެ އަނިޔާއަކާއި ކެކުޅުމެއްގެ ނިވަލުން އަހަންނަށް ފެންނަނީ ޖޯންގެ އަނިޔާވެރި އަތެވެ. މަކަރާއި އިޔަހޫދީކަމުގެ ދެ ލޮލެވެ. މި ފަދަ ނުލަފާ މީހަކާ ޝީލާއާ ދެމެދު އުފެދިފައި މި ވާ އެކުވެރިކަމުގެ ގުޅުމަކީ ކޮންކަހަލަ ގުޅުމެއް ބާވައެވެ؟ މި ކަމުގެ ހަގީގަތް އެނގޭނޭ ނަމަ ހާދަ ރަނގަޅެވެ.\nއެ ދުވަހަށްފަހު، މިސް ހެލަންގެ އަގުހުރި ވަގުތުތައް ހޭދަކުރަމުން ގެންދިޔައީ، އަހަރެންގެ ޚިދުމަތުގައެވެ. ފުރިހަމަ3ދުވަސް ވެއަތުވެގެން ދިޔައިރު، އަހަރެންގެ ހާލު އެންމެ ތަންކޮޅެއް ވެސް ކުރިއަކަށް ޖެހިއެއް ނުލައެވެ. ދަނީ ދަށަށެވެ. ޑޮކްޓަރުން ފަރުވާކުރެއެވެ. ނަރުހުން އަޅައިލައެވެ. ފުލުހުން ހާލުބަލައެވެ.\nއަހަރެންގެ ހާލު މާބޮޑަށް ދަށަށްދާން ފެށުމުން، އަހަރެންގެ ބަދުނަޞީބު ދުނިޔޭގެ އުދަރެހުގައި އުފެދުނު ކަޅުވިލާގަނޑާ ބެހޭގޮތުން، ލިޔުނު ސަފްޙާތައް މިސް ހެލަންއާ ހަވާލުކޮށްފީމެވެ. އަދި އޭގައި ނުލިޔެވި ހުރި ވާހަކަތައް، އުނދަގުލުން ނަމަވެސް، ވަރަށް ހިތްވަރާއެކު، އަކުރުން އަކުރަށް އޭނާއަށް ކިޔައިދެވިއްޖެއެވެ. ހަމަ އެންމެ ބޭނުމަކުއެވެ. އެ ބައި ފޮތަށް އިތުރުކޮށްލަ ދޭތޯއެވެ. އެ ފަދަ ކަމެއް ކުރާހައި ހިތްވަރު ވެސް މިއަދު އަހަރެންގެ ކިބައިގައި ނެތުމުންނެވެ.\nއަހަރެންގެ ހަޔާތާ ގުޅިލާމެހިފައިވާ އިބުރަތުން ފުރިގެންވި މި ފިލާވަޅުތަކަކީ އެހެން މީހުންނަށް ވެސް އަގުހުރި ދަރުސުތަކަކަށް ވާނޭ އިބްރަތްތެރި ފިލާވަޅުތަކެކެވެ. އަހަރެންގެ ހަޔާތަށް ފޮތެއްގެ ސިފަ ގެނައުމުގެ އެންމެ ބޮޑު ބޭނުމަކީ ވެސް މިއެވެ. މައިންބަފައިންގެ އަގުހުރި ނަސޭހަތް ބޮލާލައިޖަހާފައި، އެއީ އެއްވެސް ބައެއް ނޫން ކަމަށް ދެކިގެން އުޅެފި ނަމަ، ލިބޭނެ ގެއްލުން ކިތަންމެހައި ވެސް ބޮޑެވެ. އަހަރެން މި ދަނީ އެކަން ތަޖުރިބާ ކުރަމުންނެވެ. އަހަރެންގެ ނަޞޭޙަތަކީ، ކޮންމެ ދަރިއަކު ވެސް މަންމައާއި ބައްޕަގެ ބަސް އަހާށެވެ. އެ މީހުން އެއްވެސް ކުއްޖަކަށް ގޯސް ނަޞޭޙަތެއް ނުދޭނެއެވެ. އެ ނަޞޭޙަތަށް ފުރަގަސް ދީފި ނަމަ ކޮންމެ ފަދަ ނުރައްކަލަކާ ވެސް ކުރިމަތިލާން ޖެހިދާނެއެވެ.\nއަހަރެންގެ ހާލަތު ވަރަށް ހަލުވިކަމާއެކު ދަށަށްދާން ފަށައިފިއެވެ. ޑޮކްޓަރުންނާއި ނަރުހުންގެ އަގުހުރި މިންނެތް މަސައްކަތްތަކަށް މާޔޫސްކަން ފިޔަވައި އިތުރުއެއްޗެއް ނުލިބެއެވެ. ފުލުހުންގެ އެހީތެރިކަން ވެސް ވަރަށް ބޮޑެވެ. އެހެންނަމަވެސް އޯގާވެރިކަމަކުން ހަމްދަރުދީއަކުން ފުރާނައެއް ދިފާޢު ނުކުރެވޭނޭކަން އެންމެން ވެސް ދަނެއެވެ.\nއަހަރެންގެ އަޖަލު ގާތްވަމުން އަންނަކަން ޚުދު އަހަންނަށް އެނގޭން ފަށައިފިއެވެ. ބޯދަށުން ކަންނެޔޮ ދެމިފައިވާ ހާލު، މިސް ހެލަންގެ ކިބައިން އެންމެފަހުގެ ކަމަކަށް އަހަރެން އެދުނީ، އަހަރެން ގެނައި އަހަރެންގެ މަންމައާއި، ބައްޕަގެ ފޮޓޯ، އަހަންނަށް ހަމައަށް ގެނެސްދިނުމަށެވެ. ހެލަންގެ ރަނގަޅުކަމުން މިހައި ދުވަސް ވީއިރު ވެސް، އަހަރެންގެ ހުރިހައި އެއްޗެއް ވަރަށް ރައްކާތެރިކަމާއެކު ފޮރުވާފައި ހުއްޓެވެ.\nމަންމައާއި، ބައްޕަގެ ފޮޓޯ އަހަރެންގެ އަތަށް އެރުމުން، ކަރުނައިން ފޫދި، ފާރުވެފައިވާ ދެ ލޮލުން އެ ފޮޓޯއަށް ބަލައިލީމެވެ. އެ ވަގުތު އަހަންނަށް ވީ ކީއް ބާވައެވެ؟ ކަރުގައި އެއްޗެއް ތާށިވީ ކަހަލައެވެ. ހިތްފަޅައިގެންދާން އުޅޭހެންް ހީވިއެވެ. ނޭވާ ހާސްވެއްޖެއެވެ. ދެ ލޯ ފުސް ވެއްޖެއެވެ. އެއްވެސްތަނެއް ނުފެނެއެވެ. ދުލެއް ނުހެލުނެވެ. ދެ ލޯ މެރެންފަށައިފިއެވެ.\nރީޝާގެ އަތުގައި އޮތް އޭނާގެ މަންމައާއި ބައްޕަގެ ފޮޓޯ އަތުން ދޫވެގެން ވެއްޓިއްޖެއެވެ. ދެ ލޯ މެރިއްޖެއެވެ. ހަށިގަނޑު ހަމަހިމޭން ވެއްޖެއެވެ. އާއެކެވެ. ކޮންމެ އިންސާނަކީ ވެސް މި ފަނާވަނިވި ދުނިޔެ ދޫކޮށްފައި ދާނެ މަޚުލޫޤެކެވެ. އެގޮތުން ރީޝާ ވެސް މި އަގެއް ނެތް ދުނިޔެ ދޫކުރީއެވެ. އަބަދުގެ އަބަދަށެވެ. ކެތްތެރިކަމުގެ ނަމޫނާއެއް ފަދަ ރީޝާގެ ފުރާނައަށް ހެޔޮރަހްމަތް ލައްވާށިއެވެ.\nއަހަންނަށް އާދެ، ހެލަންއަށް ރީޝާގެ އެދުން ފުރިހަމަ ކޮށްދެވިއްޖެކަމަށް ހީކުރަމެވެ. ރީޝާގެ އަމިއްލަ އަތުން ބޮޑުބައެއް ލިޔެ ނިންމާފައިވާ މި ވާހަކަ ނިންމާލަދެވުނީތީ އުފާކުރަމެވެ. އެހެންނަމަވެސް މި ކަން އަހަންނަށް މި ކުރެވުނީ ހަމަ ހިތްވަރަށެވެ. ދެ ލޮލަކުން ކަރުނައެއް ނުހިކެއެވެ. އަޑުން އަޑުނަގައި ނުރުއިކަމުގައި ވިޔަސް، ރޮމުން ގިސްލަމުންނޭ ބުނުމަކުން ދޮގަކަށް ނުވާނެއެވެ. އެހެންނަމަވެސް މިކަން ފުރިހަމަކޮށް ދެވުނީތީ، ކޮޅުނެތް ކޮޅަށް އުފާވެސް ކުރަމެވެ. ދެން އޮތީ މި ފޮތް ރީޝާގެ މައިންބަފައިންނަށް ފޮނުވާލުމެވެ. އޭރުން ރީޝާ އެދުނު އެދުން އަހަންނަށް ފުރިހަމަކޮށް ދެވުނީއެވެ.\nމަންމައާއި، ބައްޕަގެ ކިބައިން ރީޝާ ވަރަށް ބޮޑަށް މާފުއެދެއެވެ. އޭނާއަށް ކަންތައް ކުރެވުނު ގޮތާމެދު އިންތިހާއަށް ދެރަވެއެވެ. ރީޝާގެ މަންމައާއި ބައްޕަގެ ކިބައިން ރީޝާއަށް ޓަކައި އަހަރެން ވެސް ކަމަކު ކިޔަން އެބަޖެހެއެވެ. އެއީ ޝީލާއާއި ޖޯންގެ މެދުގައި އެކުވެރިކަމުގެ ގުޅުން އުފެދިފައިވާ ގޮތް ސާފުކޮށްލައި ދިނުމަށެވެ. އެއީ މި ކަމުގެ ސަބަބުން ރީޝާގެ ފުރާނައަށް ކޮންމެވެސް ވަރެއްގެ ހަމަޖެހުމެއް ލިބޭނެހެން ހީވާތީއެވެ.\nއެންމެފަހުގެ ކަމަކީ މި ފޮތް ޕޯސްޓްފޮށްޓާ ހަވާލުކުރުމެވެ. މިހާރު މި ނިކުންނަނީ އެ ކަމަށެވެ.\nމިފަނާވަނިވި ދުނިޔެއަށް ﷲފޮނުއްވި ކޮންމެ މަޚުލޫޤަކީ ވެސް ވަކި މުއްދަތަކު އޭގެ ހަޔާތް އުފަލުގައި، ނުވަތަ ހިތާމާގައި ނަމަވެސް ވެއަތުކުރުމަށްފަހު، އަބަދުގެ އަބަދަށް މި އަގެއް ނެތް ހުވަފެނީ ޢާލަމާ ވަކިވެ، ﷲގެ ޙަޟުރަތަށް އުފަލުން ނުވަތަ ހިތާމައިން ނަމަވެސް ދަތުރުކުރާނޭ، އާރެއް ބާރެއްނެތް މަޚުލޫޤެކެވެ. މި މަތިވެރި އުސޫލުގެ ދަށުން ރީޝާ، އޭނާގެ ހަޔާތް ހިތާމައާއި ހިތްދަތިކަމުގެ ފުން ކަނޑެއްގައި ވެއަތުކުރުމަށްފަހު، މި ދުނިޔެއާ އަލްވަދާޢު ކިޔައިފިއެވެ. އަބަދުގެ އަބަދަށް އަހަރެމެންނާ ވަކިވެގެން ހިނގައްޖެއެވެ. އަންނަން އޮތް ޖީލުތަކަށް އިބްރަތުން ފުރިފައިވާ ދަރުސްތަކެއް އެކުލެވިގެންވާ ފޮތެއް އޭނާގެ އަމިއްލަ ހަޔާތާގުޅޭ ގޮތުން ދުނިޔެއަށް އުފަންކޮށްދީފައެވެ. “ކަޅުވިލާ”ގެ ނަމުގައެވެ.\nރީޝާގެ ބައްޕަ އާއި މަންމަގެ ދެ ލޮލުން އޮހެމުން ދިޔައީ އާދަޔާޚިލާފު ގިނަ ކަރުނަތަކެކެވެ. އެ މީހުންގެ ދެ ލޮލުގެ ކޮއި ފަދައިން ހިތުގެ އެތިކޮޅެއް ކަމުގައި ދެކިގެން، ނުހަނު ލޯބިން ގެންގުޅުނު ދަރިފުޅު ނުފެނި އެތައް ދުވަހެއް ވެފައިވަނިކޮށް، އެ މީހުންގެ އުއްމީދުތައް އޮޔަށް ވަޔަށް ބުރުވައިލީ، މިއަދު ޕޯސްޓުގެ ޒަރީއާއިން އެ މީހުންގެ އަތްމައްޗަށް އެރި “ކަޅުވިލާ” މި ފޮތެވެ. ފޮތް ކިޔައި ނިންމާލިއިރު އެ ދެމަފިރިން ތިބީ، ރޮއިރޮއި ގިސްލެވިފައެވެ. ދެ ލޯ ވަނީ ރަތްވެފައެވެ. ދުނިޔޭގެ ހުރިހައި އުފަލަކުން މަހުރޫމް ވެއްޖެ ކަމުގައި ހީވެފައެވެ.\nރީޝާގެ ރަހުމަތްތެރި ޝީލާއަކީ މިހާރު ފަސް އަހަރުގެ ދަރިފުޅެއްގެ މަންމައެކެވެ. ރީޝާ ގެއްލުނު ޚަބަރު ފުރަތަމަ ލިބުނު ދުވަހުން ފެށިގެން، ޝީލާގެ ހިތަށް ލިބުނު ނުތަނަވަސްކަން މިއަދާ ހަމައަށް ވެސް އެ ގޮތުގައި އޮތެެވެ. އޭނާ އެންމެ ދެރަވަނީ މިހައި ދުވަސް ވީއިރު ވެސް، ރީޝާގެ އެއްވެސް ޚަބަރެއް ނުލިބުނީތީއެވެ. ދުނިޔޭގައި އިން ކަމެއް ނުވަތަ ނެތްކަމެއް ވެސް ނޭނގޭތީއެވެ.\nޝީލާގެ ހިތުގެ މި ނުތަނަވަސްކަމާއި، އުފެދިފައިވާ ސުވާލުތަކަށް ޖަވާބެއް ލިބުނީ މިއަދުއެވެ. ނަމަވެސް އެއިރު ރީޝާގެ ވަސް ވެސް މި ދުނިޔެއިން ފިލައި ހިނގައްޖެއެވެ. ރީޝާގެ ހަޔާތުގައި ނެގި “ކަޅުވިލާ” ކިޔަމުން ދިޔައިރު ޝީލާގެ ލޮލަކުން ކަރުނައެއް ނުހިކެއެވެ. އޭނާ އެންމެ ހިތާމަކުރީ، އޭނާގެ ފަރާތުން ރީޝާއަށް ތަޢާރަފުވި މީހެއްގެ ސަބަބުން މި ބޮޑު އަނިޔާ ރީޝާއަށް ލިބުނީތީއެވެ. ކުރާނޭކަމެއް ނެތެވެ. އެ ކަމެއް ވާންއޮތް ގޮތަކަށް އެ ކަމެއް ވެ ނިމިގެންދާނެއެވެ.\nރީޝާގެ ހިތުގައި އުފެދި ޖަވާބު ލިބިފައިނުވާ ސުވާލުގެ ޖަވާބު މިއަދު ރީޝާގެ މައިންބަފައިންނަށް ޝީލާ ފޯރުކޮށްދީފިއެވެ. މި ކަމުން ވެސް ރީޝާގެ ފުރާނައަށް އަރާމެއް ހޯދައިދެވޭތޯއެވެ.\nޖޯނާއި ޝީލާއަކީ ދެ އެކުވެރިން ކަމުގައި ވިޔަސް، އެ ދެ މީހުން ބައްދަލުވެފައި ވަނީ ހަމަ އެންމެ ފަހަރަކުއެވެ. އެ ދެ މީހުންގެ ރަހްމަތްތެރިކަން ހުފެދިފައި ވަނީ ފޭސްބުކުންނެވެ. ޖޯނަކީ އެހައި ނުބައި ނުލަފާ އަނިޔާވެރިއެއްކަމެއް، ޝީލާއަށް ކުޑަކޮށް ވެސް އެނގިފައެއް ނުވެއެވެ. އެހެންކަމުން އެ ދެމެދުގައި އުފެދުނު ރަހްމަތްތެރިކަން ބަދަހިވަމުން ދިޔައީއެވެ. އެދުވަސްވަރު ޝީލާއަށް ވެސް އޮސްޓްރޭލިޔާއަށް ދިއުމުގެ ދައުވަތު ޖޯން ދިންކަމަށްވެއެވެ. އެހެންނަމަވެސް އެ ކަމަށް ޝީލާ އިންކާރުކޮށް، ޖޯންގެ ކިބައިން އިންޑިޔާއަށް އައުމަށް އެދުމުން، ޖޯން އިންޑިޔާއަށް އައީއެވެ. އެ އައިސް އުޅުނު އުޅުމުގައި ރީޝާއާ ލޯބީގެ ގުޅުމެއް އުފެދުނުކަމެއް ވެސް ޝީލާ ނުދެނެހުއްޓެވެ. އާއެކެވެ. އެއީ ވެސް ހަމަ ޖޯންގެ ނުބައިރޭވުމުގެ ދަށުން ހިނގިކަމެކެވެ.\nޝީލާގެ ގެއިން ނިކުމެގެން، ރީޝާގެ މަންމައާއި ބައްޕަ އެރީ ވޭނަކަށެވެ. މިސްރާބުހުރީ އެއަރޕޯޓަށެވެ. ރީޝާގެއްލުނު ހިސާބުން، އެ މީހުން ދިވެހިރާއްޖެއަށް ބަދަލުވީއެވެ. އޭގެ ފަހުން އިންޑިޔާއަކަށް ނާރައެވެ. މި ފަހަރު ވެސް އެ އައީ، ހަމައެކަނި ޝީލާއާ ބައްދަލުކުރާށެވެ. އެ ކަން ނިމުމުން އެނބުރި ރާއްޖެއަށް ދިޔުމަށް ޓަކައި އެ ދަނީ، ހިތާމައާއި ހިތްދަތިކަމުގެ ކަރުނަ އޮހޮރަމުން، ލިބުނު އެންމެ ދަރިއެއްގެ ނިމުމާމެދު ހިތާމަކުރާ ހާލުގައެވެ. ދަރިންނަށް ޓަކައި މައިންބަފައިންގެ ހިތުގައި އުފެދިފައިވާ ކުލުނާއި، ލޯބީގެ މަތިވެރިކަން ހާދަ ބޮޑެވެ. ދަރިންނަށް މި ކަން ވިސްނޭ ނަމައެވެ.


ބުރާސްފަތި, 08 އޮކްޓޯބަރ 2015\nމެޖިސްޓްރޭޓް ކޯޓުތަކަށް ބޭނުންވާ ދެލި ސަޕްލައިކުރުމުގެ މަސައްކަތު އެއްބަސްވުމެއްގައި މިއަދު ވެސް ސޮއިކޮށްފިއެވެ. މި މަސައްކަތް ޙަވާލުކޮށްފައިވަނީ ނޮވެލްޓީ ބުކްޝޮޕް އާ، 21 ދުވަހުގެ ތެރޭގައި ސަޕްލައިކޮށް ނިންމާގޮތަށެވެ.\nޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނުގައި މިއަދު އޮތް ރަސްމިއްޔާތުގައި ޑިޕާޓްމަންޓްގެ ފަރާތުން އެއްބަސްވުމުގައި ސޮއި ކުރެއްވީ އެސިސްޓެންޓް ޑިރެކްޓަރ މަރްޔަމް ރައުޝަން އެވެ. ނޮވެލްޓީ ބުކްޝޮޕްގެ ފަރާތުން އެއްބަސްވުމުގައި ސޮއިކުރެއްވީ އެކުންފުނީގެ ސޭލްސް މެނޭޖަރ މުޙައްމަދު އިރުފާން އިސްމާއީލެވެ.\nމެޖިސްޓްރޭޓް ކޯޓުތަކަށް ބޭނުންވާ ދެލި ސަޕްލައި ކުރުމުގެ މަސައްކަތް އިތުރު ދެ ފަރާތަކާ މިހަފްތާގެ ތެރޭގައި ޙަވާލުކުރެވުނެވެ. އެ ދެ ފަރާތަކީ ސިމްޑީ ޓެކް އާއި ޑިޖި ކޮމްޕިއުޓަރސް އެވެ.


Thinadhoo Gai Kuni Manage Kuraa Marukazu Gaaim Kuran Bayakaa Havaalkoffi - Vaguthu\nތިނަދޫގައި ކުނި މެނޭޖްކުރާ މަރުކަޒު ޤާއިމްކުރުމަށް ބަޔަކާ ހަވާލުކޮށްފި\n2 އަހަރު ކުރިން ( އޮގަސްޓް 30, 2019 )\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ)ގެ ނޫސްވެރިންގެ ބައްދަލުވުމުގެ ތެރެއިން - ވަގުތު އިމޭޖަސް: މުހައްމަދު ހައްޔާން\nގދ. ތިނަދޫގައި ކުނި މެނޭޖްކުރާ މަރުކަޒު ޤާއިމުކުރުމަށް ބަޔަކާ ހަވާލުކޮށްފިއެވެ.\nއިއްޔެ މިނިސްޓްރީ އޮފް އެންވަޔަރަމަންޓްގައި ބޭއްވި ރަސްމިއްޔާތުގައި ތިނަދޫގައި ކުނި މެނޭޖްކުރާ މަރުކަޒު ޤާއިމުކުރުމަށް ހަވާލުކޮށްފައިވަނީ އެކުއާމެރިން ހޮލިޑޭސް ކުންފުންޏާއެވެ.\nމި ރަސްމިއްޔާތުގައި އެއްބަސްވުމުގައި މިނިސްޓްރީގެ ފަރާތުން ސޮއި ކުރެއްވީ، ޕާމަނަންޓް ސެކްރެޓަރީ އަޖުވަދު މުސްތަފާއެވެ. އަދި އެކުއާމެރިން ހޮލިޑޭސް ކުންފުނީގެ ފަރާތުން މި އެއްބަސްވުމުގައި ސޮއި ކުރެއްވީ އެ ކުންފުނީގެ މެނޭޖިންގ ޑިރެކްޓަރ ޢަބްދުލް ރަހުމާން މުޖުތަބާ އާދަމެވެ.\nއަޖުވަދު ވިދާޅުވީ، މިމަސައްކަތް ހަވާލުކޮށްފައިވަނީ 1.3 މިލިއަން ރުފިޔާއަށް 120 ދުވަހުގެ ތެރޭގައި ނިންމާލުމަށް ކަމަށެވެ. ތިނަދޫގެ ހުރިހާ ރައްޔިތުންނަށް މިހާރު ދިމާވެފައިވާ އެންމެ ބޮޑު އެއްމައްސަލައަކީ ކުނީގެ މައްސަލަ ކަމަށްވެސް އަޖުވަދު ވިދާޅުވިއެވެ. އަދި ވީހާވެސް އަވަހަށް މިމަސައްކަތް ނިންމާދެއްވުމަށް އެކުއާމެރިން ހޮލިޑޭސްގެ މެނޭޖިންގް ޑިރެކްޓަރގެ އަރިހުން އޭނާ އެދިލެއްވިއެވެ.\nއިއްޔެ އެންވަޔަރަންމެންޓް މިނިސްޓްރީގައި ކުރިއަށް ދިޔަ ރަސްމިއަޔާތުގައިވަނީ ކުނިން ހަކަތަ އުފެއްދުމަށް ތިލަފުށީގައި ގާއިމުކުރާ އިންސަރެނޭޝަން ފެސިލިޓީ އިމާރާތް ކުރުމަށް ހިއްކާފައިވާ ބިމުގެ ޖިއޯ ޓެކްނިކަލް ސަރވޭ ހެދުމަށް ރިޔަން ޕްރައިވެޓް ލިމިޓެޑާއި ވެސް ހަވާލުކޮށްފައެވެ.\nއޮގަސްޓް 30, 2019 11:09\nތިކަންވާނެބާ. ފައިސާހޯދަން ޖަހާ މަޅިއެއްބާ. ސަރުކާރުން ބަދަލުދޭން ނުޖެހިއްޖެއްޔާ ކިތައްމެހާވެސް ރަނގަޅު.


Super League Gai Mihaaru Dhemi Thibee Real, Barca Adhi Juventus Ekani - Vaguthu\nމަހުޖަނުން އެކުވެގެން ބާއްވަން މަސައްކަތްކުރި ޔޫރަޕިއަން ސުޕަ ލީގުގައި މިހާރު ދެމި ތިބި ހަމައެކަނި ކުލަބުތަކަކީ ސްޕެއިންގެ ބާސެލޯނާ އާއި ރެއާލް މެޑްރިޑްގެ އިތުރުން އިޓަލީގެ ޔުވެންޓަސް އެވެ.\nމި ލީގު ފުރަތަމަ އިއުލާނުކުރި އިރު ޖުމްލަ 12 ކުލަބެއް ހިމެނެއެވެ. އެއީ އިނގިރޭސި ހަ ކުލަބާއި އިޓަލީގެ ތިން ކުލަބު އަދި ސްޕެއިންގެ ތިން ކުލަބެވެ. މި ކުލަބުތަކުގެ ތެރެއިން އިނގިރޭސި ހަ ކުލަބު ވަނީ މުބާރާތުން ވަކިވެފައެވެ.\nއެއާއި ވިދިގެން މިއަދު އެންމެފަހުން ވަކިވި ކުލަބުތަކަކީ ސްޕެއިންގެ އެތްލެޓިކޯ މެޑްރިޑާއި އިޓަލީގެ އޭސީ މިލާނާއި އިންޓަމިލާނެވެ.\nގިނަ ކުލަބުތަކެއް ވަކިވިއިރު މީޑިއާތަކާއި ވާހަކަދައްކަމުން ޔުވެންޓަސްގެ ޗެއާމަން އަދި ސުޕަ ލީގުގެ ކަންކަމުގައި އެންމެ އިސް ރޯލެއް އަދާކުރާ އަަންދްރޭ އަގްނެލީ ވިދާޅުވީ ޕްރިމިއަރ ލީގުގެ ކުލަބުތައް ވަކިވުމުން މި ލީގު ބޭއްވުމުގެ ބޭނުމެއް މިހާރު ނެތް ކަމަށެވެ. ގިނަ ކުލަބުތަކެއް ވަކިވި ނަމަވެސް އަގްނެލީ ހުރީ ގޮތްދޫކުރާ ގޮތަކަށް ނޫނެވެ. އޭނާ އަދިވެސް ސުޕަ ލީގުގެ ވާހަކަތައް ދިފާއުކުރެއެވެ.\nސުޕަ ލީގުން ވަކިވިކަން ހާމަކަޮށް އެތްލެޓިކޯ މެޑްރިޑުން މީގެ އިރުކޮޅެއް ކުރިން ނެރުނު ނޫސްބަޔާނުގައި ބުނެފައިވަނީ ފުޓުބޯޅަ ސަޕޯޓަރުން މާޔޫސްކުރަން ބޭނުންނުވާ ކަމަށާއި ކުޅިވަރުގެ ހަމަތަކާއި އުސޫލުތަކަށް ކުލަބު އަބަދުވެސް ތަބާވާނެ ކަމަށެވެ. އިންޓަމިލާނާއި އޭސީ މިލާނުގެ ބަޔާނުގައި ވެސް މި ވާހަކަ ވަނީ ތަކުރާރުކޮށްފައެވެ.


Midhiya mahu rape ge2massala, geveshi aniyaage 38 massala hushahelhi\nގެވެށި އަނިޔާ އާ ދެކޮޅަށް ހޭލުންތެރިކުރުމަށް ހަދާފައިވާ ޕޯސްޓަރެއް---\nމިދިޔަ މަހު ރޭޕްގެ ދެ މައްސަލަ، ގެވެށި އަނިޔާގެ 38 މައްސަލަ ހުށަހެޅި\nމިދިޔަ މަހު ރޭޕްގެ ދެ މައްސަލައާއެކު ގެވެށި އަނިޔާގެ 38 މައްސަލަ ޖެންޑާ މިނިސްޓްރީއަށް ހުށަހަޅާފައިވާ ކަމަށް އެ މިނިސްޓްރީން ބުނެފިއެވެ.\nޖެންޑާ މިނިސްޓްރީން އާންމުކުރި ތަފާސްހިސާބުތަކުން ދައްކާ ގޮތުގައި އެ ފަދަ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ އެކި ބާވަތުގެ ޖިސްމާނީ އަނިޔާކުރުމުގެ މައްސަލަތަކެވެ. އެގޮތުން އެ ބާވަތުގެ 12 މައްސަލަ އެ މުއްދަތުގެ ތެރޭގައި ރިޕޯޓުކޮށްފައިވެއެވެ.\nއޭގެ އިތުރުން، ނަފްސާނީ އަނިޔާކުރުން ނުވަތަ އަނގަބަހުން ކުރެވޭ އަނިޔާގެ ހަތް މައްސަލަ އާއި ޖިންސީ ހާނީއްކަކުރުމުގެ ހަތް މައްސަލަ އާއި ބިރުދެއްކުމުގެ ގޮތުން ކުރެވޭ ކަންކަމާ ގުޅޭ ފަސް މައްސަލަ އާއި ޖިންސީ ފުރައްސާރަކުރުމުގެ ދެ މައްސަލަ އާއި ރޭޕްކުރުމުގެ ދެ މައްސަލައާއި އިހުމާލުވުމުގެ އެއް މައްސަލަ އާއި ބާރާއި ނުފޫޒު ފޯރުވުމުގެ އެއް މައްސަލަ އަދި މާލީ ނުވަތަ އިގުތިސާދީ ފުދުންތެރިކަން ފޯރުކޮށްދިނުމުގައި ހުރަސްއެޅުމުގެ އެއް މައްސަލަ ހިމެނެއެވެ.\nCase #statistics: Ministry received & attended toatotal of 253 cases in March 2019https://t.co/CkhOMIoms1https://t.co/0PgPhg6Vge#ViolenceAgainstChildren #ChildRights #GenderBasedViolence #GBV #DomesticViolence@UNICEFMaldives pic.twitter.com/ukiMzyI64W— Ministry of Gender, Family and Social Services (@Min_Gender) April 29, 2019\nނުކުޅެދުންތެރިކަން ހުންނަ ފަރާތްތަކާއި އުމުރުން ދުވަސްވީ މީހުނަށް އަޅައިލުމާއި އެހީތެރިކަން ބޭނުންވެގެން 19 މައްސަލަ މިދިޔަ މަހު މިނިސްޓްރީއަށް ވަނީ ހުށަހަޅައިފައެވެ. އެއީ އުމުރުން ދުވަސްވީ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ 14 މައްސަލައާއި ނުކުޅެދުންތެރިކަން ހުންނަ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ ފަސް މައްސަލައެވެ.\nޖެންޑާ މިނިސްޓްރީ ރޭޕު ގެވެށި އަނިޔާ


REPORT: Singapore kaamiyaabun dhaskuranvee konkameh?\nސިންގަޕޫރު: އެ ގައުމު ވަނީ ނަމޫނާ ދައްކާފައި--\nސިންގަޕޫރުގެ ކާމިޔާބުން ދަސްކުރަންވީ ކޮންކަމެއް؟\n04 އޮކްޓޯބަރ 2020 - 10:21:19\nސިންގަޕޫރަކީ ތަރައްގީގެ ހަރުފަތުގައި ގިނަ ކާމިޔާބުތަކެއް ހޯދާފައިވާ ގައުމެއްގެ ގޮތުގައި މިވަނީ މުޅި ދުނިޔެއަށްވެސް މަޝްހޫރުވެފައެވެ. ޖީޑީޕީ ބޮލަކަށް ޖެހޭ މިންވަރު 1960 ގައި 413 ޑޮލަރު ހުރިއިރު، 2016 ވަނަ އަހަރު މި އަދަދު ހުރީ 52،962 ޑޮލަރުގައެވެ. 1965 ވަނަ އަހަރު މެލޭޝިޔާއިން ވަކިވެ، ސިންގަޕޫރު މިނިވަން ދައުލަތެއްގެ ގޮތުގައި ފަށައިގަނެފައިވަނީ ބޮޑުވަޒީރު ލީކުއާންޔޫގެ ހިކުމަތްތެރި، ދުރުވިސްނުމާއިއެކުގައެވެ. ސިންގަޕޫރުގެ ކާމިޔާބުން އަޅުގަޑުމެންނަށް، ރާއްޖެއަށް ދަސްކުރެވޭނޭ ވަރަށް ގިނަ ކަންތައްތައް އެބަހުއްޓެވެ. އަދި އެހެނިހެން ގައުމުތަކަށްވެސް ސިންގަޕޫރުން ލިބޭ ވަރަށް ގިނަ ފިލާވަޅުތައް އެބަހުއްޓެވެ.\nސިންގަޕޫރުފަދަ ކުޑަކުޑަ ގައުމަކުން ވޭތުވެދިޔަ 55 އަހަރުގެ ތެރޭގައި ތަރައްގީގެ މަގުގައި ހޯދާފައިވާ ކާމިޔާބުގެ ސިއްރުތަކަށް ބަލާއިރު ފާހަގަވާ ދެތިންކަމެއް އެބައޮތެވެ. އެއީ ލީކުއަންޔޫގެ ލިޔުންތަކާއި، އޭނާގެ އިންޓަވިއުތަކުގެ އަލީގައި ލިބޭ މައުލޫމާތުތަކުގެ މައްޗަށް ބަލައި ފާހަގަކުރެވޭ ކަންތައްތަކެކެވެ. މިގޮތުން ލިސްޓެއް ހަދާލާއިރު ފާހަގަވާ މައިގަނޑު ބައެއް ކަންތައްތަކަށް މިލިޔުމުގައި އަލިއަޅުވާލެވޭތޯ ބަލާނަމެވެ.\nލީކުއާންޔޫ ސިންގަޕޫރުގެ ބޮޑުވަޒީރުކަމާއި ހަވާލުވިއިރު، ސިންގަޕޫރުގައި، އަދި ލީކުއާންޔޫ ނިސްބަތްވާ ޕާޓީ، ޕީޕަލްސް އެކްޝަން ޕާޓީ (ޕީއޭޕީ) ގެ ތެރޭގައި ވަނީ ވަރަށް ބޮޑަށް ކޮރަޕްޝަން އަށަގަނެފައެވެ. ޖަޕާނުގެ އަޅުވެތިކަމުގައި ސިންގަޕޫރު 1942 އިން 1945 އަށް އޮތް ދުވަސްވަރުގައިވެސް ކޮރަޕްޝަންގެ މައްސަލަ ދިޔައީ ބޮޑުވަމުންނެވެ. ސަރުކާރު ތެރޭގައި މަސައްކަތް ކުރަމުން ދިޔަ ސިވިލް ސާވިސް މުވައްޒިފުންގެ ކުޑަ މުސާރަތަކުގެ ސަބަބުންނާއި ތަކެތީގެ އަގުތައް ބޮޑުވަމުން ދިއުމުގެ ސަބަބުން، އެކި ބާވަތް ބާވަތުގެ ރިޝްވަތު ވަނީ އާންމުވެފައެވެ.\nއެހެންނަމަވެސް، ލީކުއާންޔޫ އަޒުމް ކަނޑައެޅީ، ސަރުކާރު ތެރޭގައި ކޮރަޕްޝަން ހުއްޓުވުމަށެވެ. އަދި އިޚުލާސްތެރިކަމާއި ހެޔޮ ނިޔަތުގައި ކުރެވުނު މަސައްކަތުގެ ސަބަބުން، ދުވަހެއް ދުވަހަކަށް ދިޔައީ ވައްކަމާއި ކޮރަޕްޝަން މަދުވަމުންނެވެ. ކޮރަޕްޝަން ހުއްޓުވުމަށް ހުންނަ އޮފީސް ގާނޫނީ ގޮތުން ބާރުވެރިކުރުވައި، ކުޑައެއް ބޮޑެއް ނުބަލައި، އަދި ސަރުކާރުގެ މިނިސްޓަރަކަސް، އަދި އާދައިގެ މީހަކަސް، ހަމަހަމަކަމާއިއެކު ފިޔަވަޅު އަޅަމުން ގެންދިއުމުގެ ނަތީޖާއެވެ. ރިޝްވަތު ހިފާމީހާގެ އިތުރުން ރިޝްވަތު ދޭމީހާވެސް ގާނޫން ކުށްވެރިވެއެވެ. މިނިސްޓަރެއްގެ މައްސަލަ ބެލުމަށް ބޮޑުވަޒީރު ހުރަސްއަޅައިފިނަމަ، އެމައްސަލަ ރައީސަށް ހުށަހަޅައިގެން ބެލޭގޮތަށް ގާނޫނުގައި ބަޔާންކޮށްފައިވެއެވެ.\nމީގެ އިތުރުން، ކޮރަޕްޝަން ހުއްޓުވުމާއިގުޅޭ އިދާރާގެ ފަންނީ މުވައްޒިފުންނަށް ދުނިޔޭގެ އެކި ކަންކޮޅުތަކުން، އެކަމާއިގުޅޭ ތަމްރީނާއި ތައުލީމް ދެވުނެވެ. ފޮރެންސިކް އެކައުންޓިން، އަދި ކޮމްޕިއުޓަރު ފޮރެންސިކްސް ފަދަ ދާއިރާތަކުން މީހުން ބިނާކުރެވުނެވެ. މިހުރިހާ ކަމެއްވެސް ގޮސް ގުޅެނީ، ގައުމުގެ ވެރިމީހާގެ އިޚުލާސްތެރިކަމާއި، ތެދުވެރިކަމާއި، ކަންކަން ރަނގަޅުކުރުމުގެ އަޒުމާއެވެ. ލީކުއާންޔޫގެ ކިބައިގާ އެކަންކަން ހުރުމުގެ ސަބަބުން، ސިންގަޕޫރު މިއަދު މިވަނީ އެންމެ ކޮރަޕްޝަން މަދު އެއް ގައުމުގެ ގޮތުގައިވެފައެވެ.\nރަގަޅު ތައުލީމާއި ހުނަރުވެރިކަން\nލީކުއާންޔޫގެ ފަހުން ބޮޑުވަޒީރުކަން ކުރި މިސްޓަރ ގޯޗޮކް ޓޮންގ 1997 ވަނަ އަހަރު ބުނެފައިވެއެވެ. "ސިންގަޕޫރަށް ގުދުރަތީ ވަސީލަތްތަކެއް ލިބިފައި ނެތުމަކީ އަހަރުމެންނަށް ލިބުނު އެންމެ ބޮޑު ނިއުމަތް. އެކަމުގެ ސަބަބުން އަހަރުމެން އަތުގައި ހުރި ހަމައެކަނި ވަސީލަތް (މީހުން) ތަރައްގީކުރުމަށް މަޖުބޫރުވީ."\nސިންގަޕޫރުގައި އިންސާނީ ވަސީލަތް ތަރައްގީކުރުމަށް ވަރަށް ބޮޑު އަހަމިއްޔަތުކަމެއް ދެވުނެވެ. ވިސްނުމާއި ހުނަރުވެރިކަމުގެ ގޮތުން އެންމެ 'މޮޅު' މީހުން ބިނާކުރުމަށް މަސައްކަތް ކުރެވުނެވެ. އެމެރިކާއާއި އިގިރޭސިވިލާތުގެ އެންމެ ފެންވަރު ރަނގަޅު މޮޅު ޔުނިވާސިޓީތަކަށް ކުދިން ކިޔަވަން ފޮނުވުނެވެ. އަދި މިފަދަ ޔުނިވާސިޓީތަކުގެ އެހީގައި ސިންގަޕޫރުގައި ކޮލެޖުތަކާއި ޔުނިވާސިޓީ ތަރައްގީކުރުމުގެ މަސައްކަތް ކުރެވުނެވެ. ސަރުކާރުގެ ވަޒީފާއަށް އެންމެ މޮޅެތި މީހުން ހޯދުމުގެ ގޮތުން ސަރުކާރުގެ މުސާރަތައް އެކަށީގެންވާ މިންވަރަށް ބޮޑުކުރެވުނެވެ. ޕްރައިވެޓް ސެކްޓަރާއި ސަރުކާރުގެ މުސާރަތަކުގެ ފަރަގު ކުޑަކުރެވުނެވެ. މިއާ އެކު، ސަރުކާރުގެ ވަޒީފާތަކުގައި ގާބިލް، ތައުލީމީ މީހުން ތިބުމުގެ ސަބަބުން، ސަރުކާރަށް ރައްޔިތުންގެ އިތުބާރު ބޮޑުވެ، ސަރުކާރުގެ ހިންގުން ދިޔައީ ދުވަހެއް ދުވަހަކަށް ހަރުދަނާވަމުންނެވެ.\nޕީއޭޕީގެ ސަރުކާރުން ތައުލީމް ދުށީ، ގައުމުގައި ކުރެވޭ ގައުމީ އިންވެސްޓްމަންޓެއްގެ ގޮތުގައެވެ. މިކަމުގެ ސަބަބުން ވޭތުވެދިޔަ 50 އަހަރުގެ ތެރޭގައި ސަރުކާރުން ތައުލީމަށް ކުރި ޚަރަދު ވަނީ 200 ގުނަ އިތުރުވެފައެވެ. މިގޮތުން 2016 ވަނަ އަހަރު އެކަނިވެސް 12.6 ބިލިއަން ސިންގަޕޫރު ޑޮލަރު ވަނީ ތައުލީމަށް ޚަރަދުކޮށްފައެވެ. މީގެ ނަތީޖާ މިހާރު ދަނީ ފެންނަމުންނެވެ. މިގޮތުން ބައިނަލް އަގުވާމީ ގޮތުން ހެދޭ ހިސާބު އަދި ސައިންސް ގެ އެކި ކަހަލަ ޓެސްޓްތަކާއި އެސެސްމަންޓްތަކުން ސިންގަޕޫރު ކިޔަވާކުދިން ދަނީ ދުނިޔެއިން އެއްވަނަ ހޯދަމުންނެވެ.\nކަންކަމަށް އެންމެ އެދެވޭ ހައްލު ހޯދުން\nސިންގަޕޫރުގެ މޮޑެލްއަށް އެންމެ ބޮޑަށް ފާޑުކިޔާ ގައުމުތަކާއި މީހުން އެންމެ ބޮޑަށް ފާހަގަކުރަނީ ސިންގަޕޫރުގައި ޑިމޮކްރަސީ ނެތްކަމާއި، އަދި ޚުދުމުހުތާރު ހިންގުމުގެ ނިޒާމެއްގެ ވާހަކަ ދައްކައިގެންނެވެ. އެހެންނަމަވެސް، ވޭތުވެދިޔަ 50 އަހަރުގެ ތެރޭގައި، ސިންގަޕޫރުންވަނީ ދުނިޔޭގެ އެންމެ ބޮޑެތި މަލްޓިނެޝަނަލް ކުންފުނިތައް އެގައުމުގައި އިންވެސްޓްކުރުމުގެ ފުރުސަތުދީފައެވެ. ވަރުގަދަ ފައިނޭންޝަލް ހަބަކަށް ގައުމު ހަދާފައެވެ. އެމެރިކާއާއި ޔޫރަޕުގެ ކުންފުނިތައް ގާއިމްވެ، މުއްސަނދިން މިވަނީ އެގައުމުގައި ވަޒަންވެރިވެފައެވެ.\nސިންގަޕޫރުން މިވަނީ ގައުމުގެ ތަރައްގީއަށް ބޭނުންވާ އެންމެ އެދެވޭ ހައްލު އަބަދުވެސް ހޯދާ ބަލައި، އެގޮތަކަށް ސިޔާސަތު ބައްޓަންކޮށްފައެވެ. ވަކި ފަލްސަފާއަކަށް ބޯލެނބުމުގެ ބަދަލުގައި ގައުމު ތަރައްގީގައި، ރައްޔިތުންގެ ލާބައާއި މަންފާއަށް އިސްކަންދީފައެވެ. ނަތީޖާއެއްގެ ގޮތުން، މަޑުމަޑުން އެމެރިކާއާއި، ޔޫރަޕުން، އަދި ދުނިޔޭގެ އެހެނިހެން ގައުމުތަކުންވެސް ސިންގަޕޫރުގެ މޮޑެލްގައި ހުރި ރަނގަޅު ކަންތައްތަކުގެ ވާހަކަ ދައްކަންފަށާފައެވެ.\nސިންގަޕޫރުން ލިބޭ ފިލާވަޅުތައް\nއެހެނިހެން ގައުމުތަކާއި ރާއްޖެއަށް ސިންގަޕޫރުން ލިބޭ ފިލާވަޅުތައް ބައިވަރެވެ. ގައުމު ކިތަންމެ ކުޑަކަމުގައި ވިޔަސް، އަދި ވަސީލަތްތައް ކިތަންމެ މަދުކަމުގައިވިޔަސް، ތަރައްގީގެ މަގުގައި، މިނިވަންކަމާއިއެކު ކުރިއަރައިގެން ދިއުމަށް ހުރަހެއް ނެތެވެ. ވަކި ގައުމެއްގެ ފައިދަށަށް ނުވެއްޓި، މުސްތަގިއްލު ގައުމެއްގެ ގޮތުގައި އަމިއްލަ ފައިމައްޗަށް ތެދުވެވިދާނެއެވެ. ބޭނުންވަނީ، ދުރުވިސްނުމާއި، އިޚުލާސްތެރި ވެރިންނެވެ. ތައުލީމާއި ހުނަރަށް އިސްކަން ދިނުމެވެ. ބޭނުންވަނީ ސަރުކާރު ވަޒީފާތަކާއި، ސިޔާސީ މަގާމުތަކަށް މީހާގެ ތައުލީމާއި ހުނަރަށް ބަލައި ގާބިލް މީހުން އިސްކުރާ ނިޒާމެކެވެ. ސިޔާސަތުތަކާއި، ގާނޫނާއި ގަވައިދުތައް ހެދުމުގައި އިޚުލާސްތެރިކަމާއި، ތެދުވެރިކަމާއި، އެންމެންގެ މަސްލަހަތު ހިމާޔަތްކުރުމަށް އިސްކަންދިނުމެވެ. ކޮންމެ މީހަކީވެސް ތިމާގެ ވަޒީފާއާއި، ޒިންމާތައް ތެދެވެރިކަމާއި އަމާނާތްތެރިކަމާއިއެކު އަދާކުރާ މީހަކަށްވުމެވެ. އަމިއްލަ މަސްލަހަތަށްވުރެ ގައުމީ މަސްލަހަތު އިސްކުރުމެވެ.


Riluvwan gehlluvaali terrorist gropu vanee hekkaai eku hoadhifai: Suoodhu - vNews.mv\nރިޟުވާނު ގެއްލުވާލި ޓެރަރިސްޓު ގުރޫޕު ވަނީ ހެއްކާއި އެކު ހޯދިފައި: ސުއޫދު\nއަލީ ސުލައިމާން 08 August 2019, 15:51\nނޫސްވެރިޔާ އަހުމަދު ރިޟުވާނު އަބުދުއްﷲ ވަގަށް ނަގައި ގެއްލުވާލި، ޓެރަރިސްޓް ގުރޫޕު ވަނީ ހެއްކާއި އެކު ހޯދިފައި ކަމުގައި މަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ބަލާ ރިޔާސީ ކޮމިޝަނުގެ ރައީސް ހުސްނުއްސުއޫދު ވިދާޅުވެއްޖެއެވެ.\nސުޢޫދު މިހެން ވިދާޅުވީ، ރިޟުވާނު ވަގަށް ނެގިތާ މިއަދަށް5އަހަރު ފުރުމާއި އެކު ކޮމިޝަނުގެ މަސައްކަތްތަކުގެ މައުލޫމާތު ހާމަކުރައްވައި ކުރެއްވި ޓުވީޓެއް ގައެެވެ.\nވީނިއުސް އާއި ވާހަކަފުޅު ދައްކަވަމުން ސުއޫދު ވިދާޅުވީ، ރިޟުވާނު ވަގަށް ނެގުމުގައި އަމަލީ ގޮތުން ބައިވެރިވި މީހުންނާއި އެކަމުގެ ފަހަތުގައި ތިބި ފަރާތްތަކާއި އެކަން ކުރި ގޮތުގެ މުހިއްމު މައުލޫމާތާއި ހެކި ކޮމިޝަނަށް ހޯދިފައިވާ ކަމަށެވެ.\nއަދި މިހިނގާ އޮގަސްޓް މަސް ނިމުމުގެ ކުރިން އެކަމުގެ މައުލޫމާތުތައް ހާމަކުރައްވާނެ ކަމުގައި ވެސް ސުއޫދު ވިދާޅުވިއެވެ.\nސުޢޫދު ވިދާޅުވީ، ވަޅިން ބިރުދައްކައި ރިޟުވާނު ދިރިއުޅޭ ފުލެޓް ކުރިމަތިން ރަހީނުކޮށްގެން ގެންދިޔުމަށްފަހު އޭނާއަށް ހެދިގޮތެއް ހޯދުމަށްޓަކައި އަދިވެސް ތަހުޤިޤުތައް ކުރަމުންދާ ކަމަށާއި، އެކަމާއި ގުޅޭ ގޮތުން ލިބެމުންދާ މައުލޫމާތުތައް ސައްޙަތޯ ބަލަމުންދާ ކަމަށެވެ.\nސުޢޫދު ވިދާޅުވީ، ރިޟުވާނު ވަގަށް ނަގައި ގެއްލުވާލި "ޓެރަރިސްޓް ގުރޫޕަށް" ދައުވާ ކުރެވޭ ވަރަށް ހެކި ހޯދިފައިވާ ކަމަށާއި އެފަރާތްތަކާއި ދެކޮޅަށް ދައުވާކުރާނެ ކަމަށެވެ.\nއަދި ކޮމިޝަނަށް ހޯދިފައިވާ މައުލޫމާތު ހާމަކުރެއްވުން ލަސްކުރައްވަނީ، އެކަމުގައި ޝާމިލްވި ފަރާތްތައް ހައްޔަރުކޮށް ބަންދުކުރުމުގެ ކުރިން މައުލޫމާތު ހާމަކުރުމުން ނުކުމެދާނެ ނަތީޖާއަށް ބެއްލެވުމަށް ފަހުގައި ކަމަށެވެ.\nރިޟުވާން ވަގަށް ނަގާފައި ވަނީ، 2014 އޮގަސްޓް7ވީ ބުރާސްފަތި ދުވަހުގެ ރޭ މެންދަމުން އަލިވެ، 1:00 އާއި 2:00 އާއި ދެމެދުގެ ވަގުތެއް ގައެވެ.\nރިޟުވާނު ވަގަށް ނެގުމަށްފަހު އެމީހުން އޭނާއަށް ހެދިގޮތެއް މިހާތަނަށް ރަސްމީ ސިފައެއްގައި ހޯދިފައެއް ނުވެއެވެ.


Dhivessaku Furathama Faharah Drone Eh Ufaddhai Kaamiyaabu Kamaai Eku Test Kohfi - Vaguthu\nދިވެއްސަކު ފުރަތަމަ ފަހަރަށް ޑްރޯންއެއް އުފައްދައި ކާމިޔާބުކަމާއި އެކު ޓެސްޓްކޮށްފި\nޓެސްޓް ފްލައިޓް ފޮޓޯ އިތުރު އަޕްގްރޭޑަކަށްފަހު ކުރެންދޫގައި\nރާއްޖޭގައިވެސް ތަފާތު އީޖާދުތައް ކުރަމުން އަންނަ މީހުން މަދެއް ނޫނެވެ. ހައިރާންވާހާ މޮޅު ދިވެހިން މި ރާއްޖޭގައިވެސް އުޅެއެވެ. އެކި މީހުން އެކި ދާއިރާތަކުގައި ކުރިއަރައި ގޮސްފައިވާއިރު، އެ މީހެއްގެ އަމިއްލަ ހުރި ހުނަރާއިގެން ނިކުންނަ މީހަކު ވެގެން ދަނީ މުޅި ރާއްޖެވެސް އެ މީހަކަށްޓަކައި ފަހުރުވެރިވާފަދަ މީހަކަށްކަން ގައިމެވެ.\nމިއީވެސް އެފަދަ ހުނަރުވެެރިއެއްގެ ވާހަކައެވެ. އޭނާގެ މަސައްކަތް ދިވެހިން ބަލައިގަނެފިއެވެ. ރާއްޖޭގައި ފުރަތަމަ ފަހަރަށް އަމިއްލަ ޑްރޯންއެއް ހަދައި، މިއީ ދިވެހިންނަށްވެސް ވާނޭ ކަމެއްކަން ސާބިތުކޮށްދީފިއެވެ. މިކަން ސާބިތުކޮށްދީފައި ވަނީ ދ. ކުޑަހުވަދޫ އިސްމާއިލް ޝަރީފެވެ.\nމެއިން ކުރެހުން ސްކޭލަށް ޕްރިންޓްކޮށްފައި\nއިސްމާއިލް އެ ޑްރޯން ހަދަން ހިޔާލު އައި ގޮތް "ވަގުތު" އާއި ޙިއްސާކުރަމުން ބުނީ، އޭނާއަކީ ކުޑައިރުން ފެށިގެން ވަރަށް ބޮޑަށް ރިމޯޓް ކޮންޓްރޯލް ކުޅޭ އެއްޗެހީ ކަންތަކުގައި އުޅެ މީހެއް ކަމަށެވެ. އެގޮތަށް އުޅެނިކޮށް، ޑްރޯން އެއްޗެހި އުދުހޭތަން ފެނިފައިި، އެފަދަ އެއްޗެއް އަމިއްލައަށް އުފައްދަން އޭނާ ބޭނުންވީއެވެ. އެއީ އޭނާއަކީ އަބަދުވެސް އަމިއްލަ ހިޔާލު ބޭނުންކޮށްގެން، ތަފާތު އެއްޗެހި ހަދައި އުޅޭ މީހަކަށްވެފައި އެފަދަ އެއްޗެއް ކާމިޔާބުކަމާއި އެކު ތައްޔާރުކުރުމުގައި އަމިއްލަ ނަފްސަށް އިތުބާރު ކުރެވޭތީއެވެ.\nއިސްމާއިލް ޑްރޯންއެއް ހެދުމުގެ ދަތުރު ފެށީ މިދިޔަ އަހަރު މެދު ތެރޭގައެވެ. އެގޮތުން މީގެ ހަތް ވަރަކަށް މަސް ކުރިން އިސްމާއިލް އޭނާގެ މި މަސައްކަތް ފެށިއެވެ.\n"މިހާރު އެ ޕްރޮޖެކްޓް ނިންމިތާ ވެދާނެ ހަތަރު ވަރަަކަށް މަސް. އެއީ މިދިޔަ އަހަރު ފަހުކޮޅު އަޅުގަނޑު މި ޑްރޯން އެއްކޮށް ކޮމްޕްލީޓް ކުރީ. އަދި މުޅި ޕްރޮޖެކްޓަށް އެއްކޮށް ދިޔަ ތިން މަސް ވަރު އެއީ ޑިޒައިން އިން ފެށިގެން، އެއަށް ބޭނުންވާ އެއްޗެއްސާއި، ދެން ލޭޒާ ކަޓިންގ އާއި، އެލްމެނިއަމް ފަތި ކުދި ކުރުމުގައި އާއި ދެން ތޮރުފުމާއި، ބޭނުންވާ އެއްޗެހި އެއް ކުރުމާއި، އެހުރިހާ ކަމަކަށް ތިން މަސް ވަރު ދިޔަ،" އިސްމާއިލް ބުންޏެވެ.\nމެއިންފްރޭމް ލޭޒަރްކަޓްކޮށް ނިންމާފައި\nއިސްމާއިލް ބުނީ، އެ ޑްރޯން ހެދުމަށް ބޭނުންކޮށްފައި ހުންނާނީ، ޕްލާސްޓިކް ޝީޓާއި، އެލްމެނިއަމް ފަތި ފަދަ ލުއި އަދި ފަސޭހައިން ލިބޭ ތަކެއްޗެވެ. އިސްމާއިލް ބުނީ، ޑްރޯން ތައްޔާރުކުރުމަށް ރާއްޖެއިން ބޭރުންވެސް ބައެއް ތަކެތި ގެނެސްގެން ބޭނުންކޮށްފައިވާނެ ކަމަށެވެ. އޭގެ ތެރޭގައި، މޮޓޯ ޑްރައިވް މޮޑެލްތަކާއި، މޯޓަރުތަކާއި، މެއިން ކޮންޓްރޯލާސްތަކާއި، ރިމޯޓް ފަދަ ތަކެތި ހިމެނޭކަމަށް އޭނާ ބުންޏެވެ.\nޑްރޯން ހަދަމުން ދަނިކޮށް\n"އެކަހަލަ ބައިވަރު އެއްޗެހިތަކެއް ބޭނުންކޮށްގެން އަމިއްލަ ގޮަތަކަށް އަޅުގަނޑު މީތި ހަދާފައި އިންނާނީ،" އިސްމާއިލް ބުންޏެވެ.\nމިވަގުތު ޅ. ކުރެންދޫގައި ހުރި އިސްމާއިލް ބުނިގޮތުގައި، އޭނާ މި ޑްރޯން ހެދީ މާލޭގައި ހުރެގެންނެވެ. އަދި މިދިޔަ ނޮވެމްބަރު މަސް ތެރޭގައި އެ ޑްރޯން އުދުއްސަން ފެށިއެވެ. އެންމެ ފުރަތަމަ އެކަން ކުރީ ރަސްފަންނުގައެވެ.\n"އެ ރަސްފަންނުގައި އަޅުގަނޑު އޭތީގެ ފަސްޓް ފްލައި ކުރީ. ފުރަތަަމަ ޓެސްޓް ފްލައިގައި އަޅުގަނޑަށް ލިބުނު 18 ވަރަށް މިނިޓް ފްލައިޓް ޓައިމް. ދެން ވަރަށް ސްޓޭބަލްކޮށް ފުރަތަަމަ ފްލައި ދިޔަައީ. އެކަމަކު އެއަށްވުރެ ރަނގަޅުކޮށްގެން ދެން ހަމަ އޭގެ އަނެއް ދުވަހު އައިޖީއެމްއެޗް ކައިރިން މީތި އުދުއްސާލާފައި ކެމެރާ ހަރުކޮށްގެން އަޅުގަނޑު ހުންނާނެ ފޮޓޯ ކޮޅެއްވެސް ނަގާފައި،" އިސްމާއިލް ބުންޏެވެ.\nއިސްމާއިލް ގަބޫލުކުރާގޮތުގައި، މިފަދަ އެއްޗެެއް ހެދުމުގެ "ނޮލެޖް" ހުރެއްޖެކަމުގައި ވަނީނަމަ މިއީ ކުރެވިދާނެ ކަމެކެވެ. އަދި މިއީ ވަރަށް ބޮޑު ސާވޭއެއް ކޮށްގެން މައުލޫމާތުތަކެއް ހޯދައިގެން ކުރެވޭ ވަރުގެ ކަމެއް ކަމަށް އިސްމާއިލް ބުންޏެވެ.\nޓެސްޓް ފްލައިޓް ފޮޓޯ\nޑްރޯންއެއްގެ އަގަކީ ގާތްގަނޑަކަށް 15000 ވަރަަކަށް ހާސް ރުފިޔާއެވެ. އިސްމާއިލް ބުނީ، މި ޑްރޯން ހެދުމަށް އޭނާގެ އަތުން ގާތްގަނޑަކަށް ހަރަދުވެފައި ވަނީ 3000 އާއި 5000 އާއި ދެމެދުގެ އަދަދަކަށް ފައިސާ ކަމަށެވެ.\n"އަޅުގަނޑު އަސްލު ބޮޑަށް މިކަން ކުރަން ނިންމީ ލިބެން ހުރި ޑްރޯންތައް ތަންކޮޅެއް އަގު މަތިކޮށް އުޅޭތީ، މިސާލަކަށް ޑީޖޭއައި ޑްރޯންއެއްވެސް މި އުޅެނީ އެންމެ ކުޑަކޮށް 15000 އާއި 10000 ރުފިޔާއާ ދެމެދުގެ އަގެއްގައި. އެހެންވެ އަގުހެޔޮކޮށް އެއްޗެއް ހަދާލަންވެގެން އައި ހިޔާލެއް މިއީ. ހަމަ އެ ކޮލެޓީގެ ފްލައި ލިބި ދެން ފްލައިޓް ޓައިމްވެސް ލިބި،" އިސްމާއިލް ބުންޏެވެ.\nއިސްމާއިލް ބުނީ، އޭނާ ހެދި މި ޑްރޯންގެ ފްލައިޓް ރޭންޖް 1.5 އާއި2ކިލޯމީޓަރަށް ދާނެ ކަމަށެވެ. އަދި އެދޭތެރޭގައި ލައިވްފީޑް އަދި ވީޑިޔޯ ލިބޭނެކަމަށް އޭނާ ބުންޏެވެ. އޭނާ ބުނީ، އޭނާ ލައިވްފީޑް ނެގުމަށް ބޭނުންކުރަނީ ފޯނު ކަމަށެވެ.\nމައުލޫމާތު ލިބޭގޮތުގައި، މިއީ ދިވެއްސަކު އޭނާގެ އަމިއްލަ ހިޔާލާއި، އޭނާގެ އަމިއްލަ ހުނަރު ބޭނުންކޮށްގެން ހެދި ފުރަތަމަ ޑްރޯންއެވެ. ފަހަކަށް އައިސް އެކި ކަންކަމަށް ދިވެހިން ޑްރޯން ބޭނުންކުރާއިރު، އެއީ ދިވެހިންގެ މަސައްކަތް ފެނިގެން ގޮސްފައިވާ ޑްރޯންތަކެއް ނޫނެވެ.\nއިސްމާއިލް ބުނީ، އޭނާ މިކަން ކުރުމުގައި އެންމެ ބޮޑު އެއްބާރުލުމެއް ލިބިގެންދިޔައީ އޭނާގެ އަނބިމީހާގެ ފަރާތުން ކަމަށެވެ. އަދި އެކުގައި އުޅުނު ހަތަރު ރަހުމަތްތެރިއެއްގެ ނަންވެސް އޭނާ ވަނީ ޝުކުރުގެ ލިސްޓުގައި ފާހަގަކޮށްފައެވެ. "އެއީ ބާސިތް، ޒީ، ޝާހިދް އަދި ޝާން" ކަމަށް އިސްމާއިލް ބުންޏެވެ.\nޓްރަންޕް އާ ހެދި އެޕަލް ސީއީއޯގެ ނަން ބަދަލުކޮށްފި\nވާވޭގެ އިޝްތިހާރު: އަޑު އިވޭ ކޮންމެ އެއްޗެއް ޤަބޫލު ނުކުރާތި\nއޭޕްރީލް 17, 2018 15:16\nފުރަތަމަ ފަހަރެއް ނޫން ކިތަންމެ ބަޔަކު ކޮއްފަ ބާ ވެފަ ހުރިކަމެއް ތީ\nއޭޕްރީލް 18, 2018 09:40\nދެން އެކަމާއި ޖޭނުވެބަ.. ފުރަތަމަ ފަހަރަށް ނުވި ނަމަވެސް އެވަރުގެ ކަމެއް އެހާ މަސައްކަތުން ވަގުތު ހޭދަކޮށްގެން ދިވެއްސަކު ކުރީތީ އުފާކޮށް ތަޢުރީފްކޮށްބަ\nއޭޕްރީލް 17, 2018 15:19\nތަންތަނުން މަދަބޯރޑްް ގެނެސްގެން ހަދާ އެއްޗެހި ގަބޫލެއް ނުކުރަން\nއޭޕްރީލް 17, 2018 15:29\nފުރަތަމައެއް ނޫން. ދަންނަ އެހެން މީހުންވެސް ޑްރޯން އާއި އެހެން އެއްޗެހި އަމިއްލައަށް ހަދާފަ އެބަހުރި\nއޭޕްރީލް 17, 2018 15:38\nއިސްމާއީލުގެ މަސައްކަތަށް ހިއްވަރާއި ސާބަސްދެން! ކޮންމެވެސް ވިޔަފާރިވެރިއަކު އިސްމާއީލް ސްޕޮންސަރ ކޮށްގެން ތިޔަމަސައްކަތް ކުރިއަށް ގެންދަންވީނުން.\nއޭޕްރީލް 17, 2018 15:54\nދެން ނިކަން ހެލިކޮޕްޓަރެއް ހަދާފަ އިންޑިޔާއިން ދީފައޮތް ބާ ހެލިކޮޕްޓަރު ފޮނުވާލެވޭވަރުގެ އެއްޗެއް އުފައްދަންވީ..\nއޭޕްރީލް 17, 2018 16:30\nއޭޕްރީލް 17, 2018 17:59\nލިޔުންތެޔާ ފޭސްބުކްގައި އާރް.ސީ މޯލްޑިވްސް ބަލާލުމަށް އެދެން\nއޭޕްރީލް 17, 2018 18:14\nވަރަށް ސަޅި! ދެން ކުރަންވީ ކަމަކީ އަމިއލައަށް މަދަބޯޑް ޑިޒައިންކޮށް، އަމިއްލަ ވަންތަކަން ގެންނަންވީ. ތީ ހަމަ ފެށުމަެއްކަމުގައި ބަލައިގެން ކުރިއަށް ގެންދޭ! ހަމަ އެކަނި މެއިން ފްރޭމް ހަދާލެވުނަކަސް އެއިގައި އަމިއްލަވަންތަކަމެއް ނުހުންނާނެ! ތި ކުރި މަސައްކަތަށް ހިތްވަރުދެން، މިއީ ހަމަ ބިނާކުރނިވި ފާޑްކިއުމަށް ބަލައިގެންކުރިއަށް ގެންދޭ! ސުކުރިއްޔާ!\nއޭޕްރީލް 17, 2018 18:33\nބައެއްމީހުންނަށް ހަމަ ހަޖަމް ނުވާނެ...\nއޭޕްރީލް 17, 2018 18:38\nއޭޕްރީލް 17, 2018 19:06\nއިސްމާއީލުގެ މަސައްކަތަށް ހިއްވަރާއި ސާބަސްދެން!\nއޭޕްރީލް 17, 2018 19:55\nމޮޅު ކުއްޖެއް މާޝާﷲ\nގިފިލިތެރޭކުރާކަމެއްނޫނީ ކަލޭ ގަބޫލްނުކުރާތި މޮޅުކަމެއް ކުއްޖަކުކޮށްފިއްޔާ އެކުއްޖެއްގެ ކުރިމަގު ކިނލަނބުކޮއްލަން ބާރަށް އަނގަތަޅާދެން.\nއޭޕްރީލް 17, 2018 19:57\nއޭޕްރީލް 17, 2018 20:01\nތީވެސް ބޮޑު ވަރެއް........ ބޮއިގެން ބިއްޖެހިފަ ތިބޭ ބައެއް އުޅޭތަނެއްމީ.. ރަގަޅު ތިވަރުވެސްވީކަން\nއޭޕްރީލް 22, 2018 08:54\nސީ ސަޅި ކޮމެންޓެއް!\nއޭޕްރީލް 17, 2018 20:02\nތިޔައްކިޔަންވީ އެސެންބްލިން .. ހަމައެކަނި އަމިއްލަ ކަމަކަށް ފެނުނީ އޭގެ ބޮޑީގަޑު ހެދިކަން\nއޭޕްރީލް 17, 2018 22:00\nމިސޮރު ޑްރޯނެއް ނުދެކި އެޑްރޯނު އުފެއްދިނަމަ އެއީ އަމިއްލަ އުފެއްދުމެއް.\nއޭޕްރީލް 17, 2018 23:50\nމިގޮތައް ސައިކަލުވެސް މީހުން ހަދާ، ވަގުތައް މިކަން އިނގޭބާ!\nއޭޕްރީލް 18, 2018 08:25\nމަރުޙަބާ... މަރުޙަބާ އިސްމާޢީލް. ޒުވާނުން އުޅެންވީ ތިޔަހެން. އޭރުން ގައުމަށް ޒުވާނުންގެ ބޭނުން އެންމެ ފުރިހަމަޔަށް ހިފޭނީ. މީގެ ބަދަލުގައި ހަކުރު ބޮއިގެން މަގުފޭރެން ދުވުމާ ލާދީނީން ނަށް މުޒާހިރާކޮށްދީ ތަންތާ ހުޅުޖަހައިދޭން ދުވިއަކަސް އެބައެއްގެ ކިބައިން ގައުމަށް ހިފޭނެ ބޭނުމެއް ނެތް.\nއޭޕްރީލް 18, 2018 10:17\nތިޔަށް ބުނެވޭނީ ތިޔަ ޑްރޯން ރޭވީ ރާއްޖޭ ގަޔޭ..އަމިއްލަ މޭޑް އަޕް އެއްނޫން\nއޭޕްރީލް 19, 2018 10:26\nއެސެމްބަލްޑް އިން ޓޯކިޔޯ، ސްވިޒަރލޭންޑް، ސިންގަޕޯރ އެންޑް މޯލްޑިވްސް\nއޭޕްރީލް 22, 2018 02:08\nއަހަރެން މީގެ 8 ވަރަކަށް އަހަރު ކުރިން ހެދިން ތި ކަހަލަ ޑުރޯން އެއް. އިއްސެ އަށް ވެސް އިނގޭނެ އަހަރެން ވެސް ތި ޑުރޯން ހަދަން އިއްސެ އަށް ހެލްޕް ވިން...\nއޭޕްރީލް 22, 2018 09:00\nމަޝްހޫރު އެޕަލްކުންފުނިން ތައްޔާރުކުރާ އައިފޯނަކީވެސް ހުރިހާ ކޮމްޕޯނަންޓެއް އެޕަލްއިން އުފައްދައިގެން ހަދާއެއްޗެތް ނޫން! އިންޓެލް، ސެމްސަންގ،ސިރީ އެޕްލިކޭޝަން ފަދަ ބަެިތަކަކީ އެޕަލްއިންވެސް އިމްޕޯރޓުކުރާބައިތަކެއް! އިން އިކިނިމިކް ޕޮއިންޓްއޮޕްވީވް ހިއުމަންސްއާ ނޮޓް ޕޮރޮޑިއުސާރސް. ވީ ޖަސްޓް ޗޭންޖް ދަ ޝޭޕް.\nއޭޕްރީލް 22, 2018 09:01


Covid-19 Aa Dhekolhah Kuraa Massahkathah Ronaldo Adhi Messi Ge Dheelathi Ehee Eh - Vaguthu\nވައިރަހާ ދެކޮޅަށް ކުރާ މަސައްކަތަށް ރޮނާލްޑޯ އަދި މެސީގެ ދީލަތި އެހީއެއް\nމުޅި ދުނިޔެއަށް ފެތުރިފައިވާ ސިއްޙީ ވަބާ އަކަށް ވެފައިވާ ކޮވިޑް-19 ރޯގާއާ ހަނގުރާމަ ކުރަމުންދާ އެކި އެކި ފަރާތްތަކަށް، ދުނިޔޭގެ އެންމެ ނަން މަޝްހޫރު ފުޓްބޯޅަ ދެ ކުޅުންތެރިން ކަމަށްވާ ޕޯޗުގަލްގެ ކްރިސްޓިއާނޯ ރޮނާލްޑޯ އާއި އާޖެންޓީނާގެ ލިއޮނެލް މެސީ ފައިސާގެ އެހީތެރިކަން ފޯރުކޮށްދީފިއެވެ.\nޕޯޗުގަލްގެ ގައުމީ ފުޓްބޯޅަ ޓީމުގެ ކެޕްޓަން ރޮނާލްޑޯ އަދި އޭނާގެ އޭޖެންޓް ޖޯޖް މެންޑެސް ގުޅިގެން ވަނީ އެ ގައުމުން ކޮރޯނާ ވައިރަހަށް ފައްސި (ޕޮޒިޜިވް) ވެގެން، ބައްޔަށް ފަރުވާ ހޯދަމުން ގެންދާ ގިނަ އަދަދެއްގެ ބަޔަކު އެޑްމިޓް ކޮށްފައިވާ3ހޮސްޕިޓަލަކަށް ފައިސާގެ އެހީތެރިކަން ފޯރުކޮށްދީފައެވެ. އެގޮތުން ވެރިރަށް ލިޒްބަންގައި ހުންނަ ސަންޓާ މާރިއާ ހޮސްޕިޓަލް އާއި ޕޯޓޯގައި ހުންނަ ސެންޓޯ އެންޓޯނިއޯ ހޮސްޕިޓަލްގެ އިތުރުން ހަމަ އެ ސިޓީގައި ހުންނަ ސާއޯ ޔާއޯ ހޮސްޕިޓަލަށް ރޮނާލްޑޯ ވަނީ 1 މިލިއަން ޔޫރޯ ހަދިޔާ ކޮށްފައެވެ.\n"ރޮނާލްޑޯގެ ފަރާތުން ޖޯޖް މެންޑިސް އަހަރެމެންނާ ކޮންޓެކްޓް ކުރި ފައިސާގެ އެހީ ދޭން. އެއީ ވައިރަހުގެ އަސަރު ކޮށްގެން ގެންނަ ބަލި މީހުންނަށް ފަރުވާ ދިނުމަށް މިތަނުގައި ހަދާފައިވާ ހާއްސަ ޔުނިޓަކަށް ބޭނުންވާ އެކި އެކި އާލާތްތައް ހޯދުމަށް. މި ޔުނިޓަށް ގެންނަނީ ވަރަށް ހާލު ދެރަ މީހުން. އެހެންކަމުން ޒަމާނީ ފެންވަރުގެ ރަނގަޅު ހިދުމަތެއް އެބަ ލިބެން ޖެހޭ މިތަނުން. މޮނީޓަރާއި، ވެންޓިލޭޓަރާއި، އެނދާއި، އިންފިއުޝަން ޕަމްޕާއި މި ނޫންވެސް ބައިވަރު އާލާތްތައް މި ޔުނިޓަށް އެބަ ބޭނުންވޭ. ރޮނާލްޑޯގެ ފަރާތުން ލިބުނު އެހީތެރިކަމާއެކު އަހަރެމެންނަށް މި ހުރިހާ ވަސީލަތްތަކާއެކު އިތުރު 15 އެނދު މި ޔުނިޓުގައި ގާއިމް ކޮށްލެވޭނެ،" ޕޯޗުގަލްގެ މީޑިއާތަކާއި ވާހަކަ ދައްކަމުން ސަންޓާ މާރިއާ ހޮސްޕިޓަލްގެ ރައީސް ޑެނިއެލް ވިދާޅުވިއެވެ.


Chip nulibigen iPhone13 laheh nuvaane\nޗިޕް ނުލިބިގެން އައިފޯން 13 ލަހެއް ނުވާނެ\nއައިފޯން 13 ޚިޔާލީ ކުރެހުމެއް -- ޗިޕް ނުލިބިގެން އައިފޯން 13 ލަހެއް ނުވާނެ\nއައިފޯން 13 އަށް ބޭނުންވާ އޭ15 ޗިޕްތައް އުފައްދަނީ ޓައިވާން ސެމީކޮންޑަކްޓާ މެނުފެކްޗަރިން ކޮމްޕެނީ (ޓީއެސްއެމްސީ) އިންނެވެ. ޓީއެސްއެމްސީން ބުނީ ސިލިކަން ޗިޕްތައް އުފައްދަން ދަތިތަކެއް ހުރި ކަމަށާއި އެކަމަކު އޭ15 ޗިޕްތައް ނުލިބިގެން އައިފޯން 13 ބާޒާރަށް ނެރޭ ތާރީހު ލަސް ނުވާނެ ކަމަށެވެ.\nޓީއެސްއެމްސީން ބުނީ މިއަހަރުގެ ތިންވަނަ ކުއާޓަރުގައި އެންމެ ބޮޑު އިސްކަމެއް ދޭނީ އޭ15 ޗިޕްތަކަށާއި އެމް1 ޗިޕްތަކަށް ކަމަށެވެ. އެޕަލްއަށް ބޭނުންވާ ޗިޕްތައް އުފައްދަން ކޮންޓްރެކްޓް ދީފައިވާތީ ޓީއެސްއެމްސީން ބުނީ އެއީ ބޮޑު ފަހުރެއް ކަމަށާއި އެ ޝަރަފު ދަމަހައްޓާނެ ކަމަށެވެ.\nޓީއެސްއެމްސީ އަކީ ވަރަށް ފުޅާކޮށް ޗިޕް އުފައްދާ ކުންފުންޏެކެވެ. އެ ކުންފުނީގެ ކަސްޓަމަރުން ވަރަށް ގިނަ އެވެ. އެހެން ނަމަވެސް ޓީއެސްއެމްސީން ބުނީ އިސްކަން ދޭނީ ދުނިޔޭގައި ގިނަ ބަޔަކު ބޭނުންކުރާ އާލަތްތަކަށް ކަމަށާއި ކުންފުންޏަކަށް ނޫން ކަމަށެވެ.\nދުނިޔޭގައި ސިލިކަން މާކެޓަށް ލޮޅުން އަރައިގެން އުޅެނީ އެމެރިކާއާ ޗައިނާއާ ކުރަމުންން ގެންދާ ފިކުރީ ހަނގުރާމައިގެ ސަބަބުންނެވެ. ޗިޕް އުފައްދަން ބޭނުންވާ މާއްދާތައް އެކި ގައުމުތަކުން ހޯދުން ކުރިން ތަނަވެފައި އޮތް ނަމަވެސް މިހާރު އޮތީ ހުރަސްއެޅިފަ އެވެ.\nމައިކްރޮޗިޕްތައް އުފައްދަން ސައުތު ކޮރެއާއިން ހޯދަންޖެހޭ ބައެއް ކެމިކަލް ޗައިނާއަށް ދޫކުރުން އޮތީ ހައްދުކޮށްފަ އެވެ. ޗައިނާއިން ދުނިޔޭގެ މާކެޓަށް ނެރެންޖެހޭ – ވަރަށް މަދުން ނޫނީ ނުލިބޭ ބާވަތްތައް އެގައުމުން ހުރީ ހިފަހައްޓާފަ އެވެ. މިގޮތުން އެއްގައުމުން އަނެއް ގައުމަށް ޖެއްސުންކުރަން ހަދައިގެން ޑިވައިސްތަކަށް ބޭނުންޖެހޭ ވަރަށް މައިކްރޮޕްރޮސެސާތައް އުފައްދަން ވަނީ ދަތިވެފަ އެވެ.


MIFCO ge boateh maraamaathah gengos lanka gai "thaashivehje"\nސަރުކާރުގެ މަސް ކުންފުނި މޯލްޑިވްސް އިންޑަސްޓްރިއަލް ފިޝަރީޒް ކޮމްޕެނީ (މިފްކޯ) ގެ މަސް ބޯޓެއް މަރާމާތަށް ސްރީލަންކާ ގެންދިޔަތާ ހަ މަސް ވެގެން ދިޔައިރު ވެސް ރާއްޖެ އަށް ބޯޓު ނުގެނެވި "ތާށި" ވެއްޖެ އެވެ.\n"އަވަސް" އަށް އެނގިފައިވާ ގޮތުގައި 11 ފަޅުވެރިންނާއެކު ލަންކާގައި މަރާމާތަށް ގެންގޮސްފައި ވަނީ މިފްކޯގެ "ކަލަމިންޖާ 402" ބޯޓެވެ. އެނގިފައިވާ ގޮތުގައި މަސް ބޯޓު ސްރީލަންކާގައި ތާށިވެފައިވަނީ ބޯޓު މަރާމާތަށް ކުރިން ލަފާކުރި ވަރަށް ވުރެ ގިނައިން ފައިސާ ދައްކަން ޖެހުމުން، އެ ފައިސާ ނުދެއްކިގެން އެވެ. އަދި ބޯޓް ރާއްޖެ ގެނައުން ލަސްވަމުން ދަނީ އެ ފައިސާ ނުދެއްކިގެންކަން އިތުބާރު ހުރި މަސްދަރުތަކުން ވަނީ ޔަގީންވެފަ އެވެ.\nނަމަވެސް، މިފްކޯގެ ޗީފް އޮޕަރޭޓިން އޮފިސަރު (ސީއޯއޯ) ރަމްޒީ އަބޫބަކުރު ވިދާޅުވީ ބޯޓު ރާއްޖެ ނުގެނެވި ލަސްވެފައިވަނީ ފައިސާ ދެއްކުމުގެ މައްސަލައެއް ދިމާވެގެން ނޫން ކަމަށާއި އަންނަ މަހުގެ ފުރަތަމަ ހަފުތާ ހިސާބު ބޯޓު ރާއްޖެ އަންނާނެ ކަމަށެވެ.\n"ބޯޓު މަރާމާތަށް ލާފައިވަނީ 18 ވަރަކަށް އަހަރު ދުއްވާފަ. އެހެންވީމަ ވަރަށް ބޮޑު މަސައްކަތް ތަކެއް ކުރަން ޖެހިގެން ލަސްވެގެން ދިޔައީ،" ރަމްޒީ ވިދާޅުވި އެވެ. އެހެން ނަމަވެސް، މިފްކޯގެ ބައެއް އޮފިޝަލުން އަވަސްއަށް ބުނީ، އެ ބޯޓް ބަރާބަރަށް މެއިންޓެއިން ކުރާ ކަމަށެވެ. އަދި ބޯޓްގެ މަރާމާތު ވެސް ނުކުރެވި ލަންކާގެ ޑޮކްގައި އޮންނަތާ ވެސް ހަތަރު ވަރަކަށް މަސްވެފައިވާ ކަމަށެވެ.\nމި ފްކޯގައި މަސް ގަތުމުގެ އޮޕަރޭޝަންގައި ތިން ބޯޓެއް ބޭނުންކުރެ އެވެ. އަދި މި ބޯޓު ފަހަރަކީ ވަރަށް ބޮޑަށް ބާވެ، ގިނަ ދުވަސްވެފައިވާ އުޅަނދު ތަކެވެ.\nސަރުކާރުގެ މަސް ކުންފުނި މިފްކޯގެ ބޯޓެއް ލަންކާގައި މަރާމާތަށް ގެންގޮސްފައިވާއިރު، އެ ކުންފުނީގެ މާލީ ހާލަތު ދަށްވުމުގެ ސަބަބުން ސަރުކާރުގެ މައި ކުންފުނި އެސްޓީއޯގެ ސަބްސިޑަރީ ކުންފުންޏެއްގެ ގޮތުގައި ވަނީ ހަމަ ޖައްސާފަ އެވެ.\nނަވާރަ ސަތޭކަ ނުވަދިޔަ ތިން ވަނަ އަހަރު އުފެއްދި މިފްކޯ، އެސްޓީއޯގެ ދަށަށް ގެނައިއިރު 300 މިލިއަނެއްހާ ރުފިޔާގެ ދަރަނި އޮތެވެ. އަދި ކުންފުނި އެސްޓީއޯގެ ދަށަށް ބަދަލު ކުރިއިރު، އެކި ފަރާތަކަށް ވަނީ އެ ކުންފުނި ދަރާ ވިކިފަ އެވެ. އަދި އެ ކުންފުނީގެ އޮޕަރޭޝަނަށް ކޮންމެހެން ބޭނުންވާ ތަންތަން ވަނީ ހަލާކުވެފަ އެވެ. ހާއްސަކޮށް ކަނޑުއޮތް ގިރި ފަދަ ތަންތަން އޮތީ ވަރަށް ހާލުގަ އެވެ. އަދި މި ބަދަލާއެކު މިފްކޯގެ މާލީހާލަތު ރަނގަޅު ކުރުމަށްޓަކައި 6، ނޮވެމްބަރު 2017 ގައި އެ ކުންފުންޏަށް ސަރުކާރުން 46.3 މިލިއަން ރުފިޔާގެ ލޯނެއް ވެސް ވަނީ ދީފަ އެވެ. އަދި އޭގެ ފަހުން އެސްޓީއޯ އިން ބުނެފައިވަނީ މިފްކޯ އަށް ފައިދާވާން ފަށާފައިވާ ކަމަށެވެ.\nމިފްކޯ އިގްތިސޯދު މަސްވެރިން + ފިޝަރީޒް އެންޑް އެގްރިކަލްޗާ މިނިސްޓްރީ


Aammu sihhathuge kulli nurakkaluge mudhdhathu June3ah ithuru koffi - vNews.mv\nއާންމު ސިއްހަތުގެ ކުއްލި ނުރައްކަލުގެ ހާލަތު އަނެއްކާވެސް ދަންމާލައިފި\nސައިފް އަޒްހަރު 04 May 2021, 18:08\nކޮވިޑް-19 ގެ ހާލަތާއި ގުޅިގެން މުޅި ރާއްޖޭގައި އާންމުކޮށްފައިވާ އާންމު ސިއްހަތުގެ ކުއްލި ނުރައްކަލުގެ ހާލަތުގެ މުއްދަތު އަނެއްކާވެސް އިތުރުކޮށްފިއެވެ.\nމިނިސްޓަރ އޮފް ހެލްތު އަހްމަދު ނަސީމް ސޮއިކުރައްވައި މިއަދު ނެރުއްވި ގަރާރުގައި ވިދާޅުވެފައިވަނީ، ދިވެހިރާއްޖޭގެ ހުރިހާ ސަރަހައްދެއްގައި އިއުލާންކޮށްފައިވާ އާންމު ސިއްހަތުގެ ކުއްލި ނުރައްކަލުގެ ހާލަތުގެ މުއްދަތު އަންނަ ޖޫންމަހުގެ3ދުވަހުގެ ނިޔަލަށް ދެމެހެއްޓުމަށް ނިންމައި އެކަން އިއުލާން ކުރައްވާ ކަމަށެވެ.\nމިފަދައިން ނިންމެވީ ދުނިޔޭގެ އެކި ގައުމުތަކުގައި ހަލުވިކަމާއެކު ފެތުރެމުންދާ ކޮވިޑް އަދިވެސް އިތުރަށް ފެތުރުމުގެ ނުރައްކާ އޮތުމާއެކު،ރާއްޖޭގައި އަދިވެސް ފުޅާ ދާއިރާއެއްގައި ބަލި ފެތުރުމުގެ ނުރައްކާ އޮތުމާއެކު، ރާއްޖޭގައި އިޢުލާންކޮށްފައިވާ އާންމު ސިއްހަތުގެ ކުއްލި ނުރައްކަލުގެ ހާލަތު ދެމިއޮތް ކަމަށާއި، އަދި އެ ނުރައްކާ ކުޑަކޮށް، އާންމު ރައްޔިތުންގެ ސިއްހަތާއި ރައްކައުތެރިކަން ކަށަވަރު ކުރުމަށްޓަކައި ޚާއްސަ ފިޔަވަޅުތަކެއް އަޅަން ޖެހޭކަމަށް ޑިރެކްޓަރ ޖެނެރަލް އޮފް ޕަބްލިކް ހެލްތަށް ގަބޫލު ކުރެއްވޭ ކަމަށް ލަފާދެއްވާފައިވާތީ ކަމަށް ގަރާރުގައި ވެއެވެ.\nދުނިޔޭގެ އެކި ގައުމުތަކުގައި ހަލުވިކަމާއެކު ފެތުރެމުންދާ ކޮވިޑް-19 ދިވެހިރާއްޖޭގައި ފެތުރުން އިތުރުވަމުން އައުމާގުޅިގެން، އާންމު ސިއްހަތު ރައްކާތެރިކުރުމުގެ ގާނޫނުގެ 33 ވަނަ މާއްދާގެދަށުން ރާއްޖޭގައި އާންމު ސިއްހަތުގެ ކުއްލި ނުރައްކަލުގެ ހާލަތު އެންމެ ފުރަތަމަ އިޢްލާން ކޮށްފައިވަނީ މިދިޔަ 2020 ވަނަ އަހަރުގެ މާޗްމަހުގެ 12 ވަނަ ދުވަހުއެވެ.\nއޭގެފަހުން، ރާއްޖޭގައި އިޢްލާން ކޮށްފައިވާ އާންމު ސިއްހަތުގެ ކުއްލި ނުރައްކަލުގެ ހާލަތުގެ މުއްދަތު މީގެކުރިން 13 ފަހަރެއްގެމަތިން އިތުރުކޮށްފައި ވެއެވެ.\nކޮވިޑް-19 ބަލީގެ ޕޮޒިޓިވް ކޭސްއެއް ރާއްޖެއިން އެންމެ ފުރަތަމަ ފެނިފައިވަނީ 2020 ވަނަ އަހަރުގެ މާޗްމަހުގެ7ވަނަ ދުވަހުއެވެ. އަދި ވެރިރަށް މާލެއިން ޕޮޒިޓިވް ކޭސްއެއް ފެނިފައިވަނީ 2020 ވަނަ އަހަރުގެ އޭޕްރީލްމަހުގެ 15 ވަނަ ދުވަހުއެވެ.\nއޭގެފަހުން، އިއްޔެގެ ނިޔަލަށް ކޮވިޑް-19 އަށް ރާއްޖެއިން ޕޮޒިޓިވްވި ކަމަށް ރެކޯޑު ކުރެވުނު މީހުންގެ ޖުމްލަ އަދަދުވަނީ 31،330 އަށް އަރާފައެވެ. އިއްޔެ އެކަނިވެސް 585 މީހުން އަލަށް ޕޮޒިޓިވް ވެފައި ވެއެވެ.\nކޮރޯނާވައިރަސް ސިއްހަތު އެޗް.ޕީ.އޭ ރާއްޖެ ހެލްތް މިނިސްޓްރީ


Fandiyaarun Suspend Kuran Ninmi Ninmun Gaanoonaai Hilaaf - Vaguthu\nފަނޑިޔާރުން ސަސްޕެންޑް ކުރަން ނިންމީ ޤާނޫނާއި ޚިލާފަށް\nޖުޑީޝަލް ސާވިސް ކޮމިޝަނުން އިއްޔެ ސުޕްރީމް ކޯޓުގެ ފަނޑިޔާރު އަބްދުﷲ ދީދީ އާއި ފެމެލީ ކޯޓުގެ ގާޒީ ހަސަން ސައީދު ސަސްޕެންޑް ކުރުމުގައި ޖުޑީޝަލް ސާވިސް ކޮމިޝަނުން ޤާނޫނާއި ހިލާފު ވެފައިވާ ކަމަށް ބައެއް ޤާނޫނީ ވަކީލުން ވިދާޅުވެއްޖެއެވެ.\n"ވަގުތު" އަށް މައުލޫމާތު ދެއްވި ބައެއް ޤާނޫނީ ވަކީލުން ވިދާޅުވީ ޖުޑީޝަލް ސާވިސް ކޮމިޝަނުން ފަނޑިޔާރުންނާއި މެދު ފިޔަވަޅު އަޅާފައި ވަނީ ފަނޑިޔާރުންނާއި ބެހޭ ޤާނޫނުގެ 37 ވަނަ މާއްދާގެ (ރ) އާއި ހިލާފަށް ކަމަށެވެ.\nއެމާއްދާގައި ބުނެފައި ވަނީ ޖުޑީޝަލް ސާވިސް ކޮމިޝަނަށް ހުށަހެޅޭ ފަނޑިޔާރެއްގެ މައްސަލައެއް ތަޙްޤީޤު ކުރާއިރު އެ ފަނޑިޔާރަކު މައްސަލައިގައި ބުނާ އެއްޗެއް ހޯދުމަށް އަޑުއެހުމެއް ބޭއްވުމަށް ފަހު މައްސަލައިގެ ބާވަތަށާއި ފަނޑިޔާރު މައްސަލައިގައި ބުނާ އެއްޗަކަށް ރިޢާޔަތްކޮށް އެފަނޑިޔާރަކު ވަޒީފާ އަށް ނުނިކުމެ މަޑުކުރުމަށް އެންގުމުގެ އިހްތިރާރު ކޮމިޝަނަށް ލިބިގެންވާ ކަމަށެވެ.\nނަމަވެސް އިއްޔެ ދެ ފަނޑިޔާރުން ސަސްޕެންޑް ކުރަން ޖުޑީސަލް ސާވިސް ކޮމިޝަނުން ނިންމީ އެއްވެސް ފަނޑިޔާރަކު ކޮމިޝަނަށް ހާޒިރުކޮށް ސުވާލުކޮށްފައި ނޫންކަމަށް ވެއެވެ.\nސުޕްރީމް ކޯޓުގެ ފަނޑިޔާރު އަބްދުﷲ ދީދީ ސަސްޕެންޑް ކުރަން ނިންމި ޖަލްސާގައި އޭނާ ސަސްޕެންޑް ކުރަން ކުރީގެ ރައީސް މުހައްމަދު ނަޝީދާއި، ނަޝީދުގެ ޤާނޫނީ ވަކީލް ހިސާން ހުސައިން އަދި ބަންޑާރަނައިބު އިބްރާހިމް ރިއްފަތު ބައިވެރިވުމުން ވެސް ބައެއް ފަރާތްތަކުން ވަނީ ސުވާލު އުފައްދާފައެވެ.\nއެއީ އަބްދުﷲ ދީދީ އަކީ ނަޝީދު 13 އަހަރަށް ޖަލަށް ލާން ޙުކުމް ކުރި ފަނޑިޔާރުންގެ ބެންޗްގައި ހިމެނިވަޑައިގަންނަވާ ބޭފުޅަކަށް ވެފައި އެމައްސަލައިގަިއ ނަޝީދުގެ ދިފާޢުގައި ހިސާން ވަކާލާތު ކުރައްވާފައި ވާތީ އެވެ. އަދި ރިއްފަތަކީ ހިސާންގެ ލޯ ފާމްގައި އެދުވަސްވަރު މަސައްކަތް ކުރެއްވި ބޭފުޅަކަށް ވާތީ އެވެ.\nއިއްޔެ ޖުޑީޝަލް ސާވިސް ކޮމިޝަނުން ދެ ފަނޑިޔާރުން ސަސްޕެންޑް ކުރީ ވަކި މުއްދަތެއް ނެތް ގޮތަށެވެ.\nޖޫން 13, 2019 09:57\nސަސްޕެންޑް ކުރިޔަސް މުސާރައާ ހުރިހާ އިިނާޔައްތައް ލިބޭނެ ކޮންކަމަކާ ހާސްވާކައް\nހަސަން ސައީދު މީގެކުރިންވެސް ކުރި ސަސްޕެންޑް2އަހަރާ9މަސް މުސާރައާ ހުރިހާ އިިނާޔައްތައް ދީފަ ގޭގަ ބެހެއްޓި މީ އިންސާފުތޯ؟\nޖޫން 13, 2019 10:13\nތިއެއް މިހާރަކު ނޯންނާނެ. ގާނޫނަކީ ބޭކާރު އެއްޗަކަށް މިވަނީ ހަދާފައި. ކޯޓްތަކުގެ ހުކުމުތައް އެކޯޓުން ބާޠީލް. ކުޑަކުއްޖާވެސް ދަނޭ ޖަޑިބަކީ ކުއްވެރިއެއްކަން. އެކަމަކު ހަމަ އެކޯޓުން ޖަޑިބުވެސް ކުށެއް ނެތްކަމަށް ނިންމީ. ބައިނަލް އަޤްވާމީ ކުށެއްކަމުގައިވާ، އަދި ޑޮމެސްޓިކް ޤާނޫނުންވެސް ކުށެއް ކަމުގައިވާ، މީހުން ވަގަށް ނެގުމުގެ ކުށް ޘާބިތުވެ ބޮޑު ކޯޓުން ނިންމާފައިވާ މީހާވެސް އެހުރީ މިހާރު އެކުށް މަޢާފުވީކަމަށް ހަދާފަ. މިއިރު، މިކުށަކީ، ދުނިޔޭގެ އެއްވެސް ތަނެއްގައި މަޢާފު ލިބޭވެސް ކުށެއްނޫން. ކޯޓުތަކުން ފޭހި އިލޮށިގަނޑު ކޯޓުގެ ފަނޑިޔާރުންގެ ލޮލަށް ތިވަންނަންފެށީ. އެކީ ދޮވެލާނެ ކަމީ ޝައްކެއް ހުރި ކަމެއްނޫން.\nޖޫން 13, 2019 10:14\nބަދަލުހިފުމުގެ ރޫހު ގެނައުމަށް ވެރިކަމަށް އައމީހުންގެ ނަތީޖާ މާކަރަނަގަޅެއްނުވާނެ. އެހެންނޫނަސް ނަޝީދު އަކީ އަބަދުވެސް ޤާޒީން ވަގަށް ނަގާ އެމީހުންނަށް އުނދަގޫލުރާމީހެކެވެ.\nޖޫން 13, 2019 10:26\nއޯކޭއެއްނޫން ތިހުރިހާކަމެއްވެސް މިހާރު މިގައުމުގަ އޯކޭ ކުރީގަ އަނިއާވެރިވީ ހަތަރުބޭފުޅަކު ހަތްޔަރު ކޮށްގެން މިހާރު އަނިއާވެރިއެއްނުވާނެ ތީވެސް އޯގަތެރިކަމުން ކުރިކަމެށް ތިކޮމިސަނަށް ހުސްއާއިލާ ލާންފެނޭ އޭރުން އަދި މާރަގަޅުވާނެ މިސަރުކާރެއްތަ ނޫނީ ކުންފުންޏެއްތަ ؟؟؟؟؟\nޖޫން 13, 2019 10:31\nމިޤައުމުގަ ޤާނޫނަކަށް ޤާވާޢިދަކަށް އެބަބަލާތަ މިޤައުމުގައި އޮތީ ގެރި ގުއި ސަރުކާރެއް ބޮޑު މިޤައުމުގައި ވެރިކަން މިކުރާ ބައިގަނޑުގެ ކިބައިން މި ޤައުމު ސަލާމަތްކުރައްވާނދޭވެ. އިސްލާމް ދީނާއި މިޤައުމުގެ އިސްތިޤުލާލް ގެއްލުވާލަން މަސައްކަތް ކުރާބައެެއް. އަމިއްލަ އެދުމުން ފޯވެފައިވާ ބައެއް ވެރިކަމާހެދި ބޫތު ކައިފައި ތިބީ ކޮންމެ ގޮތެއް ހަދާފައިވެސް ވެރިކަންކުރަން. ދީނެއް ޤައުމެއް އަމައެއް ބަފައެއް ދަރިއެއް ކާފައެއް މާމައެއް ވަކިކުރަން ނޭގެ\nޖޫން 13, 2019 11:17\nމައްސަލަޔަކީީ ބޭއިންސާފު ޝަރުއީދާއިރާ ހިސޯރުކުރީތީވެ\nޖޫން 13, 2019 13:59\nކޮބާ ކޮބާ މަސްލަހަތު ފުށެއް ނާރާތޯ ؟ މަށަށް ހުކުމް ކުރިމީހާއަށް މަ ހިތް ހެޔޮ ވާނެތޯ އެއީ ކިތަންމެ ރަނގަޅު ހުކުމަކަސް. އެހެންވިއްޔާ ތިކިޔޭ އެއްޗެއް އެބަ އިނގޭތޯ ؟ އިންސާފް ޤާއިމް ކުރޭ !!!!!!!!!!\nޖޫން 13, 2019 14:49\nހިނދުކޮޅު އަންނަންޏާ ކޮންމެގޮތެއްވެސް އޯކޭ ވެދާނެއެވެ.\nޖޫން 14, 2019 01:39\nސްޕްރިމް ކޯޓުގެ ފަނޑިޔާރަކު ވައްކަމެއް ކުރިއަސް އޯކޭ، ދީނާއި ޙިލާފު ކަމެއް ކުރިއަސް އޯކޭ، ރިސްވަތު ހިފިއަސް އޯކޭ! މީދެން އަރަތެންނު ދޮތަ!


Nasheed ah dhin hamala aa gulhigen4meehakah dhauvaa kuran fonuvaifi | Mihaaru\nނަޝީދަށް ދިން ހަމަލައިގެ ތުހުމަތު ކުރެވޭ ހަތަރު މީހަކަށް ދައުވާ ކުރަން ފޮނުވައިފި\nވ. ތިނަދޫ، ހިޔާ، އަދުހަމް އަހުމަދު ރަޝީދާއި މއ. ފޭރުގޭ މުޖާޒް އަހުމަދާއި ގއ. ކޮނޑޭ، ފޮޅޭމާ ތަހުމީން އަހުމަދު އަދި ލ. ގަން ދުންފިނިއުފާ އަހްމަދު ފާތިހު --\n21 ޖުލައި 2021 - 17:41\nކުރީގެ ރަައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން ދިން ބޮމުގެ ހަމަލައިގެ ތުހުމަތަށް ފުރަތަމަ ހައްޔަރު ކުރި ހަތަރު މީހުންގެ މައްޗަށް ދައުވާ ކޮށްދިނުމަށް ފުލުހުން ޕީޖީ އޮފީހަށް ފޮނުވައިފި އެވެ.\nމިދިޔަ މޭ ހަ ވަނަ ދުވަހުގެ ރޭ ދިން ހަމަލައިގެ މައްސަލައިގައި ފުރަތަމަ ހައްޔަރުކުރި ހަތަރު މީހުންނަކީ ވ. ތިނަދޫ، ހިޔާ، އަދުހަމް އަހުމަދު ރަޝީދާއި މއ. ފޭރުގޭ މުޖާޒް އަހުމަދާއި ގއ. ކޮނޑޭ، ފޮޅޭމާ ތަހުމީން އަހުމަދު އަދި ލ. ގަން ދުންފިނިއުފާ އަހްމަދު ފާތިހު އެވެ.\nޕީޖީ ހުސައިން ޝަމީމް މިއަދު ވިދާޅުވީ، އެ ހަތަރު މީހުންގެ މައްޗަށް ދައުވާ ކުރުމާ މެދު 15 ދުވަހުގެ ތެރޭގައި ގޮތެއް ނިންމަން ޖެހޭ ކަމަށެވެ.\nހަމަލާއާ ގުޅޭ ހަތް މީހަކު މިހާރު ބަންދުގައި އެބަ ތިއްބެވެ. އޭގެ ތެރެއިން ބައެއް މީހުން ހައްޔަރުކުރީ ހަމަލަ އަށް ފަހު ހަރުކަށި ފިކުރާ ދެކޮޅަށް ފުލުހުން ހިންގި ހާއްސަ އޮޕަރޭޝަނުގެ ތެރެއިންނެވެ.\nޝަމީމް ވިދާޅުވީ އެ މީހުންގެ ތަހުގީގު ވެސް ކުރިއަށް ގެންދާ ކަމަށެވެ.\nނަޝީދަށް ދިން ޓެރަރިސްޓް ހަމަލާއާ ގުޅޭ އިތުރު މައުލޫމާތު އަންނަ ހޮނިހިރު ދުވަހު ބާއްވާ މީޑިއާ ބްރީފިންގައި ހިއްސާ ކުރައްވާނެ ކަމަށް ވެސް އޭނާ ވިދާޅުވި އެވެ.\nމި ހަމަލައިގެ ތުހުމަތު ކުރެވޭ މީހުންގެ މައްޗަށް ދައުވާ ކޮށްދިނުމަށް އެދި ފުލުހުން ޕީޖީ އޮފީހުގައި އެދިފައިވާއިރު، އަދުހަމް، މުޖާޒު އަދި ތަހުމީން ޝަރީއަތް ނިމެންދެން ބަންދު ކުރަން މިއަދު ކްރިމިނަލް ކޯޓުން ވަނީ ނިންމައިފައެވެ. އަދި އެ މައްސަލައިގައި ފަހުން ހައްޔަރު ކުރި ނ. މަނަދޫ ނޫރީގެ، އަލީ ހައިޝަމް 30 ދުވަހަށް ބަންދު ކުރަން މިއަދު ނިންމި އެވެ.\nފުލުހުން ޓެރަރިޒަމް ޕްރޮސެކިއުޓާ ޖެނެރަލް ޓެރަރިސްޓް ހަމަލާ ހައްދުފަހަނައެޅުން ނަޝީދަށް ދިން ޓެރަރިސްޓް ހަމަލާ ޕީޖީ އޮފީސް ހުސައިން ޝަމީމް (ޕީޖީ)\nކިހިނެތް މިކަން ވާނީ!!\nސައްހަ ނޫން ތުހުމަތު\nފުރަތަމަވީ ހަމަލާ އަމާޒުވިމީހާ ކަށަވަރު ކުރަން. މުހައްމަދު ނަޝީދަށްތޯ ނޫނީ އެލެކްސް އަހްމަދަށްތޯ ހަމަލާ އަމާޒުވީ. ދެން އެބަޖެހޭ ހަމަލާދިން އިރު އެތާ ހުރީ ކާކުތޯ ބަލަން. ސީސީޓީވީ ކެމެރާ އަކީ ރާއްޖޭގެ ކޯޓުތަކުން ސައްހަ އެއްޗެއް ނޫން. ފިންގަރޕްރިންޓްވެސް ބަލައިނުގަނޭ. ނިކަމެތި ރައްޔިތެއްވެއްޖެއްޔާ ތިހަތަރު މީހުން މިހާރު ދޫކޮށްލާނެ. ބުނާނެ ސާބިތެެއް ނުވިޔޯ. އެހެންވިއްޔާ ކޮބާ ހަމަހަމަކަން.\nކުރީގެ މަރުގެ މައްސަލަތަކާ އެއްގޮތަށް މިކަމުގައިވެސް އަޑީގައި ތިބިބަޔަކު ނޭންގުނުދޯ. މީ ވެެރިކަންކުރާ ޕާޓީގެ ރައީސް އަދި ކުރީގެ ރައީސަކަށް ހަމަލާ ދިނީމަ ވީވަރު ، ވީ އިރު އަފުރާޝީމު ޔާމީން ރިލްވާނުގެ މަރުގެ އަޑީގަ ތިބިބަޔަކު ހޯދޭނީ ކިހިނެތް. ވަރަށް ސަލާން\nއަޅުގަނޑަ މާބޮޑައްވެސް ނުރައްކާ ނަޝީދު. ރައްޖެ ހިފައިދިނުމަ އަވައްޓެރި ޤައުމެއްގެ ކައިރީ އާދޭސް ކުރި ނަޝީދު. މިކަން ނުވީ ޗައިނާގެ އިންޒާރައް އިންޑިޔާ ބިރުގަތީ\nއަފްރާޝީމް، ރިލްވާން، ޔާމީން ގޮތަށް މައްސަލަ ނިމުނީ. ކަމުގެ މުގޫ ނޮހޯދި މިއީވާ ގައުމެއް. ވެރިކަމަށް އަންންމުން ހިތުހުރިހާ ދޮގެއް. އިންސާފަ ގާއިމް ކޮށްދޭން ވައުދުވި އިންސާފްބާ!!!. ޕާޓީގެ ރައީސް އަސް ވެސް އިންސާފު ހޯދާ ނުދެވުނު. ދެން ރަނގަޅު ވާނީ އިސްތިއުފާ ދެއްވިއްޔާ!!!!!\nބޮޑެތި ނުރައްކާޓެރި މުޖުރިމުން\nއެހެންވީމާ ލަސްވެގެން ތެޅޭވަރެއްނުވެއެއްނު.\nކޮބާ އަސްލު ބޮސް، ސަރުކާރު ތެރޭގަ ބާ؟\nބޮސް އޮންނަނީ ބޮކްސްތެރޭގާނޫންތޯ؟\nމަހުލޫފު މައްސަލައަށް ވީހެން ނުވާނެބާ؟\nމިވާނުވާއެއް ނޭނގެ. ފަންޑުކުރި ބަޔަކު ނެތްނަމަ ގޮވާތަކެތި ހޯދީ ކިހިނެއްތޯ. އެވަރުގެ ބޮމެއް އެއީ ގޭދޮށު ކަންމަތީ ފިހާރައިން ގަންނަން ލިބޭ ތަކެތިން ހެދޭ އެއްޗެއް ކަމަށް ވާނަމަ ވަރަށް ބިރުވެރި. ފުލުހުންގެ ނިޔުސް ކޮންފަރަންސް ތަށްވެސް ބޮޑުނަގުލަށް ގޮސް ހުއްޓިއްޖެ.


އެންވަޔަރަމެންޓަލް އިމްޕެކްޓް އެސެސްމަންޓް ހެދުމުގެ މަސައްކަތް ކޮށްދެއްވާނެ ފަރާތެއް ހޯދުމަށް\nމިކުންފުނީގެ 10 ރަށެއްގެ އިންޖީނުގެތައް އެމް.އީ.އޭ ރެޖިސްޓްރޭޝަން ހެދުމަށް ބޭނުންވާ އެންވަޔަރަންމެންޓަލް އިމްޕެކްޓް އެސެސްމަންޓް ހެދުމުގެ މަސައްކަތް ކޮށްދެއްވާނެ ފަރާތެއް ހޯދުމަށް ބޭނުންވެއެވެ. މިމަސައްކަތް ކޮށްދެއްވަން އެދިވަޑައިގަންނަވާ ފަރާތްތަކުން 28 އެޕްރީލް 2015 (އަންގާރަ) ދުވަހުގެ 13:00 އަށް މިކުންފުންޏަށް ވަޑައިގެން މަޢުލޫމާތު އޮޅުންފިލުއްވުން އެދެމެވެ.\nސިވިލް އިންޖިނިއަރިންގ، ޖިއޯ-ޓެކްނިކަލް އެކްސްޕީރިއަންސް އަދި ކޮލިފިކޭޝަންސްތަކަށް ބަލާފައެވެ.\nއިޢުލާން ނަންބަރު: H-2015/89\nބިޑް ހުޅުވުމަށް ހަމަޖެހިފައިވަނީ 03 މޭ 2015 ވާ އާދީއްތަ ދުވަހުގެ 11:30 ގައި ސްޓެލްކޯ ހެޑްއޮފީހުގެ ދެވަނަ ފަންގިފިލާގެ ބައްދަލުކުރާ ކޮޓަރީގައި މި މަސައްކަތަށް އަންދާސީހިސާބު ހުށަހަޅުއްވާ ފަރާތްތަކުގެ ހާޒިރުގައެވެ.\nވީމާ، މިމަސައްކަތް ކޮށްދެއްވަން އެދިވަޑައިގަންނަވާ ފަރާތްތަކުން 03 މޭ 2015 ވާ އާދީއްތަ ދުވަހުގެ 11:30 އަށް އަންދާސީހިސާބު ހުށަހެޅުއްވުން އެދެމެވެ.\nމި އިޢުލާނާ ގުޅިގެން އިތުރު މަޢުލޫމާތު ސާފުކުރެއްވުމަށް ގުޅުއްވާނީ 3338122/ 3338121 ނަންބަރު ފޯނާއެވެ.\nއީމެއިލް ކުރައްވާނީ [email protected].\n04 ރަޖަބު 1436\nޕަބްލިޝްކުރި ގަޑި: 1906\nސުންގަޑި: 28 އޭޕްރިލް 2015 1300


Anhen Superhero In Thah Burugaa Aa Eku, Varah Reethi! - Vaguthu\nއޮކްޓޯބަރ 15, 2018 18:08\nއޮކްޓޯބަރ 15, 2018 23:35\nރީތި ވަރަށް.. މަވެސް ވަރަށް ލޯބިވާ ކެރެކްޓަސް ތަކެއް އެއީ..\nއޮކްޓޯބަރ 15, 2018 23:46\nބުރުގާ އެޅީމަ ދެން ކޮން ރީއްޗެއް ވާނީ\nޢަލީ.. ކަލޭ ވާނީ ހަމަ ރަކި.. ބުރުގާ އެޅީމަ އަންހެނުން ރީތީ.. އަންހެނުންގެ ކީރިތި ކަމާއި މުރުއްވަތްތެރިކަން އިތުރުވެގެންދަނީ ބުރުގާއާއި އެކު ތިބުމުން.. ޢަލީއަށްވެސް ބުރުގާ އަޅައިގެން ހުރި ކުއްޖަކު ލިބޭނެ ނަމަ ދޯ..؟؟\nއޮކްޓޯބަރ 16, 2018 05:54\nއޮކްޓޯބަރ 15, 2018 22:33\nމި އުއްމަތުގެ ބަޔަކު ކައިވަތަކުން ކައިވަތަކުން، މުށަކުން މުށަކުން އެބައިމީހުންނަށް ތަބާވާނެއެވެ. އެބައިމީުން ލޮއްބު ވަން ހޮރަކަށް ވަނަސް އެހޮރަށްވެސް ވަންނާނެތެވެ. މިއީ އަދުގެ "މުސްލިމުންގެ" ޙަޤީޤަތް.


Rajje aaa gulhuvai Priyanka kuri suvaalah Kapi dhin javaabu\nރާއްޖެއާ ގުޅުވައި ޕްރިޔަންކާ ކުރި ސުވާލަށް ކަޕިލް ދިން ޖަވާބު\nކަޕިލް ޝަރުމާގެ ޝޯގައި ޕްރިޔާންކާ އާއި ކަޕިލް\nޕްރިޔަންކާ ޗޯޕްޅާ މިހާރު އުޅެނީ އޭނާ އާއި ފަރްހާން އަޚްތަރު އެކުގައި ކުޅެފައިވާ "ދަ ސްކައި އިޒް ޕިންކް" ގެ ޕްރޮމޯޝަން މަސައްކަތުގަ އެވެ. އެގޮތުން އޭނާ މިދިޔަ ހަފުތާގައި ވަނީ ސޮނީ ޗެނަލްގެ މަޝްހޫރު ކޮމެޑީ ޝޯ "ދަ ކަޕިލް ޝަރުމާ ޝޯ" ގައި ބައިވެރިވެފަ އެވެ.\nމި ޝޯގައި މަޖާ ވާހަކަތައް ދެއްކުމުގެ ތެރެއިން ކަޕިލް އާ ޕްރިޔަންކާ ވަރަށް މަޖާ ސުވާލެއް ކުރި އެވެ. އެއީ ދިވެހިރާއްޖެ އާ ގުޅުވައި އޭނާ ކުރި ސުވާލެކެވެ. މި ސުވާލު ކުރި މަންޒަރު ސޯޝަލް މީޑިއާގައި މިހާރު ވަނީ ވައިރަލް ވެފަ އެވެ. މި މަންޒަރުތައް ލާފައިވަނީ ކަޕިލް އެވެ.\nޕްރިޔަންކާ ކަޕިލް ކައިރި އެހީ ރީތި ހަ އަންހެންކުދިންނާއެކު ދިވެހިރާއްޖެއަށް ޗުއްޓީ ހޭދަކޮށްލަން ދިއުމާއި ދެ ކްރޯޑު ރުޕީސް ގެ ތެރެއިން އޭނާ ޚިޔާރު ކުރާނީ ކޯޗެއްތޯ އެވެ.\nމި ސުވާލުގެ ޖަވާބު ކަޕިލް ދިނީ އެއްވެސް މަޑުޖެހިލުމެއް ނެތި އެވެ. އޭނާ ބޭނުންވީ ދެ ކްރޯޑެވެ. ކަޕިލް ބުނީ އެ ފައިސާގެ ތެރެއިން ވަރަށް ކުޑަ މިންވަރަކުން އޭނާއަށް ހަ އަންހެންކުދިން ގޮވައިގެން ދިވެހިރާއްޖެއަށް ދެވިދާނެ ކަމަށާއި ފައިސާ ޚިޔާރު ކުރީ އެސަބަބާ ހެދި ކަމަށެވެ.\nގޯރީގެ ރޭވުމުން ޝާހްރުކްގެ ހަޔާތުން ޕްރިޔަންކާ ބޭރުކޮށްލި\nފިލްމް ހުއްޓުނީ ޕްރިޔަންކާދެކެ ސަލްމާން އައި ރުޅިން\nޕްރިޔަންކާ އާއި ދީޕިކާ އަށް ފަހު ރިތިކް ހޮލީވުޑަށް؟\nކެރިއަރުގެ ކުރީކޮޅު މަގު އޮޅުވާލަން ބަޔަކު އުޅުނު: ޕްރިޔަންކާ


Harry Aai Meghan Kate Ge Ufandhuvahuge Party Gai Baiveri Eh Nuvey - Vaguthu\nހެރީ އާއި މޭގަން ކޭޓްގެ އުފަންދުވަހުގެ ހަފްލާގައި ބައިވެރިއެއް ނުވި\n6 މަސް ކުރިން ( ޖެނުއަރީ 15, 2019 )\nޕްރިންސް ވިލިއަމްގެ އަނބިކަނބަލުން ކޭޓް މިޑްލްޓަންގެ އުފަން ދުވަސް ފާހަގަ ކުރަން މިދިޔަ ހަފްތާ ބަންދުގައި ބޭއްވި ހަފްލާގައި ޕްރިންސް ހެރީ އާއި މޭގަން މާކެލް ބައިވެރިނުވާ ކަމަށް މީޑިއާ ރިޕޯޓްތައް ބުނެފިއެވެ.\nކޭޓް އާއި މޭގަންގެ ގުޅުން ރަނގަޅު ނޫން ކަމަށް މީގެ ކުރިން ވެސް އެތައް ފަހަރު މީޑިއާތަކުން ވަނީ ރިޕޯޓް ކޮށްފައިވެއެވެ.\nކޭޓްގެ އުފަން ދުވަހަކީ ޖަނަވަރީ 09 ވަނަ ދުވަހެވެ. އުފަންދުވަހުގެ ޕާޓީ އޮތީ އެހެން ހުރިހާ ފަހަރެކޭ އެއްގޮތައް މިފަހަރު ވެސް ނޯފޯކްގައި ހުންނަ ކޭޓް އާއި ވިލިއަމްގެ ގެކޮޅުގައެވެ. ރާނީ އެލިޒަބަތު އާއި އެކު އުފަންދުވަސް ފާހަގަ ކުރުމުގެ ހަރަކާތްތައް ފުރަތަމަ ފެށީ ޗާޗުންނެވެ. އެއަށްފަހު ރަހުމަތްތެރިންނާއި އާއިލާ މެންބަރުން ބައިވެރިވި ޕާޓީއެއް އޮތެވެ. ނަމަވެސް އެއްވެސް އިވެންޓެއްގައި މޭގަން އާއި ހެރީ ބައިވެރިއެއް ނުވެއެވެ.\nކޭޓްގެ އުފަން ދުވަހުގެ ހަފްލާގައި މޭގަން ބައިވެރި ނުވުމަކީ ކޭޓް އާއި މޭގަންގެ ދެމެދުގައި މައްސަލަތައް އުފެދިފައިވާ ކަމުގެ ހެއްކެތް ކަމަށް ބައެއް މީޑިއާތަކުން ބުނި ނަމަވެސް މިދިޔަ ޑިސެމްބަރ މަހު ކްރިސްމަސް ފާހަގަ ކުރުމުގެ ހަފްލާތަކުގައި ދެކަނބަލުން އެކުގައި ވަނީ ބައިވެރިވެފައެވެ.\nއަލަތު ދަރިފުޅަށް ބަލިވެ އިން މޭގަން ކޭޓްގެ އުފަން ދުވަހުގެ ހަފްލާގައި ބައިވެރި ނުވި ސަބަބެއް އެއްވެސް ފަރާތަކުން ހާމަކޮށްފައެއް ނުވެއެވެ.\nމޭގަން އާއި ކޭޓްގެ މެދުގައި މައްސަލަ ޖެހިފައިވާ ކަމަށް މީގެ ކުރިން އިނގިރޭސިވިލާތުގެ މީޑިއާތަކުން ރިޕޯޓް ކުރާތީ ޝާހީ އާއިލާ އިން ވަނީ އެކަން ދޮގުކޮށް ބަޔާނެއް ނެރެފައެވެ.


REPORT: Jalu aniya akee nimmanjehey sagaafatheh\n"ޖަލު އަނިޔާ" ގެ ވާކައިގެ އަޑަކީ މިހާރު މިއަދު އަދި އިއްޔެ އިވެން ފެށި އަޑެއް ނޫނެވެ. ދިވެހި ރާއްޖޭގައި މީހުން ރަށްވެހިވެ ތާރީހު ލިޔަން ފެށީއްސުރެ ހުރަގޭގެ އަނިޔާގެ ވާހަކަ އޮވެއެވެ. އަބަދުވެސް އެ ވާހަކަތައް ދެކެވެ އެވެ. ތަފާތުވެގެން އުޅެނީ 2003 ވަނަ އަހަރުން ފެށިގެން މި ވާހަކަތައް ދެކެވޭ ގޮތާއި ކަން ހިންގަމުން އައި ގޮތެވެ. ޖަލު އަނިޔާއަކަށް އެއްވެސް އިރެއްގައި ބަދަލެއް ނާދެ އެވެ. ޖަލުތަކުގައި ގައިދީންނަށް ލާއިންސާނީ އަނިޔާ ކުރެއެވެ. ބޭސްފަރުވާ ދިނުމުގައި އިހުމާލުވެއެވެ. ތަފާތުކުރުން އޮވެއެވެ. މުޖުތަމައަށް އަނބުރާ ގެނައުމަށް ފުރިހަމަ ރިިހެބިލިޓޭޝަނެއް ނޯވެއެވެ. ކުށްވެރިން ކެޓަގަރައިޒެއް ނުކުރެ އެވެ. ހަމަ އަނިޔާ ކުރެއެވެ. ގައިދީންނާ ދެކޮޅަށް ހާލަތާ ނުބައްދަލު ބާރު ބޭނުން ކުރެއެވެ.\nމި ސަރުކާރު އައީ އެ ހުރިހާ ކަމެއް ފުށުން ޖަހާލުމުގެ ވައުދަކާއެކު އެވެ. ޖަލު ބަލަހައްޓާ ވުޒާރާގެ ވެރިއަކަށް އައްޔަން ކުރީ ވެސް އެތަނުގެ ހާލަތު ފެނި ތަޖުރިބާ ކުރެއްވި ބޭފުޅެކެވެ. ފުރަތަމަ ދުވަހު ވެސް ޖަލަށް ވަޑައިގަތުމާއި އޮޑިޓުތައް ހެދުމުގެ މަސައްކަތް ފެއްޓެވި އެވެ.\nސަރުކާރަށް މިއީ އެންމެ ހަތް މަހެވެ. މިއަދު އެންމެ ބާރަށް ދެކެވެނީ ޖަލުގެ ހާލަތު ދަށްކަމާއި އަނިޔާގެ ވާހަކަ އެވެ. މާފުށީ ޖަލުގައި ހިނގި ހަމަނުޖެހުމެއް "ކޮންޓްރޯލް" ކުރަން ގައިދީން ގަޔަށް ޕެޕާ ސްޕްރޭ ޖަހައި އެ މީހުންގެ ބޯ ކޮށުވި މައްސަލަ އެވެ. ޖަލުތަކަށް ދަނގަޑުބުރި ތަކާއި ހަތިޔާރު ވައްދައިގެން އުޅޭ ވާހަކަތަކެވެ.\nއެނގިފައިވާ ގޮތުގައި މާފުށީ ޖަލުގެ ހަތަރު ވަނަ ޔުނިޓުގައި ހަމަނުޖެހުން ހިނގީ ޖަލަށް ވެއްދުން މަނާ އެއްޗެއް ގެނެސްދޭން ގައިދީއަކު އެދުމުންނެވެ. އެކަން ކުރުމަށް އޮފިސަރު އިންކާރު ކުރުމުން އެ ދެ މީހުންގެ ދެމެދުގައި ހިނގި ޒުވާބުގެ ހޫނުވީ އެވެ. އެއީ "އާންމު ކަމެކޭ" ބުނުމުން ވެސް އެކަމާ އިންކާރު ކުރުމުން ގައިދީ ރުޅިގަދަވެ، އޮފިސަރަށް ހަމަލާ ދިނީ އެވެ.\nއެކަމާ ގުޅިގެން ސަރުކާރަށް މިހާތަނަށް އެޅުނު އެންމެ ވިސްނުންތެރި އަދި ރަނގަޅު ފިޔަވަޅަކީ މައްސަލަ ހުޅު ބޮޑުވުމުގެ ކުރިން ހަގީގަތްތައް ބޭރުކޮށްލުމެވެ. ހާލަތާ ނުބައްދަލު ބާރު ބޭނުން ކުރި ކަމާއި ތަހުގީގެއް ފަށައި ފިޔަަވަޅު އަޅަން ފެށުމެވެ. ޖަލަށް ވަޑައިގެން "އަނިޔާގެ ޝިކާރައަކަށް" ވި ގައިދީންނާ ބައްދަލު ކުރައްވާ ފޮޓޯތައް އާންމު ކޮށްލުމެވެ.\nއެއް ބަޔަކު ދެކޭ ގޮތުގައި މިއީ މި ސަރުކާރުގެ ތަފާތު ދައްކާނެކަމުގެ ހެއްކެކެވެ. އަނެއް ބަޔަކަށް މިކަން ވަނީ ބޮޑު އިހުމާލަކަށެވެ.\nމާފުށީ ޖަލުގައި ހިނގި ހަމަނުޖެހުމުގައި އަނިޔާވި ގައިދީއެއްގެ ހާލަތު ހޯމް މިނިސްޓަރާއި ކޮމިޝަނާ އޮފް ޕްރިޒަންސް ބައްލަވަނީ\n"އޮޑިޓް ރިޕޯޓުތައް ހެދި، ޖަލަށް އެތަށް ފަހަރަކު ވަޑައިގެންފި. އެހެންވެއްޖެއާ މިއަދާ ހަމަޔަށް އައިއިރު ވެސް މިކަން އެއްވެސް މިންވަރަކަށް ރަނގަޅު ކުރެވިފައި ނުވާންވީ ކީއްވެތޯ؟ މިވީހާ ދުވަހު މިހާ ބޮޑު ހަމަނުޖެހުމެއް ހިނގާފައި ނުވޭ. މިއަދު މިކަން ކޮންޓްރޯލު ނުވެގެން މިއުޅެނީ ކީއްވެ؟ މިއީ ފެއިލިއާ އެއް،" ޓްވިޓާގައި މީހަކު ހިޔާލު ފާޅު ކުރި އެވެ.\nމި ހަމަނުޖެހުމުގައި ގައިދީންނަށް ލިބުނު އަނިޔާތައް ސިއްރު ކުރުމުގެ ބަދަލުގައި އެކަން ހާމަކޮށް މައްސަލައާ ގުޅިގެން ހޯމް މިނިސްޓްރީން އަވަސް ފިޔަވަޅުތަކެއް އެޅުމުން ބައެއް ފަރާތްތަކުން ސަރުކާރަށް ތައުރީފު ކުރި އެވެ. ހަމަ އެ ނޭވާގައި އަނެއްކާ ވެސް ޖަލެއްގައި ގައިދީންތަކަކަށް އަނިޔާކުރުމުން، މާޒީވެ ދިޔަ ތަނުގައި ހިނގައިދިޔަ މިފަދަ ހާދިސާތަކުގެ ވާހަކަތައް ތަކުރާރުކޮށް އެ ކަމުގެ ކަންބޮޑުވުން ވެސް ފާޅުކުރި އެވެ.\nއެ މައްސަލާގައި މަޖިލީހަށް ޖަވާބު ދާރީވަމުން ކޮމިޝަނާ އޮފް ޕްރިޒަންސް އަބްދުﷲ މުނާޒު ވިދާޅުވި ގޮތުގައި އެ ހަމަނުޖެހުގައި އަނިޔާވީ ގައިދީ ފުރަތަމަ ހަމަލާ ދިން އޮފިސަރަށް އެކަންޏެވެ. އެހެން އެއްވެސް އޮފިސަރަކަށް އަނިޔާއެއް ލިބިފައެއް ނުވެ އެވެ. މައްސަލަ ގޯސްވެ ހަމަނުޖެހުން މައިތިރިކުރަން އުޅުމުގެ ތެރޭގައި ހަ ގައިދީއަކަށް އެކިވަރުގެ އަނިޔާތައް ލިބުނީ އެވެ. ގައިދީންގެ އަތަށާއި ބުރަކަށިމައްޗަށް އަނިޔާވެ މޭމަތި ނޫފައިގަތީ އެވެ.\n"އެ އަނިޔާތަކަކީ ހަމަނުޖެހުން މައިތިރިކުރަން އޮފިސަރު ގޮސް ގައިދީ ބިޑި އަޅުވައިގެން ހިފަހައްޓަން ކުރާ މަސައްކަތުގައި ލިބެން ޖެހޭ އަނިޔާއަށްވުރެ ބޮޑެތި އަނިޔާތަކެއް. ހާލަތާ ނުބައްދަލު ބާރުގެ ބޭނުންކޮށްފައި ހުރި ކަމުގެ ނިޝާންތަކެއް،" މުނާޒު ވިދާޅުވި އެވެ.\nނިމުމެއް ގެންނަން ޖެހޭ ސަގާފަތެއް\nމާފުށީ ޖަލުގައި ހިނގި ހަމަނުޖުހެމާ ގުޅިގެން މީގެ ކުރިން ޖަލުތަކުގައި ހިނގާ ދިޔަ ބައެއް ހާދިސާތައް އެއް ބަޔަކު ހަނދާނަށް ގެނަ އެވެ. އަނެއް ބަޔަކު ވަނީ އެ މީހުން ޖަލުތަކުގައި އުޅުނުއިރު ކުރެވުނު ތަޖުރިބާތައް ހިއްސާކޮށްފަ އެވެ. މި ހުރިހާ ވާހަކައަކުން ވެސް ސާފުވީ ޖަލު އަނިޔާއަކީ މިހާރު "ސަގާފަތަކަށް" ވެފައިވާ ކަމެއް ކަމެވެ. މާފުށީ ޖަލުގެ ހަމަނުޖެހުމާ ގުޅިގެން މައްސަލަ ބަލަމުންދާ މުއައްސަސާތަކުގެ ވެރިންގެ ވާހަކަތަކުން ވެސް ސާފު ވަނީ އެއީ ސަގާފަތެއް ކަމެވެ. ބުރާސްފަތި ދުވަހުގެ ހަމަނުޖެހުމަކީ އެ "ސަގާފަތް" އަށް އިތުރުވި "ބޮޅެއް" ކަމަށް ބެލެވެ އެވެ.\nރާއްޖޭގެ ތާރީހަށް ބަލާއިރު ވެސް މިއަށްވުރެ އަނިޔާވެރިކަން ބޮޑު ހާދިސާތައް ވެސް ޖަލުތަކުގައި ވަނީ ހިނގާފަ އެވެ. މާފުށީ ހަމަނުޖެހުމާ ގުޅިގެން ގިނަ ބަޔަކު ފާހަގަކުރި އެއް ހާދިސާއަކީ މީގެ ކުރިން މާފުށީ ޖަލުގައި ހިނގި ހަމަނުޖެހުމެއްގައި މަރާލީ އީވާން ނަސީމްގެ ހާދިސާގެ ވާހަކަ އެވެ. ކުރީގެ ރައީސް މައުމޫން އަބްދުލްގައްޔޫމްގެ ވެރިކަމުގައި މާފުށީ ޖަލުގައި ހިނގި ހަމަނުޖެހުމުގައި އީވާން ނަސީމް މަރުވީ ޖަލުގައި އަނިޔާކޮށްގެންނެވެ. އޭގެ ފަހުން ބަޑި ޖަަހައިގެން ޖަލުގައި ގައިދީންތަކެއް މަރާލި ހާދިސާއަކީ ދިވެހި ތާރީހުގައި ދުށް އެންމެ ލާއިންސާނީ ހާދިސާ ކަމަށް އަދިވެސް ގިނަ ބަޔަކު ފާހަގަކުރެ އެވެ.\nކަނޑިތީމު ދާއިރާގެ މެންބަރު އަބްދުﷲ ޝަހީމް ވިދާޅުވީ ޖަލުތަކުގައި ތިބޭ ގައިދީންނަށް އަނިޔާ ކުރުމަކީ ވަރަށް ކުރީއްސުރެން ވެސް އޮތް ސަގާފަތެއް ކަމަށެވެ. މީގެ ކުރިން އެފަދަ މައްސަލަތަކުގައި އަޅަން ޖެހޭ ފިޔަވަޅުތައް އަޅާފައި ނެތުމުގެ ސަބަބުން މައްސަލަތައް ތަކުރާރު ވަމުންދާ ކަމަށް އޭނާ ވިދާޅުވި އެވެ. އެފަދަ އަމަލުތަކަށް ޖަލުތަކުގައި ތަކުރާރުވާނަމަ އެެ ކަން ގައުމީ ސަމާލަތަށް ހުރި ބޮޑު ނުރައްކަލަކަށް ވެގެން ދާނެ ކަމަށް އޭނާ ވިދާޅުވި އެވެ.\nމާފުށީ ޖަލުގައި ހިނގި ހަމަނުޖެހުން ދިރާސާ ކުރަން މަޖިލީހުގެ ދެ ކޮމިޓީއެއް އެކުވެގެން ބޭއްވި ބައްދަލުވުމުގެ ތެރެއިން\nކުރީގެ ރައީސް އަބްދުﷲ ޔާމީންގެ ވެރިކަމުގައި ގިނަ އަދަދެއްގެ ސިޔާސީ ފަރާތްތަކުން ޖަލަށް ލީއިރު، އެފަދަ ބައެއް ފަރާތްތަކުން ވެސް ވަނީ އެ ދުވަސްވަރު އެ މީހުން ކުރި ތަޖުރިބާތައް ހިއްސާކޮށްފަ އެވެ. އަދި ޖަލު އަނިޔާއަކީ ވަރަށް ކުރިންސުރެން ވެސް ޖަލުތަކުގައި އޮތް ކަމެއް ކަމަށް ދޭހަވާ ފަދަ މޭރުމަކުން އެ މީހުން ވާހަކަ ދައްކާފައިވެ އެވެ. ރައީސް ޔާމީންގެ ވެރިކަމުގެ ތެރޭގައި ވެސް ބައެއް ގައިދީންނަށް އެކަށީގެންވާ މިންވަރަށް ބޭސްފަރުވާ ދީފައިނުވާާ ކަމުގެ މައްސަލަތައް ފެންމަތިވެފައިވާއިރު، ބޭސްފަރުވާ ނުލިބިގެން ބައެއް ގައިދީން މަރުވެފައި ވެސް ވެ އެވެ.\n"ޖަލަކީ ވޭތުވެދިޔަ ސަރުކާރުގައި ވަރަށް ބޮޑަށް އިހުމާލުވެފައިވާ ތަނެއް. އެއީ އިންސާނުން ގެންގުޅޭ ވަރަށް ވުރެ އެ ތަނުގެ ހާލަތު ގޯސްވެ.މީގެ ކުރިން ވެސް އެފަދަ މައްސަލަތައް ދިމާވޭ، މިހާރު ދިމާވެގެން މި އުޅޭ މައްސަލައަކީ ވެސް ކުރިނ ފިޔަވަޅެއް އެޅިފައި ނެތުމުގެ ސަބަބުން ނުކުތް ނަތީޖާއެއް،" މުނާޒް ވިދާޅުވި އެވެ.\nމާފުށީ ޖަލުގެ ހަމަނުޖެހުންތަކާ ގުޅިގެން ކޮމިޝަނާ އޮފް ޕްރިޒަންސް މަޖިލިސް ކޮމިޓީއަށް ހާޒިރުކޮށްފައި\nޖަލުތަކުގެ ހާލަތު ރަނގަޅު ކުރަން މި ސަރުކާރަށް ފުރުސަތެއް\nރައީސް ޔާމީންގެ ވެރިކަމުގައި ޖަލަށްލި އަދި ކުރީގެ ޕްރޮސެކިއުޓާ ޖެނެރަލް މުމްތާޒު މުހުސިން ވިދާޅުވި ގޮތުގައި ޖަލުގެ ހާލަތު އެންމެ ބޮޑަށް އެނގޭނީ އެންމެ ފަހުން މިނިވަންވި ސިޔާސީ ބޭފުޅުންނެވެ. އެއީ އެ "އަނިޔާއަށް އާދަވެފައިވާތީ" އެވެ. ޖަލުގައި ގައިދީން ގެންގުޅެނީ އިންސާނުން ގެންގުޅެންވާ ގޮތަކަށް ނޫން ކަމަށް މުމްތާޒު ވިދާޅުވި އެވެ.\nމިހާރު ދައުލަތުގެ ކޮންމެ ދިމާލަކަށް ވެލިޔަސް ފެންނަނީ އެކަން އެންމެ ރަނގަޅަށް އެނގިވަޑައިގަންނަވާނެ ބޭފުޅުންނެވެ. ރައީސް އިބްރާހިިމް މުހައްމަދު ސޯލިހު ވެސް ކުރީ ސަރުކާރުގެ ތެރޭ ދުވަސްތަކެއް ވަންދެއް ކުޑަ ގޮޅީގައި ބަނދު ކުރި އެވެ. ރައްޔިތުންގެ މަޖިލީހުގެ ރައީސް މުހައްމަދު ނަޝީދަކީ ވެސް ޖަލަށް "ފަރިތަ" ބޭފުޅެކެވެ. ހޯމް މިނިސްޓަރު އިމްރާން އަބްދުﷲ ވެސް ތިން އަހަރު ޖަލުގައި ހޭދަ ކުރެއްވި އެވެ. އެންމެން ވެސް ދެއްކީ އެ ހާލަތު ބަދަލު ކުރާ ވާހަކަ އެވެ.\nއެހެންވެ މި ސަރުކާރަށް ނޫނީ ޖަލުގެ ހާލަތު ބަދަލު ކުރުމުގެ މުހިންމުކަން އެނގޭނެ ވަކި އެހެން ބަޔަކު ވާނެ ހެއްޔެވެ؟ މިނިސްޓަރު އިމްރާން ވިދާޅުވާ ގޮތުގައި އެއީ އުނދަގޫ އެކަމަކު ނުވާނެ މަސައްކަތެއް ނޫނެވެ.\n"ޖަލުތަކުގެ ހާލަތަށް އެކަށީގެންވާ ބަދަލެއް ނާދޭ އެއީ ކުރު މުއްދަތެއްގައި ކުރެވޭނެ ކަމެއް ނޫން. ގައިދީންނަށް ލާއިންސާނީ ދަށު ދަރައިގެ އަމަލުތައް ހިންގުން މި ސަރުކާރުން ހުއްޓުވާނަން އަނިޔާވެރި އަމަލުތަކާއި ސިޔާސީ ބޭނުމަށް ޖަލު ހަލަބޮލިކުރުމަށް ކުރާ ކަންކަމުން ކަރެކްޝަން އޮފިސަރުން އެއްކިބާވެ ތިބުމަށް މިނިސްޓަރު އިލްތިމާސް ކުރަން،"\nމާފުށީ ހަމަނުޖެހުމާ ގުޅިގެން ހޯމް މިނިސްޓަރު އިމްރާން ޖަލަށް ވަޑައިގެން\nޖަލު އިސްލާހު ކުރަން މިހާރު ކުރަމުން އަންނަ އެންމެ ބޮޑު މަސައްކަތަކީ "ޖަލު އޮޑިޓް" އެވެ. އެ ރިޕޯޓް އޮތީ ދިރާސާ ކުރުމުގެ\nމަރުހަލާގައި މަޖިލީހުގެ ހިއުމަން ރައިޓްސް އެންޑް ޖެންޑާ ކޮމިޓީގަ އެވެ. އަދި މިހާރު މި ޖެހިގެން އުޅޭ މައްސަލަ ވެސް މަޖިލީހުގެ ދެ ކޮމިޓީއަކުން ބަލަމުން އަންނަ އިރު ކުރިން "ޕެރެލައިޒް" ވެފައި އޮންނަ އެޗްއާރްސީއެމް އިން ވެސް އެކަން ތަހުގީގު ކުރެ އެވެ.\nކޮންމެ ފަހަރަކު ވެސް މި ގޮތަށް މައްސަލައެއް ފެންމަތިވުމުން ތަހުގީގުކޮށް ފިޔަވަޅު އެޅުމުގެ ބަދަލުގައި ދެވަނަ ފަހަރަށް މިފަދަ ކަމެއް ތަކުރާރު ނުވުން މުހިންމެވެ. ޖަލުގެ ސަގާފަތް ނިމުމަކަށް ގެންނަން ޖެހެ އެވެ. މީގެ 16 އަހަރު ފަހަތަށް ޖަލުގެ ހާލަތު އަނެއްކާ ވެސް ގޮސްގެން ނުވާނެ އެވެ.\nމޯލްޑިވްސް ކަރެކްޝަނަލް ސާވިސް ރައްޔިތުންގެ މަޖިލިސް އެޗްއާރްސީއެމް + މާފުށީ ޖަލު އިމްރާން އަބްދުﷲ މިނިސްޓްރީ އޮފް ހޯމް އެފެއާޒް


އެންމެ ހިނިތުންވުމަކަށް 03 | Esfiya - Dhivehi Vaahaka Site\nލާނެތް ހިނިތުންވުމަކާއި އެކު ރިހާމް އުލްވީގެ ލޯކުރިމަތިން އަތްހުރަސްކޮއްލިއެވެ. އުލްވީއަށް ލިބުނު ސިހުމާއި އެކު އަވަސްއަވަހަށް ހަށިގަނޑު ސީދާ ކޮއްލަން އުޅުނު ގަޑީގައި އޭނާގެ ބޮލުން ރިހާމްގެ ބޮލުގައި ޖެހުނެވެ. ދެމީހުން އެކުއެކީގައި އައުޗް އޭ ކިޔައި ބޮލުގައި އަތްކާތަން ފެށިއެވެ. ” ހަތް އަހަރު ވެގެން ދިޔައިރުވެސް އުލްވީ ބަދަލެއްނުވޭ ދޯ.. އަދިވެސް އަބަދު ހުންނަނީ ވެއްޓި ވެއްޓި ދޯ.. ނޫނީ މިހުރިހާ ދުވަހު އެކަން މެދުކެނޑިފަ އަނެއްކާ ފެށުނީތަ.. ތީއަބަދު އަހަރެންގެ އަތު ތެރެއަށް ވެއްޓޭ ކުއްޖެއްނު ދޯ..” އުލްވީއާއި ދިމާއަށް އެއްލޯ މަރައިލަމުން ރިހާމް ވާހަކަ ދެއްކިއެވެ. ރިހާމްއާއި ވާހަކަ ދެއްކުމުގެ ބަދަލުގައި އުލްވީ ބެލީ ވީހާވެސް އަވަހަކަށް ރިހާމްގެ ލޯކުރިމަތިން ދެވޭތޯއެވެ. އަހަރުތަކެއް ފަހުން ރިހާމްގެ ރީތި ސޫރަ ފެނުމުން އޭނާގެ ހިތުގައިވަނީ ނޭނގޭ ހައިޖާންގަނޑެއް އުފެދިފައެވެ. މީހަމައެކަނި ކުރަޝްއެއް ހެއްޔެވެ. ނޫނީ އުލްވީއަށް މިވަނީ ރިހާމް ދެކެ ލޯބިވެވިފައި ހެއްޔެވެ. އެނާގެ ހިތުގައިވާ އެއްޗެއް ހުދު އޭނާއަށްވެސް ނޭންގެއެވެ.\nއުލްވީ އޮފީހުން ނިކުމެގެން ދިޔައިރުވެސް ރިހާމް ހުރީ އުލްވީއާއި ދިމާއަށް ބަލަހައްޓައިގެންނެވެ. ތުންފަތްމަތީގައި ލާނެތް ހިނިތުންވުމެއްވިއެވެ. ދެފަރާތަށް ބޯ ހޫރާލީ ކުރީގެ ހަނދާން އާވުމުންނެވެ. އޭނާ އުލްވީއާއި އެހާ ވަރަށް ދިމާކުރަނީ އުލްވީ ލަދުން އުޅޭ ވަރުންނެވެ. އޭނާއާއި ވާހަކަ ނުދައްކާތީއެވެ. އުލްވީގެ އެލަދުވެތިކަން އޭނާއަށް ވަރަށް ކަމުދެއެވެ. ” ކިހާ ދުވަހެއް ވަންދެން އުލްވީއަށް އަހަންނާއި ވާހަކަ ނުދައްކާ ތިގޮތަށް އުޅެވޭނެބާ.. އުލްވީ މިއޮފީހަށް ވަނުން އެއީ ކާކުގެ ނަސީބެއްކަމެއް ނޭންގެ.. ” ރިހާމްގެ ހިތުގައިވިއެވެ. އުލްވީގެ ހިޔާލުތައް އެއްފަރާތް ކޮއްލުމައްފަހު ރިހާމް ހިނގައިގަތީ ކުންފުނީގެ އާ ސީ.އީ.އޯ އާއި ބައްދަލުކޮއްލުމުގެ ނިޔަތުގައި އެކެބިންއާއި ދިމާއަށެވެ. ތިން އަހަރު ފަހުން އޮފީހަށް ވަތް ފުރަތަމަ ދުވަސްކަމުންނެވެ. ކިޔަވަން އުޅުނުއިރު ރާއްޖޭގެ ވިޔަފާރީގެ ހަބަރުތަށް ބަލައި ނޫޅުނަސް އޮފީހުގައި އުޅޭ ރައްޓެއްސެއްގެ ފަރާތުން ސީ.އީ.އޯގެ މަގާމުގައި މިހާރު ހުންނަނީ ޒަރީރުގެ ދަރިއެއްކަންވަނީ އެނގިފައެވެ. އޭނާއަށް ނޭންގެނީ އެއީ އޭނާގެ ހިތުގެ މަލިކާކަމެވެ.\nއުލްވީގެ ހިތުގައިވެސްވަނީ ހަމައެކަނި ރިހާމްގެ ހިޔާލްތަކެވެ. ކިޔާންގެ ކުރިމައްޗަށް ދާން ޖެހޭނީ މީހާ ހަމައަކަށް އަޅުވައިގެންކަމުން ރެސްޓޯރެންޓްއަށް ނުވަދެ ބޭރުގައި މަޑުކޮއްލިއެވެ. އެހެންނޫނީ ކިޔާން އޭނާއާއި ދިމާކުރާނެކަން ޔަގީންވާތީއެވެ. ހިތުގެ ޖަޒުބާތުތައް ފޮރުވަން މަސައްކަތްކުރަމުން އުލްވީ ރެސްޓޯރެންޓް ތެރެއަށްވަނެވެ. މާގިނައިރު ބޭރުގައި މަޑުކޮއްގެން ހުންނަން ނުކެރުނީއެވެ. އޭރު ކިޔާން އޭނާގެ އިންތިޒާރުގައި މޭޒެއް ދޮށުގައި އިށީންދެލައިގެން ހުއްޓެވެ. ފޯނާއި ކުޅެލަ ކުޅެލައެވެ. ކިޔާންއަށް ބެލުމެއްނެތި އުލްވީ އިށީން ގޮތަށް ފައިލް ބަލަން ފެށިއެވެ. ނަމަވެސް އޭގައިވާ އެންމެ ބަހެއްވެސް އެސިކުނޑިއަށް ނަގައިގަނެވޭ ގޮތެއްނުވިއެވެ. އެހެންކަމުން ފައިލް ލައްޕާލައިފައި ކޮފީ ބޮއެގެން ކިޔާނީ ދޯއޭ ބުނެފައި ކޮފީއަށް އޯޑަރު ދިނެވެ. އޭރުވެސް ކިޔާން އިނީ އޭނާގެ ފޯނާއި ކުޅޭށެވެ.\n” ތިފޯނާއި ކުޅެން އިންނަންތަ އަހަރެން މިތަނަށް ތިގެނައީ..ކޮބާ އަހަރެން މިތަނަށް ގެނައުމުގެ ބޭނުމަކީ ދެން..” އުލްވީ ޝަކުވާކޮއްލިއެވެ.\n” މިއަދު އެފް ބީ ތެރެ މަޖައީ އޭ.. އުލްވީގެ ކޮއްކޮ މާ އެއްޗެހި ޕޯސްޓް ކުރާ ދުވަހެއްނު މީ..” ފޭސްބުކަކީ އުލްވީ މާގިނައިން ބޭނުންކޮށް ހަދާ އެއްޗެއްނޫން ކަމުން އޭނާއަކަށް އެކަމެއް ނޭންގެއެވެ. އެހެންކަމުން ކިޔާން ކައިރީގައި އުލްޔާގެ ޕޯސްޓުތައް ކިޔައި ދިނުމަށް އެދުނެވެ.\n” ނޯ ވަން ލަވްސް މީ.. އެއީ މިއަދުގެ ފެށުން އިނގޭ.. ޑޯންޓް ޔޫ ހޭޓް އިޓް ވެން ސަމްވަން ޓުރައިސް ޓު ކޮންޓުރޯލް ޔުއާރ ލައިފް..މައި ލައިފް މައި ރޫލްސް.. ދެން މިކަހަލަ ބައިވަރު އެއްޗެހި އެބެއް ލިޔެފަ.. ” ކިޔާން ހެމުން ހެމުން ކިޔައިދިނެވެ. އުލްޔާއަކީ އަބަދުވެސް ކަމެއް ވާއިރަށް އެގޮތަށް ފޭސްބުކްގައި އެއްޗެހި ޖަހާ ކުއްޖެކެވެ.\nއުލްވީއަށް އުލްޔާގެ ފޯނެއް އައީވެސް ހަމަ އެވަގުތުއެވެ. އުލްވީ ފޯނުނަގައި ހަލޯ އޭ ބުނުމުގެ ކުރިން އެކޮޅުން އިވުނީ ދޮންތީއޭ ކިޔައި އުލްޔާ ރޮއިގަތް އަޑެވެ. އުލްވީ ކިހިނެއް ވީހޭ އަހައިލިއެވެ. ހާސްވެފައި ހުރެއެވެ.\n” ދޮންތީ އުލްޔާ ހުންއައިސްގެން މިއުޅެނީ.. ބޮލުގައިވެސް ވަރަށް ރިއްސާ އެބަ..” އުކްވީ ކަންބޮޑުވާނެވަރު އެނގިހުރެ އުލްޔާ ދޮގުހެދިއެވެ.\n” ވަޓް.. ކޮއްކޮ ޓެންޕަރޭޗަރ ޗެކް ކޮއްފިންތަ.. ދޮންތި ހަމަ މިހާރު މިފޮނުވަނީ ޑޮކްޓަރެއް.. ކޮއްކޮ އެއްޗެއް ކައިގެން ގައިގައި އިރުއިރުކޮޅާއި ފެން އުނގުޅައްޗޭ އިނގޭ..” އެހެން ބުނެފައި އުލްވީ ފޯނު ބާއްވަން އުޅުނު ވަގުތު އުލްޔާ އަނެއްކާވެސް ގޮވައިލިއެވެ.\n” އަހަރެން އެކައްޗެއްވެސް ނުކާނަން.. އަދި މިހުރީ ސައިވެސް ނުބޮއެ.. މިއަދު ބޭނުމީ ދޮންތި ހަދައިދޭ ހޮޓް ޗޮކްލެޓް.. ދޮންތި ޕުލީޒް އާދެބަލަ އަހަރެން ކައިރިއަށް.. ދޮންތި ނައިސްފިއްޔާ އަހަރެން ޑޮކްޓަރަކަށްވެސް ނުދައްކާނަން..” އޭރުވެސް އުލްޔާގެ އަތުގައި ސޮސެޖް ތައްޓެއް ހުއްޓެވެ. އޭނާގެ މަގްސަދަކީ އުލްވީ ގެޔަށް ގެނައުމެވެ.\n” ކޮއްކޯ ދޮންތި ކިހިނެއް މިގަޑީގައި ގެޔަށް ދާނީ.. އޮފީހުގައި މިއަދު ވަރަށް ބިޒީވާނެ.. 10 އެއް ޖަހާއިރު ވަރަށް މުހިއްމު މީޓިންގ އެއްވެސް އެބައޮތް..” މާޔޫސްކަމާއިއެކު އުލްވީ ބުނެލިއެވެ.\n” ދޮންތިއަށް އަހަންނަށް ވުރެ ވޯކް މާ މުހިއްމު ދޯ.. އޯކޭ އޭ.. ނޯ ވަން ލަވްސް މީ ނައު.. ” ޑުރާމާގެ އެންމެފަހު ލައިން ބުނެފައި އުލްޔާ ފޯނު ކަނޑައިލިއެވެ. ކާމިޔާބީގެ ހިނިތުންވުމެއް ތުންފަތުމަތީގައި ދުވެލީ އެނާއަށް އުލްވީގެ ގޮތް ރަގަނޅަށް އެނގޭތީއެވެ.\n“ކިޔާން އައި ހޭވް ޓު ގޯ..” މޭޒުމަތީގައި ހުރި ދަބަސް ނަގައި ކޮޅަށް ތެދުވަމުން އުލްވީ ބުނެލިއެވެ. ” އެކަމަކު އުލްވީ.. އިރުކޮޅަކުން މީޓިންގ އެބައޮތޭ..”\n” ކޮއްކޮއަށްވުރެ ވޯކް މުހިއްމެއް ނުވާނެ އަހަންނަކަށް ދުވަހަކުވެސް.. މީޓިންގ ކިޔާން ކުރިޔަށް ގެންދޭ.. އަހަންނައްވުރެ ރަގަނޅަށް ކިޔާންއަށް އެކަންވާނެ.. ޔޫ ވިލް ހޭންޑަލް އެވްރީތިންގ ދޯ..ދަނީ ދެން ބާއި..” ކިޔާންގެ ޖަވާބަކަށް އިންތިޒާރު ކުރުމެއްނެތި އުލްވީ ދުވެފައި ކަހަލަ ގޮތަކަށް ގޮސް އެތަނުން ނިކުތެވެ.\nޑުރައިވަރަށް ގުޅުމެއްނެތި އުލްވީ އޭނާގެ ކާރަށް އަރައި ދުއްވައިލިއެވެ. ލައިސެންސް ހެއްދުނުކަން އެއީ ނަސީބެކޭ ކިޔަމުންނެވެ. އެހެންނޫނީ ޖެހޭނީ ޑުރައިވަރ އަންނަން ދެން މަޑުކުރާށެވެ.\nއުލްޔާގެ ކޮޓަރިއަށް ނުގޮސް އުލްވީ ފުރަތަމަ ބެލީ ހޮޓް ޗޮކްލެޓްއެއް ހަދައިލެވޭތޯއެވެ. ކައްކަން ނޭންގުނަސް އެކި ވައްތަރުގެ ބުއިންތައް ތައްޔާރުކުރަން އޭނާއަށް އިނގެއެވެ.\nލަކްޝްމީ އުލްވީ ގެޔަށް އައި ވާހަކަ ބުނުމުން އުލްޔާ ފޮނިވެލައިފައި ބަދިގެއަށް ދާން ނިކުތެވެ. އުލްވީގެ ފަހަތުގައި އިރުކޮޅަކު މަޑުކޮއްލައިގެން އިނުމައްފަހު އުލްޔާ ގޮސް އެރީ އުލްވީގެ ކޮނޑަށެވެ. ވަރަށް ލޯބިވެޔޭ ބުނެފައި އުލްވީގެ ކޮލުގައި ބޮސްދިނެވެ.\n” ކޮއްކޮ ކީއްކުރަން މިތަނަށް ތިޔައީ.. ދޮންތި ދާން ވެގެންނޭ މިއުޅެނީ..” ދެއަތުން އުލްޔާގެ ދެފައިގައި ހަފަހައްޓައިލަމުން އުލްވީ ބުނެލިއެވެ. އުލްޔާ ތުއި ގޮތަކަށް ދޮންތީއޭ ކިޔައިފައި ގޮވައިލިއެވެ. އަދި އުލްވީގެ ކޮނޑުގައި ބޯއަޅައިލިއެވެ. އުލްވީ ލައްބައޭ ބުނުމުން\nއޭނާ ބަލިނޫންކަމަށް ބުންޏެވެ. ދޮގު ހެދީތީ މާފައްވެސް އެދުނެވެ.\n” އަޅެ ކޮއްކޮއަކަށް ނޭންގޭތަ ދޮންތި ހާސްވާނެކަމެއް.. އެނގޭތަ ދޮންތި މިއައީ މީޓިންގ އަށް ވެސް ނުގޮސް.. ހާދަ އިމްޕޯޓެންޓް މީޓިންގއެކޭ އެއީ.. ކީއްވެ ދޮގު ހަދައިގެން ދޮންތި ގެޔަށް ތިގެނައީ..” އުލްޔާ އުލްވީގެ ކޮނޑުން ފައިބައި އަނެއްކާވެސް ސޮރީ އޭ ބުނެލިއެވެ. ” ކޮއްކިއަށް އެނގެއެއްނު ދޮންތި އޮފީހުގައި އުޅޭނީ ބިޒީކޮއްކަން..”\n” އައި ނޯ.. އެކަމް މިހާރު ދޮންތިއަށް އަހަންނާއިއެކު އެއްވެސް ޓައިމްއެއް ސުޕެންޑް ކުރެވޭ ކަމަކަށް ނުވޭ.. ކުޑައިރު ހާދަ މިސްެވެޔޭ މިހާރު.. އަޅެ އެންމެ ދުވަހަކުވެސް އަހަންނާއި އެކީ އުޅެލަބަލަ.. ޕްލީޒް.. ” އިރުކޮޅަކު ވިސްނާލަން ހުރެފައި އުލްވީ އެއްބަސްވިއެވެ. އުލްޔާ ޔޭ އޭ ކިޔަމުން މުޅި ބަދިގެ ތެރޭގައި ފުންމަން ފެށިއެވެ. އުލްޔާ އުޅޭގޮތް ފެނިފައި އުލްވީ ހޭން ފެށިއެވެ.\n” އޭ އަހަރުމެންގެ ނިއު ބޮސް އެއީ ވަރަށް ފަރުވާކުޑަ މީހެއް ދޯ.. އަހަރެން އޭރުވެސް ހިތައްއެރިއޭ އެކަހަލަ މީހަކަށޭ ވާނީ ޖަވާ އެވާހަކަ ބުނި ދުވަހަކުވެސް.. އެހާ ޔަންގް އަދި އެވެސް އަންހެނެއް.. ” ރިހާމްގެ މޭޒުދޮށުގައި އިށީންދެލައިފައި ކައިރީގައި އިން ޖަވާދު ކައިރީގައި ރިހާމް ބުނެލިއެވެ. ” ކީއްވެ ތިހެން ތިބުނީ.. އަހަރެން އަދި އަލަށް މިއަޑުއަހަނީ މީހަކު މެޑަމް ފަރުވާކުޑައޭ ބުނި އަޑު.. ” ޖަވާދު ބުނެލިއެވެ.\n” ކީއްވެ އެހެން ނުބުނަން ވީކީ.. އަހަރެން އެއްކަލަ ގަޑީ ދިޔައިރުވެސް ކެބިންގައެއް ނެތް.. މިއަދު އޮތް މީޓިންގ އަކަށްވެސް ނާދެ.. އެނގޭތަ އައްޑުއިން އައިސް ތިބި މީހުން ހާދަ ޝަކުވާއެއް ކުރިޔޭ އެކަމާ.. ކިޔާން ބުނީ އޭނާ ޔޯ އެމީހުންނަށް ކިޔީވެސް.. ކިޔާމެންގެ ވާހަކައެއް ޖަވާ ނުބުނަމެއްނު.. އެއީ އަހަންނާއި އެއް ސުކޫލެއްގައި އުޅުނު ދެމީހުންނޭ.. އަބަދު އުޅޭނީ އެއްކޮއް އެދެމީހުން.. އަހަރެން ހީޔެއް ނުކުރަން އެއް އޮފީހަކަށް ވަންނާނެކަމަކަށް..”\n” ނާހަމަ ތެދެއް.. މެޑަމް ބަލީތަ އަނެއްކާ.. ރިހާމް ބުނަން އެކަހަލަ ވެރިއެއް ދެން ނުލިބޭނެ.. މިވީ ތިން އަހަރުގަ އޮފީހަށް ނުނިކުންނަ މިއީ ފުރަތަމަ ދުވަސް ކަންނޭންގެ.. ” ޖަވާދު އުލްވީއަށް ތައުރީފުކޮއްލިއެވެ. ” ތިވަރަށް ތައުރީފު ކުރާތީ އޭ އަހަރެން ބޮސްއާއި ދިމާކުރަން ކެތްމަދުވެގެން މިއުޅެނީ..” ރިހާމް ބުނެލިއެވެ. މަސައްކަތުގައި އުޅެމުން ދޭތެރެ ދޭތެރެއިން އޭނާ އުލްވީ ފެނޭތޯވެސް ބަލައިލައެވެ. އުލްވީއާއި ވާހަކަ ދައްކާ ހިތުންނެވެ.\nއޮފީސް ގަޑި ނިމިގެން ދިޔައީ ރިހާމްއަށް އުލްވީ ނުފެނިއެވެ. އޮފީހުން ނިކުތީ މަޔޫސްވެފައި ނަމަވެސް މާދަމާ ދިމާވާނެ ކަމުގެ އުއްމީދާއި އެކުގައެވެ.\nއުލްޔާ ބޭނުންވި ގޮތައް އޭނާ ނިއު ޔޯރކްއަށް ފޮނުވަން ބައްޕަ ޒަރީރު ގާތު ވާހަކަ ދައްކަން އުލްވީ އެއްބަސް ކުރުވިއެވެ. އުލްވީގެ އެދުމައް ބައްޕަ ފުރަގަސް ނުދެނެކަން އެނގޭތީ އެކި އެކި ވާހަކަ ދައްކައިގެން އުލްވީގެ ބޮލަށް އެރުނީއެވެ.\nރޭގަނޑުގެ ވަގުތެވެ. އުލްވީއާއި އުލްޔާ ކާމޭޒު ދޮށުގައި ތިބީ ބައްޕަ ޒަރީރު އަންނާނެ އިރެއްގެ އިންތިޒާރުގައެވެ. ރޭގަނޑުގެ ކެއުން ކާން ފެށީ ތިންބަފައިން އެކީގައެވެ. އުލްޔާ އިރުއިރުކޮޅުން އުލްވީއަށް ލޮލުން އިސާރާތެއް ކޮއްލާނެއެވެ. ބައްޕައާއި އެވާހަކަ ދެއްކުމަށް ބުނަމުންނެވެ.\n” ބައްޕާ އަޅުގަނޑު ކުޑަ ކަމަކު ކިޔަންވެފަ އެބައޮތް..” އުލްޔާ ރުޅިއައިސްގެން އުކްވީގެ ފައިމަތީގައި ޖަހައިލުމުން އުލްވީ ބުނެލިއެވެ.\n” ކޮއްކޮ އުޅެނީ ރައްޓެހި ކުއްޖެއްގެ އުފަން ދުވަސް ފާހަގަ ކުރަން ދާންވެގެން.. ކޮއްކޮގެ އެންމެ ގާތް އެކުވެރިޔާގެ.. ރެމީ އެނގެއެއްނު ބައްޕައަށް.. އަޅުގަނޑުމެން ކޮއްކޮ ކައިރިއަށް ޗުއްޓީގައި ދާއިރު ދިމާވެއެއްނު.. އޭނަ ވަރަށް އާދޭސް އެބަ ކުރެޔޯ ކޮއްކޮ ކައިރީގައި އެކޮޅަށް އަންނަން.. ކޮއްކޮ މިހާރު ވައުދުވެސް ވެއްޖެ ދާނެކަމަށް.. ދެން ނުގޮސްފިއްޔާ ރެމީ ކިހާ ދެރަވާނެ.. އަޅުގަނޑަށް ފެންނަނީ މިދަތުރު ކޮއްކޮ ފޮނުވައި ދިނުން.. އެންމެ ތިން ދުވަސް ނޫންތޯ.. އެނގޭތަ ބައްޕައަށް.. ކޮއްކޮ ބުނެފިޔޭ އަޅުގަނޑު ކައިރީގައި މިދަތުރު އައިސް އޮފީހަށް ނިކުންނާނެ ވާހަކަ.. ދޯ ކޮއްކޯ..” އުލްވީ ކައިރީގައި އެކަހަލަ އެއްޗެއް ބުނެވުނު ހަނދާން ނުވިޔަސް އުލްޔާ ވަގުތުން އާއެކޭ ބުނެލިއެވެ. އޭނާ ބުނީ އޮފީހަށް ނިކުތުމާއި ދޭތެރޭ ވިސްނާލާނެ ކަމަށެވެ.\n” އުލްޔާ މިހާރު ދޮންތަގެ ބޮލަށް އެރިގަތީ ދޯ.. މައްސަލައެއް ނެތް.. އެނބުރި އައިސް އޮފީހަށް ނިކުންނަ މަތިން ފޮނުވަފާނަން.. މާދަން ހެނދުނު ފައިސާ ޖަމާކޮއްދޭނަން..” އުލްވީގެ ބޮލުގައި ފިރުމާލުމައްފަހު އުލްޔާގެ ކަންފަތުގައި ހިފައިލަމުން ޒަރީރު ބުނެލިއެވެ.\n” ބައްޕާ އަދި ދެކޮޅު ޓިކެޓް ނަގަންވެސް ފައިސާ ބޭނުން..” އުލްޔާ ބުނެލިއެވެ. ޒަރީރު ވަގުތުން ފޮނުވަދޭނެކަމަށް ބުނެލިއެވެ. އަނެއްކާވެސް ގޯހެއް ހެދެނީކަމެއް އޭނާ ނުދެނަހުއްޓެވެ.\nފަތިހު5ޖެހިއިރު އުލްވީ އޮފީހަށް ދާން ތައްޔާރުވާން ފެށިއެވެ. ލާނެ ހެނދުމެއް ނޭންގިގެންވެސް އެތައް އިރަކު އަލަމާރީ ހުޅުވައިގެން ބަލަން ހުއްޓެވެ. މިއަދު އޭނާ ލައިއުޅޭ އޮފީސް ހެދުންތައްވީ ވަރަށް ފޫހި ހެދުންތަކަކަށެވެ. ނަމަވެސް އޮފީހަށް އެނޫން އެއްޗެއް ލައިގެން ދާކަށް ނުކެރޭނެއެވެ. އެހެންކަމުން އޭނާގެ އަތުގައި އޮތް އެންމެ ރީތިހެން ހީވާ ހުދުކުލައިގެ ގަމީސްކޮޅަކާއި ކަޅުކުލައިގެ ދޫ ސުކިނީއެއް ނެގިއެވެ. ފެންވަރައިގެން ނިކުމެ އެއެއްޗެހި ލީވެސް ފޫހިކަންމަތީ ހުރެއެވެ. މޭކަޕް ކުރަން ފޫހިވާ ކުއްޖާ އާދައިގެ މޭކަޕެއް ކޮއްލުމައްފަހު ތުންފަތުގައި ގަދަ ރަތް ކުލައިގެ މޭކަޕެއް ޖައްސައިލިއެވެ. ލޮލުގައި އަދުން އެޅުމުން އެދެލޮލުގެ ރީތިކަން އެތައް ގުނައެއް އިތުރުކަމަށް ދައްކާލިއެވެ. އިސްތަށިގަނޑު ދޫކޮއްލައިފައި އޮތުމުން އޭނާއަށް ކަމަކު ނުދިޔައެވެ. އިސްތަށިގަނޑުގައި ހިފައި މައްޗަށް ނަގައިފައި ކަޅު ކުލައިގެ ބޮލުގައި ޖަހާ އެއްޗެއް ނަގައި ޖަހައިލިއެވެ. އަރާނެ ހީލްސް ނޭންގިގެންވެސް އެތައް އިރަކު އިނެވެ.\n” ވަޓް އިޒް ރޯންގް ވިތް ޔޫ އުލްވީ.. ތިދަނީ އޮފީހަށް މަސައްކަތް ކުރާށޭ.. މީހުންނަށް ތިއްތި ދެއްކޭކަށްނޫނޭ.. ” ލޯގަނޑުން އަމިއްލަ ސޫރަ ބަލަމުން އުލްވީ ވާހަކަ ދެއްކިއެވެ. ބޮލުގައި ޖަހައިފައިވާ އެތި ނައްޓައި އިސްތަށިގަނޑު ދޫކޮއްލިއެވެ. ތުންފަތުގައި ޖައްސައިފައިވާ ލިޕްސްޓިކް ފުހެލައިފައި މަޑު މުށިކުލައިގެ ލިޕްސްޓިކެއް ޖައްސައިލިއެވެ.\nހެނދުނުގެ ނާސްތާގައި އުލްޔާ ބައިވެރިވިއެވެ. 10 ޖަހާއިރު ފުރާތީއެވެ. އުފަލުން ރޭގައި ރަގަނޅަށް ނުވެސް ނިދެޔޭ ބުންޏެވެ.\nއުލްވީ މިއަދު އޮފީހަށް ނިކުތްއިރު އެހެން ދުވަސް ދުވަހާއި އޭނާގެ މޫނުމަތީގައި ނޭންގޭ ހިނިތުންވުމެއް ވިއެވެ. ކެބިންއަށް ދިޔުމުގެ ބަދަލުގައި އޭނަ މަޑުކޮއްލީ ތިރީގައި އިން ސޯފާއެއްގައިއެވެ. ނޫސް ޕޭޕަރެއް ކިޔަން ކަމަށް ހެދިގެންނެވެ. އިރުއިރުކޮޅާ ވަރަށް ސިއްރުން އޮފީސްތެރެއަށް ނަޒަރު ހިންގައިލައެވެ. އެދެލޯ ދުށުމަށް އެދެނީ އެންމެ ފަރާތެކެވެ.\n” ކާކުތަ މާ ވަރަކަށް ތިހޯދަނީ..އަހަރެން ތަ ” އެހިތްގައިމު އަޑު އިވުނީ އުލްވީއާއި ވަރަށް ކައިރިންނެވެ. ލަސްލަހުން މޫނު އަބުރައި ބަލައިލިއިރު އޭނާގެ ކައިރީގައި ސޯފާގައި އިށީންދެގެން ހުރީ ރިހާމްއެވެ. ރިހާމް ހުރީ ކަޅު ފަޓުލޫނަކާއި އެކު ހުދު ކުލައިގެ ގަމީހެއް ލައިގެންނެވެ. އޭނާއާއި ވަރަށް ގުޅެއެވެ.އަނެއްކާވެސް އުލްވީއަށް ދެލޯ ބޮޑުކޮއްލައިގެން ރިހާމްއަށް ބަލަން ހުރެވުނީއެވެ. އެސްފިޔަ ޖަހާލަންވެސް ނޭންގިފައެވެ.\nރިހާމް ފެނުމުން އުލްވީ ހުއްޓުން އަރާފައި އިންނަ ގޮތް އޭނާއަށް ވަރަށް ކަމުދެއެވެ. މަޑުމަޑުން އުލްވީގެ ލޯކުރިމަތިން އަތް ހުރަސްކުރަން ފެށިއެވެ. ” މީ.. މި އަހަރެން .. ކިޔާން މާލަސްވާތީ މިތާ މަޑުކޮއްލައިގެން އިނީ.. ކިޔާން އާދޭތޯ މިބަލަނީ..” ހަމަހޭވެރިކަންވުމުން އުލްވީ ބުނެލިއެވެ. އޭނާގެ އެޖަވާބުން ރިހާމް ހިތުގައި ޖެހޭނެވަރު ނޭންގިިހުރެއެވެ. އެހެންދޯ އޭ ބުނެފައި ރިހާމް އެތަނުން ދިޔައީ އެހެންވެގެންނެވެ. ހަގީގަތުގައިވެސް އޭނާ ހީކުރީ އުލްވީ އެހޯދަނީ އޭނާ ކަމަށެވެ. އުލްވީގެ ހިތުގައި އޭނާއަށް ހާއްސަ މަގާމެއް ދެވިފައިވާހެން އޭނާއަށް އަބަދުވެސް ހީވެއެވެ. ކިޔާންއާއި އުލްވީއާއި ދެމެދު ގުޅުމެއް އޮންނަހެންވެސް ހީވެއެވެ. ކުރީގައިވެސް އޭނާ އުލްވީދެކެ ލޯބިވާ ވާހަކަ ބުނަން ނުކެރުނީ އެހެންވެގެންނެވެ.\nstory reethi ekam mistakes ebahuri eg) meyzu kairee isheedhegen hutteve. ethaa liyan jeheynee meyzukairee isheedhegen ineve..\nThank yuh so much Nunnu ??\nVarah reethi dhn when next part …….. waiting for it please mifahru avahah up kn dhathi\nThank yuh so much Sakha ??\nStory v nice . But I think it has some mistakes actually. So…. It’s ok . Next time dho dhen better kollaanee. Good story . Thanks to the author\nThank yuh so much umra ummm ??\nMi partves hama varah salhi.Masha Allah ❤❤\nThank yuh Ryva ?\nThank yuh Juvey ?\nNukada. Varah salhi. Waiting for the next part\nThank yuh so much ?❤❤\nEy Varah salhi ♥ Can’t wait to read next part ?\nThank yuh so much ?❤\nVarah reethi..i just luv the story adhi mi year ga stories kiyan feshyy but to be honest can say is the one of best story I read……..keep it up ..insha Allah i will be reading ur stories….\nGlad to know that yuh liked it dear. Thank yuh so much ??\nI love the merrell twins and i love collins key imahuuugeeee fan of the merrell twins just saying because i like the cover page …. and most important thing i love ur stories .. ur stories really good and i like themalot .\nI loooooveeee the merrell twins …. imahuggeeeeee faaannnn of themmmmm\nއަންނަންދެން ހުންނާނަން ލޯބިން 16\nހިތާމަ މަޖާ ލޯބި January 28, 2021\nދީނީ ލޯބި February 13, 2019\nދީނީ ލޯބި July 29, 2015